കണ്ണേ മടങ്ങുക!! ഒരു മിണ്ടാപ്രാണിയുടെ സ്നേഹം » Newsthen\nനാലോ അഞ്ചോ വർഷങ്ങൾക്ക് മുമ്പ് ഒരു മലവെള്ളത്തിന്റെ കുത്തൊഴുക്കിൽ ഒറ്റപ്പെട്ട് നാട്ടിലെത്തിയ കുരങ്ങനെ പല വീട്ടുകാരും ആട്ടിയോടിച്ച് ഒടുവിൽ വിശന്നൊട്ടിയ വയറുമായി അവൻ ചെടിയാലയിലുമെത്തി.എല്ലാ ജീവികളോടും ആർദ്രത കാണിച്ചിരുന്ന ചെടിയാലയിൽ മറിയുമ്മ കുരങ്ങെന്ന വന്യതയോടും ആർദ്രതകൾ വച്ചു നീട്ടാൻ മടിച്ചില്ല.\nതാമസിയാതെ മറിയുമ്മാന്റെ ഹൃദയത്തിനകത്ത് നൂണ്ട് കയറി വീട്ടിനകത്തും പരിസരത്തുമായവൻ സ്വൈര വിഹാരം നടത്തി.വല്ലപ്പോഴും അടുക്കളയിൽ നിന്നും പഴങ്ങൾ കട്ട് തിന്നുന്നത് വീട്ടുകാരിൽ അനിഷ്ട്ടമുളവായാക്കിയെങ്കിലും മറിയുമ്മ വാനരന്റെ കുസൃതികളെ സ്നേഹത്തോടെ ലാളിച്ചു.\nപരാതികളും,പരിഭവങ്ങളും അവൻ മറിയുമ്മയോട് മാത്രം പങ്ക് വെച്ചു.മറിയുമ്മ അവനെ വാൽസല്യത്തോടെ ഊട്ടി.\nമാസങ്ങൾ കടന്ന് പോകവേ മറിയുമ്മാന്റെ കാരുണ്യത്തിന്റെ ചിറകിനടിയിൽ അവൻ പുഷ്ടിപ്പെട്ട് വലിയ കുരങ്ങായി.\nആളുകൾ വന്യതയുടെ കണ്ണടയിലൂടെ അവനെ ഉറ്റു നോക്കി.\nഅവൻ ആരെയും ഉപദ്രവിച്ചില്ല.\nപ്രദേശത്തുകാരുടെ അയിത്തങ്ങൾ അസഹ്യമായതോടെ അസ്വസ്ഥനായ\nമറിയുമ്മാന്റ മകൻ അവനെ പൊതിരെ തല്ലി.\nഒന്ന് പ്രധിഷേധിക്കുക പോലും ചെയ്യാതെ എല്ലാം നിശബ്ദം ഏറ്റ് വാങ്ങി.\nമുറിവേറ്റ ഹൃദയവുമായി അവൻ യാത്ര പോലും പറയാതെ ഇറങ്ങി നടന്നു.\nഅവന്റെ തിരോധാനത്തിൽ മറിയുമ്മ ഏറെ വേദനിച്ചു. പക്ഷേ മറിയുമ്മാന്റെ ഹൃദയത്തിൽ നിന്നും അവൻ എങ്ങും പോയില്ല.\nസ്നേഹവാൽസല്യങ്ങളൊരുക്കി വഴിക്കണ്ണുമായി എന്നും മറിയുമ്മ അവനെ കാത്തിരുന്നു.\nഅവൻ വന്നില്ല. മാസങ്ങളും,വർഷങ്ങളും കടന്ന് പോയി.\nപ്രായാധിക്യത്തിന്റെ വയ്യായ്കകളുമായി ശയ്യാവലംബിയായപ്പോഴും മറിയുമ്മ അവന്റെ ഓർമ്മകളെ സജീവമാക്കി.\nഒടുവിൽ കഴിഞ്ഞ ദിവസം ഉച്ചക്ക് അവർ മരണത്തിന് കീഴടങ്ങി.\nബന്ധുക്കൾ മയ്യിത്ത് സംസ്കരണം നാളെയ്ക്ക് മാറ്റിയത് ദുബായിലുള്ള ബന്ധുവിന് വേണ്ടിയാണെങ്കിലും അലതല്ലുന്ന സങ്കടക്കടലുമായി രാത്രിയുടെ കൂരിരുട്ടിലൂടെ കിലോ മീറ്ററുകൾ താണ്ടി വാക്കുകൾക്ക് വഹിക്കാനാവാത്ത ദു:ഖഭാരവുമായി കണ്ണീരിൽ കുതിർന്ന യാത്രാമൊഴി നേരാനെത്തിയ വാനരന്റെ സാമീപ്യമറിഞ്ഞ് മറിയുമ്മാന്റെ ചേതനയൊന്ന് പിടഞ്ഞിട്ടുണ്ടാവും.\nഹൃദയങ്ങൾ ദൂരപരിധിയില്ലാതെ സന്ദേശങ്ങൾ കൈമാറുന്ന പ്രകൃതിയിലെ അധിപുരാതനമായ സന്ദേശവാഹകർ ശാസ്ത്രത്തിന് പിടികൊടുക്കാത്ത ആ അജ്ഞാത തരംഗങ്ങളിലൂടെ ഹൃദയത്തിൽ പ്രതിധ്വനിച്ച മറിയുമ്മാന്റെ മരണ വാർത്തയിലേക്ക് പുലർച്ചെ അവനെത്തി.\nകഴിഞ്ഞ മൂന്ന് വർഷത്തിനിടയിൽ പ്രദേശത്തോ,നാട്ടിലോ,ആ കുരങ്ങനെ ആരും കണ്ടതായി അറിവില്ല.\nമരണവീട്ടിൽ കൂടിനിന്ന ജനക്കൂട്ടത്തെ ഗൗനിക്കാതെ മുറ്റത്തെ തിണ്ണയിൽ അവൻ സങ്കടത്തോടെ തളർന്ന് കിടന്നു.\nവിശന്നിട്ടാണെന്ന് കരുതി അലിവു തോന്നിയ ആരോ നൽകിയ പഴം വാങ്ങി ഒരു പ്രധിഷേധം പോലെ അവൻ തിരിച്ചൊരേറ് വെച്ച് കൊടുത്തു.\nപക്ഷേ ആ ഉദ്വേഗത്തിന്റെ അക്ഷരങ്ങളെ ആവിഷ്കരിക്കാനറിയാതെ നിമിഷങ്ങൾക്ക് മുന്നിൽ നിശബ്ദത തളം കെട്ടി നിന്നു.\nപെട്ടെന്നെന്തോ ഓർത്തിട്ടെന്ന പോലെ അടുക്കള ഭാഗത്തേക്ക് അവൻ ഓടിച്ചെ ന്ന് കൂടിനിന്ന സ്ത്രീകൾക്കിടയിൽ എന്തോ പരതി നടന്നു.\nഇല്ല…കയ്യിൽ വാൽസല്യം പൊതിഞ്ഞ് അവിടെ മറിയുമ്മയില്ല.\nമയ്യിത്ത് സംസ്കരണത്തിനായി ആളുകൾ ചുമലിലേന്തിയ സന്തൂക്ക് കട്ടിലിൽ മറിയുമ്മാന്റെ അവസാന യാത്ര വേദനയോടെ നോക്കിയിരിക്കുന്ന ആ മിണ്ടാപ്രാണിയുടെ ഹൃദയഭേദകമായ അനുശോചനം കൂടി നിന്നവരുടെ കണ്ണുകളെ ഈറനണിയിച്ചു.\nപള്ളിക്കാട്ടിലേക്കുള്ള വഴിയിൽ അര കിലോമീറ്ററോളം മയ്യിത്തിനെ അവൻ അനുഗമിച്ചു.\nഎന്റെ ഉമ്മയെ കൊണ്ട് പോകല്ലേ എന്ന യാചന പോലെ… അവന്റെ ഭാഷ ആരും തിരിച്ചറിഞ്ഞില്ല.\nവീണ്ടും തിരിച്ചു വന്ന് തിണ്ണയിൽ കിടപ്പായി.\nഏറെ നേരം അങ്ങിനെ കിടന്നിട്ടുണ്ടാവില്ല…സ്നേഹ വാൽസല്യങ്ങളൊഴിഞ്ഞ ആ വീട്ടിലെ അഞ്ജാതമായ അസഹ്യത യിൽ നിന്നും അവൻ ഇറങ്ങി നടന്നു.\nഒന്നര കിലോമീറ്റർ അകലെ പാറക്കടവ് പള്ളിക്കാട്ടിലേക്ക് പുഴയോരത്ത് കൂടി നടന്ന് അവനെത്തി.\nആളുകളൊഴിഞ്ഞ പാതിരാവിന്റെ സ്മശാന മൂകതയിൽ\nമീസാൻ കല്ലുകൾക്ക് ചോട്ടിലുറങ്ങുന്ന തന്റെ പോറ്റുമാന്റെ ഖബ്റിടത്തിലൂടെ ഭ്രാന്തിളകിയ പോലെ അവൻ എന്തൊക്കെയോ ഒച്ചവെച്ച് മീസാൻ കല്ലുകൾക്കിടയിൽ ഓടിനടന്നു.\nസഹിക്കവയ്യാത്ത വേദനയിൽ യാത്ര പോലും ചോദിക്കാതെ അന്ന് ഇറങ്ങി നടന്ന കുറ്റബോധം സമർപ്പിക്കാൻ.\nഇനിയൊരിക്കലുമുണരാത്ത ആ വാൽ സല്യത്തിന്റെ തലോടലേൽക്കാൻ.\nആമിണ്ടാപ്രാണിയുടെ കരളലിയിക്കുന്ന പ്രാർത്ഥനയിൽ കൂരിരുട്ട് പോലും ഒരു വേള തേങ്ങിപ്പോയിരിക്കാം.\nസാന്ത്വനം പോലെ നിശീതിനിയുടെ നിതാന്ത നിശബ്ദതയെ കുളിരണിയിച്ച് ഒരു മന്ദമാരുതൻ തഴുകി തലോടി കടന്ന് പോയി.\nപോറ്റുമ്മാന്റെ ആത്മാവ് ഇറങ്ങിവന്ന് രണ്ട് മൗനങ്ങൾ അവിടെ പരസ്പരം ആശ്ലേഷ ബന്ധരായി.\nആ ലാളനയേറ്റ് വാൽസല്യത്തിന്റെ മടിത്തട്ടിൽ തലചായ്ചപോലെ നിശ്ചലനായി കിടക്കുന്ന അവനെയാണ് നേരം പുലർന്നപ്പോൾ ആളുകൾ കാണുന്നത്.


രാജ്യത്ത് പിടിമുറുക്കി കോവിഡ്; 70 ലക്ഷം കടന്ന് രോഗികള് | Newsthen l The news interactive\nHome/TRENDING/രാജ്യത്ത് പിടിമുറുക്കി കോവിഡ്; 70 ലക്ഷം കടന്ന് രോഗികള്\nരാജ്യത്ത് പിടിമുറുക്കി കോവിഡ്; 70 ലക്ഷം കടന്ന് രോഗികള്\nരാജ്യത്ത് കോവിഡ് രോഗികളുടെ എണ്ണം ദിനം പ്രതി വര്‍ധിക്കുകയാണ്. കഴിഞ്ഞ 24 മണിക്കൂറിനിടെ 74,383 പേര്‍ക്കാണ് രോഗം സ്ഥിരീകരിച്ചത്. ഇതോടെ ആകെ രോഗബാധിതരുടെ എണ്ണം 70,53,807 ആയി. 918 പേര് രോഗം ബാധിച്ച് മരണപ്പെട്ടു. ഇതോടെ ആകെ മരണം 1,08,334.\nകേന്ദ്ര ആരോഗ്യ മന്ത്രാലയത്തിന്റെ റിപ്പോര്‍ട്ട് അനുസരിച്ച് നിലവില് 8,67,496 ചികിത്സയിലാണ്. ഇതുവരെ 60,77,977 പേര് രോഗമുക്തരായി. മഹാരാഷ്ട്രയില് രോഗബാധിതരുടെ എണ്ണം 15,17,434 ആയി. പ്രതിദിനരോഗമുക്തി മഹാരാഷ്ട്രയില് 17,000 ത്തിലധികമാണ്. അതേസമയം, റിപ്പോര്‍ട്ട് ചെയ്യപ്പെട്ട പുതിയ മരണങ്ങളില് 32 ശതമാനവും മഹാരാഷ്ട്രയിലാണ്.\n7,50,517 കേസുകളാണ് ആന്ധ്രപ്രദേശില് ആകെ റിപ്പോര്‍ട്ട് ചെയ്തത്. കര്‍ണാടകയില് 7,00,786 പേര്‍ക്കാണ് രോഗം. തമിഴ്നാട്ടില് 6,51,370 കേസുകളും ഉത്തര്‍പ്രദേശില് 4,33,712 കേസുകളും റിപ്പോര്‍ട്ട് ചെയ്തിട്ടുണ്ട്.\nഅതേസമയം, കേരളത്തെ സംബന്ധിച്ചിടത്തോളം അവസ്ഥ രൂക്ഷമാവുകയാണ്.\nശനിയാഴ്ച ഏറ്റവും കൂടുതല് കോവിഡ് കേസുകള് റിപ്പോര്‍ട്ട് ചെയ്യപ്പെട്ട സംസ്ഥാനം കേരളമാണ്. കേരളത്തില് ശനിയാഴ്ച 11,755 പേര്‍ക്കാണ് രോഗം സ്ഥിരീകരിച്ചത്. രാജ്യത്ത് റിപ്പോര്‍ട്ട് ചെയ്തതോ മഹാരാഷ്ട്രയിലും. ശനിയാഴ്ച 11,416 പേര്‍ക്കാണ് മഹാരാഷ്ട്രയില് രോഗബാധയുണ്ടായത്. കേരളത്തില് ഒക്ടോബര് നവംബര് മാസം കൂടുതല് നിര്‍ണയാകമെന്നാണ് അധികൃതരുടെ മുന്നറിയിപ്പ്.\nലോകത്ത് നിലവില് കോവിഡ് ബാധിതരുടെ എണ്ണത്തില് രണ്ടാം സ്ഥാനത്താണ് ഇന്ത്യ. ഏറ്റവും കൂടുതല് കോവിഡ് ബാധിതരുള്ള അമേരിക്കയില് 7,945,505 പേര്‍ക്കാണ് കോവിഡ് ബാധിച്ചിട്ടുള്ളത്. മൂന്നാം സ്ഥാനത്ത് ബ്രസീല് ആണുള്ളത്. 5,091,840 പേര്‍ക്കാണ് ബ്രസീലില് ഇതുവരെ രോഗബാധയുണ്ടായത്. അതേസമയം, കോവിഡ് മരണത്തിന്റെ കാര്യത്തില് ഇന്ത്യ താരതമ്യേന ഭേദപ്പെട്ട നിലയിലാണ്. 108,371 പേരാണ് ഇന്ത്യയില് മരിച്ചത്. എന്നാല് അമേരിക്കയില് 219,282 പേരും ബ്രസീലില് 150,236 പേരും മരണപ്പെട്ടു.\nകോഴിക്കോട് ജില്ലയിലെ മത്സ്യബന്ധന തുറമുഖങ്ങള് തുറക്കാന് അനുമതി\nശ്രദ്ധ നേടി ഷോര്‍ട്ട് ഫിലിം ഡിഡ് യൂ സ്ലീപ് വിത് ഹേര്?\nമഴവിൽക്കാവടി’യിലെ പറവൂർ ഭരതൻ ഗുണ്ടയാണ് ഇവറ്റകളുടെ പ്രചോദനം എന്ന് തോന്നുന്നു\nഇംഗ്ലണ്ടിനെതിരെ ഒന്നാമിന്നിങ്സിൽ 89 റൺസ് ലീഡുമായി ഇന്ത്യ


രാസായുധത്തില് ചേരിതിരിഞ്ഞ് ലോകരാജ്യങ്ങള്; അറബ് ലോകത്തും ഭിന്നത, സൗദിയും ഖത്തറും ഐക്യപ്പെട്ടു | Saudi Arabia fully supports US-led strikes on Syria, New push in UN to end Syria's chemical weapons following strikes - Malayalam Oneindia\n16 min ago പത്തനംതിട്ടയിൽ കെഎസ്ആര്‍ടിസി ബസ്സും മാരുതി ഓമ്‌നി വാനും കൂട്ടിയിടിച്ച് രണ്ടു പേര്‍ക്ക് പരിക്കേറ്റു\n30 min ago കോണ്‍ഗ്രസിനെ നയിക്കാന് നാലു പേര്; തരൂരും കൊടിക്കുന്നിലും പട്ടികയില്, അന്തിമ തീരുമാനം ഉടന്\nരാസായുധത്തില് ചേരിതിരിഞ്ഞ് ലോകരാജ്യങ്ങള്; അറബ് ലോകത്തും ഭിന്നത, സൗദിയും ഖത്തറും ഐക്യപ്പെട്ടു\nPublished: April 15 2018, 16:36 [IST]\nദമസ്‌കസ്: സിറിയന് വിമതര്‍ക്ക് നേരെ സൈന്യം രാസായുധം പ്രയോഗിച്ചുവെന്ന ആരോപണമാണ് സിറിയക്കെതിരെ അമേരിക്ക പ്രത്യക്ഷ യുദ്ധത്തിന് ഒരുങ്ങാനുണ്ടായ കാരണം. അമേരിക്കയും ഫ്രാന്‍സും ബ്രിട്ടനും ചേര്‍ന്ന് സിറിയയിലെ ആയുധപുരകള്‍ക്ക് നേരെ ശക്തമായ ആക്രമണമാണ് നടത്തിയത്. സിറിയന് സൈന്യത്തിന് ശക്തമായ തിരിച്ചടി നല്‍കിയെന്നാണ് അമേരിക്കന് സൈനിക വൃത്തങ്ങള് നല്‍കുന്ന വിശദീകരണം. അതിനിടെ സിറിയയുടെ സഹായത്തിന് റഷ്യ നടത്തിയ നീക്കം പരാജപ്പെട്ടു. മിക്ക രാജ്യങ്ങളും അമേരിക്കയുടെ പിന്നില് അണിനിരന്നു.\nലോകരാജ്യങ്ങള്‍ക്കിടയിലും ഭിന്നത പ്രകടമാണ്. അറബ് ലോകത്തെ പ്രശ്‌നങ്ങള് ലോകത്തെ ഭിന്നിപ്പിച്ചിരിക്കുന്ന കാഴ്ചയാണിപ്പോള്. സൗദിയും ഖത്തറുമെല്ലാം ഒരു പക്ഷം ചേര്‍ന്നിരിക്കുന്നുവെന്നാണ് ഇക്കാര്യത്തിലെ പ്രത്യേകത. സിറിയക്കെതിരെ കൂടുതല് ശക്തമായ നീക്കത്തിന് ഒരുങ്ങുകയാണ് അമേരിക്ക. രാസായുധ പരിശോധക സംഘം സിറിയയില് എത്തിയിട്ടുണ്ട്. ലോകത്ത് ഉണ്ടായിരിക്കുന്ന മാറ്റങ്ങള് സംബന്ധിച്ച് വിശദീകരിക്കാം...\nസിറിയയെ അനുകൂലിച്ചും പ്രതികൂലിച്ചുമാണ് ലോകരാജ്യങ്ങള് ഭിന്നിച്ചിരിക്കുന്നത്. രാസായുധം പ്രയോഗിച്ചുവെന്ന് ആരോപണം ഉന്നയിക്കുന്നത് അമേരിക്കയാണ്. വിദഗ്ധ സംഘം അന്വേഷണം നടത്തിയ ശേഷമല്ല രാസായുധം പ്രയോഗിച്ചുവെന്ന് ആരോപണം ഉന്നയിച്ചത്. സിറിയയിലെ കാര്യങ്ങള് നിരീക്ഷിക്കുന്ന ചില സന്നദ്ധ സംഘടനകള് നല്‍കിയ വിവരങ്ങളുടെ അടിസ്ഥാനത്തിലാണ് അമേരിക്ക രാസായുധം സൈന്യം പ്രയോഗിച്ചുവെന്ന് പ്രഖ്യാപിച്ചത്. എന്നാല് വിദഗ്ധ സംഘം അന്വേഷണം നടത്തിയ ശേഷം മതി അന്തിമ തീരുമാനം എന്നാണ് റഷ്യയുടെ നിലപാട്. ഇക്കാര്യത്തില് അന്തിമ തീരുമാനമെടുക്കുംമുമ്പാണ് സഖ്യസേന ബോംബുകള് വര്‍ഷിച്ചത്.\nഅമേരിക്ക ആദ്യം ചെയ്തത് ഫ്രാന്‍സിന്റെ പിന്തുണ തേടുകയാണ്. പിന്നീട് ബ്രിട്ടനെയും കൂടെ കൂട്ടി. മൂന്ന് രാജ്യങ്ങളുടെ സൈന്യമാണ് സിറിയന് സൈനിക ആയുധ പുരകള്‍ക്ക് നേരെ ശക്തമായ ആക്രമണം നടത്തിയത്. സിറിയക്ക് ഉചിതമായ മറുപടി നല്‍കിയെന്നാണ് അമേരിക്കയുടെ അവകാശവാദം. എന്നാല് അമേരിക്കന് സഖ്യസേനയുടെ മിസൈലുകള് മിക്കതും വെടിവച്ചിട്ടുവെന്നാണ് സിറിയയുടെയും റഷ്യയുടെയും സൈനികര് പുറത്തുവിടുന്ന വിവരം. ഈ സാഹചര്യത്തിലാണ് റഷ്യ ഇടപെട്ട് ഐക്യരാഷ്ട്രസഭയുടെ രക്ഷാസമിതി അടിയന്തിര യോഗം ചേരണമെന്നാവശ്യപ്പെട്ട് മുന്നോട്ട് വന്നതും അമേരിക്കന് ആക്രമണത്തെ എതിര്‍ത്ത് പ്രമേയം കൊണ്ടുവന്നതും.v\nതിരിച്ചടി നേരിട്ട റഷ്യയും ചൈനയും\nഎന്നാല് രക്ഷാസമിതിയില് റഷ്യയ്ക്ക് തിരിച്ചടിയേല്‍ക്കുന്നതാണ് കണ്ടത്. അമേരിക്കന് ആക്രമണത്തെ അപലപിക്കാന് മറ്റു രാജ്യങ്ങള് പൂര്‍ണമായും തയ്യാറായില്ല. 15 അംഗ സമിതിയില് ചൈനയും ബൊളീവിയയും റഷ്യയെ പിന്തുണച്ചു. എട്ട് രാജ്യങ്ങള് റഷ്യന് പ്രമേയത്തെ എതിര്‍ത്തു. നാല് രാജ്യങ്ങള് വോട്ടെടുപ്പില് പങ്കെടുക്കാതെ വിട്ടുനിന്നു. ദുഖകരമായ ദിനമെന്നാണ് റഷ്യ വോട്ടെടുപ്പ് ദിനത്തെ വിശേഷിപ്പിച്ചത്. എന്നാല് രാസായുധം ഉപയോഗിച്ചെന്ന് തങ്ങള്‍ക്ക് തെളിവ് ലഭിച്ചിട്ടുണ്ടെന്ന് അമേരിക്കയും ഫ്രാന്‍സും അവകാശപ്പെട്ടു. ഇതിനെ മിക്ക രാജ്യങ്ങളും പിന്തുണയ്ക്കുകയായിരുന്നു.\nസൗദിയും ഖത്തറും ഒരേ നിലപാട്\nഗള്‍ഫ് രാജ്യങ്ങളുടെ നിലപാടുകള് ശ്രദ്ധേയമായി. സൗദി, ബഹ്‌റൈന്, എന്നീ രാജ്യങ്ങള് അമേരിക്കന് ആക്രമണത്തെ പിന്തുണച്ച് രംഗത്തെത്തി. എന്നാല് ഖത്തറും സൗദിക്ക് സമാനമായ നിലപാട് സ്വീകരിച്ചതും ശ്രദ്ധിക്കപ്പെട്ടു. ഗള്‍ഫ് രാജ്യങ്ങളുടെ പിന്തുണ പൂര്‍ണമായും നേടാന് അമേരിക്കക്ക് സാധിച്ചു. അമേരിക്കയുടെ നയങ്ങള്‍ക്ക് എതിര് നില്‍ക്കുന്ന മുസ്ലിം ലോകത്തെ പ്രധാന ശക്തിയാണ് തുര്‍ക്കി. പക്ഷേ, തുര്‍ക്കിയും ആക്രണത്തിന് പിന്തുണ പ്രഖ്യാപിച്ചു. ജോര്‍ദാന്, ഈജിപ്ത് തുടങ്ങിയ മുസ്ലിം രാജ്യങ്ങളും അമേരിക്കയുടെ കൂടെയാണ് നിലയുറപ്പിച്ചത്. എന്നാല് ചില വിമതശബ്ദങ്ങള് ഉയര്‍ന്നതും ശ്രദ്ധിക്കപ്പെട്ടു.\nസിറിയക്കൊപ്പം നിന്ന അറബ് രാജ്യങ്ങള്\nഇറാന് സിറിയയുടെ കൂടെയാണ് നിലയുറപ്പിച്ചത്. ഇറാഖും ആക്രമണത്തെ എതിര്‍ത്ത് രംഗത്തെത്തി. സിറിയയില് സുസ്ഥിരമായ സമാധാനമാണ് ആവശ്യമെന്നും ചര്‍ച്ചയിലൂടെയാണ് ഇത് നിലവില് വരേണ്ടതെന്നും സിറിയയില് ആക്രമണം തുടര്‍ന്നാണ് തീവ്രവാദികള് മുതലെടുക്കുമെന്നുമാണ് ഇറാഖ് വിദേശകാര്യ മന്ത്രാലയം പ്രതികരിച്ചത്. ഇറാഖ് സിറിയ അയല് രാജ്യങ്ങളാണ്. ഇരുരാജ്യങ്ങളിലുമായിരുന്നു ഐസിസിന്റെ പ്രധാന കേന്ദ്രങ്ങള്. ഇറാഖില് നിന്ന് ഐസിസിനെ പൂര്‍ണമായും തുരത്തിയിട്ടുണ്ട്. സിറിയ അസ്ഥിരമായി നില്‍ക്കുന്നത് മേഖലയില് വീണ്ടും ഭീഷണി വര്‍ധിപ്പിക്കുകയാണെന്നാണ് ഇറാഖ് വ്യക്തമാക്കിയത്.\nസദ്ദാം ഹുസൈന്റെ ഭരണത്തിന് ശേഷം ഷിയാക്കള്‍ക്ക് സ്വാധീനമുള്ള ഭരണമാണ് ഇറാഖില്. ഇറാന് ഇവര്‍ക്ക് പൂര്‍ണ പിന്തുണ നല്‍കുകയും ചെയ്യുന്നു. സിറിയയുടെ ഭരണകൂടവും ഷിയാക്കളാണ്. ബഹ്‌റൈന് പ്രതിപക്ഷം ഇറാന്റെ നിലപാടുകളോട് എപ്പോഴും യോജിക്കുന്നവരാണ്. ലബ്‌നാനിലെ ഹിസ്ബുല്ല സിറിയന് ഭരണകൂടത്തിന് എല്ലാ പിന്തുണയും പ്രഖ്യാപിച്ചിട്ടുണ്ട്. യമനിലെ ശക്തരായ ഹൂത്തികള് ഇക്കാര്യത്തില് നിലപാട് വ്യക്തമാക്കിയിട്ടില്ല. പക്ഷേ അവര് അമേരിക്കയുടെ എല്ലാ നിലപാടുകള്‍ക്കും എതിരാണ്. ഇസ്രായേയലിനെതിരെ ആക്രമണം തുടങ്ങണമെന്നാണ് ഹൂത്തി നേതാവ് അടുത്തിടെ ഇറാനോടും ഹിസ്ബുല്ലയോടും ആവശ്യപ്പെട്ടത്.\nപ്രബലര് തമ്പടിച്ചത് ഇങ്ങനെ\nപക്ഷേ, മറ്റൊരു പ്രധാന വിഷയം ലോകത്തെ പ്രബല ശക്തികളുടെ നിലപാടാണ്. അമേരിക്കയോടൊപ്പം നില്‍ക്കുന്ന യൂറോപ്യന് രാജ്യങ്ങള് പതിവ് നിലപാട് തന്നെയാണ് ആവര്‍ത്തിച്ചത്. അമേരിക്കക്കും ഫ്രാന്‍സിനും ബ്രിട്ടിനും പിന്തുണ പ്രഖ്യാപിക്കുകയാണ് യൂറോപ്യന് രാജ്യങ്ങള് ചെയ്തത്. എന്നാല് ലോകത്തെ പ്രധാന സൈനിക ശക്തിയാണ് ചൈന. ചൈന സിറിയക്കൊപ്പമാണ് നിലയുറപ്പിച്ചത്. ലോകത്തെ പ്രധാനപ്പെട്ട മറ്റൊരു ശക്തിയായ റഷ്യ നേരത്തെ സിറിയക്കൊപ്പമാണ്. റഷ്യ, ചൈന, ചില ലാറ്റിനമേരിക്കന് രാജ്യങ്ങള്, ഇറാന്, ഹിസ്ബുല്ല ഉള്‍പ്പെടെയുള്ള ഷിയാ സംഘങ്ങള് എന്നിവരാണ് സിറിയക്കൊപ്പമുള്ളത്.\n്അറബ് ലീഗ് യോഗം സൗദിയിലെ ദമ്മാമില് നടക്കുകയാണ്. യോഗത്തില് പങ്കെടുക്കുന്ന മിക്ക രാജ്യങ്ങളും സിറിയക്കെതിരെ നിലപാട് സ്വീകരിക്കുമെന്നാണ് കരുതുന്നത്. പക്ഷേ, അറബ് ലീഗ് സെക്രട്ടറി ജനറല് വ്യത്യസ്തമായ നിലപാടെടുത്തു. ആക്രമണം ഒന്നിനും പരിഹാരമല്ലെന്നാണ് അദ്ദേഹത്തിന്റെ നിലപാട്. അതിനിടെ അന്താരാഷ്ട്ര രാസായുധ നിരോധിത സംഘടനയുടെ പ്രതിനിധികള് പരിശോധനയ്ക്ക് വേണ്ടി സിറിയയിലെത്തി. രാസായുധം പ്രയോഗിച്ചുവെന്ന് പറയുന്ന ധൗമയില് അവര് പരിശോധന തുടരുകയാണ്. ഇവരുടെ റിപ്പോര്‍ട്ടിന്റെ അടിസ്ഥാനത്തില് സിറിയ്‌ക്കെതിരെ കൂടുതല് ശക്തമായ നടപടി സ്വീകരിക്കാന് പുതിയ പ്രമേയം ഐക്യരാഷ്ട്രസഭാ രക്ഷാസമിതിയില് കൊണ്ടുവരാന് അമേരിക്കയും ഫ്രാന്‍സും ശ്രമിക്കുന്നുണ്ട്.\nആക്രമണം ലക്ഷ്യം കണ്ടോ\nഎന്നാല് അമേരിക്കയുടെ ആക്രണത്തില് എല്ലാ രാസായുധങ്ങളും നശിച്ചോ. സിറിയന് സൈന്യത്തിന്റെ എല്ലാ ആയുധങ്ങളും ഇല്ലാതായോ. അമേരിക്ക വിജയം പ്രഖ്യാപിച്ചുകഴിഞ്ഞു. പക്ഷേ റഷ്യയുടെ സഹായത്തോടെ സിറിയ എല്ലാ ആയുധങ്ങളും മാറ്റിയെന്നാണ് മറ്റൊരു വിവരം. അമേരിക്കയുടെ സൈനിക നീക്കം സംബന്ധിച്ച വിവരങ്ങള് സിറിയക്കും ലഭിച്ചിരുന്നുവത്രെ. സിറിയന് സൈനിക ഉദ്യോഗസ്ഥരാണ് റോയിട്ടേഴ്‌സിനോട് ഇക്കാര്യം വെളിപ്പെടുത്തിയത്. ആക്രമിക്കാന് സാധ്യതയുള്ള സ്ഥലങ്ങള് ഏതൊക്കെയാണെന്ന് വിവരമാണ് സിറിയക്ക് ലഭിച്ചത്. വിവരം കൈമാറിയത് റഷ്യയായിരുന്നു. ഉടനെ ആയുധങ്ങള് മറ്റൊരിടത്തേക്ക് മാറ്റുകയായിരുന്നു സിറിയന് സൈനികര്.\nസൈനിക കേന്ദ്രങ്ങളാണ് ആക്രമിക്കുക എന്നാണ് വിവരം കിട്ടിയത്. ഉടനെ ആയുധ കേന്ദ്രങ്ങളിലെ മിസൈലുകള് മാറ്റാന് നിര്‍ദേശം നല്‍കി. മിക്ക ആയുധങ്ങളും സുരക്ഷിത കേന്ദ്രത്തിലേക്ക്് മാറ്റുകയം ചെയ്തു. വെള്ളിയാഴ്ചയാണ് അമേരിക്കന് പ്രസിഡന്റ് സൈന്യത്തിന് ആക്രമിക്കാന് ഉത്തരവ് നല്‍കിയത്. എന്നാല് വ്യാഴാഴ്ച തന്നെ എല്ലാ വിവരങ്ങളും റഷ്യ ചോര്‍ത്തി സിറിയക്ക് കൈമാറിയിരുന്നു. ആയുധങ്ങള് മാറ്റുകയും ചെയ്തു. ഒരു കേന്ദ്രത്തിലെ 30 മിസൈലുകള് മാറ്റാന് സാധിച്ചില്ല. ഈ മിസൈലുകള് അമേരിക്കന് ആക്രമണത്തില് നശിച്ചുവെന്നും റോയിട്ടേഴ്‌സ് റിപ്പോര്‍ട്ട് ചെയ്തു. സിറിയന് തലസ്ഥാനമായ ദമസ്‌കസില് ഭരണകൂടത്തിന് പിന്തുണ പ്രഖ്യാപിച്ച് ജനങ്ങള് തെരുവിലിറങ്ങിയതും അമേരിക്കന് സഖ്യസേനക്ക് തിരിച്ചടിയാണ്.\nsyria america saudi arabia qatar russia britain iran france gcc gulf സിറിയ സൗദി അറേബ്യ അമേരിക്ക റഷ്യ ഗള്‍ഫ് ജിസിസി\nSaudi Arabia fully supports US-led strikes on Syria, New push in UN to end Syria's chemical weapons following strikes\nStory first published: Sunday, April 15, 2018, 16:36 [IST]


നിഷ്കള‌ങ്കന്|Nishkkalankan: അമ്പലപ്പുഴ പാല്‍പ്പായസ്സത്തിന്റെ രഹസ്യവും പാചകരീതിയും\nഅമ്പലപ്പുഴ പാല്‍പ്പായസ്സത്തിന്റെ രഹസ്യവും പാചകരീതിയും\nഅമ്പലപ്പുഴ പാല്‍പ്പായസ്സത്തിന്റെ പ്രശസ്തി എല്ലാവര്‍ക്കും അറിവുള്ളതാണല്ലോ. അതിനെപ്പറ്റിയുള്ള വിവിധ ഐതിഹ്യങ്ങള്, ഐതിഹ്യമാല പോലുള്ള ഗ്രന്ഥങ്ങളില് നിന്നും ലഭ്യവുമാണ്. ഭക്തവല്‍സ്സലനായ അമ്പലപ്പുഴ ശ്രീകൃഷ്ണഭഗവാന്റെ കാരുണ്യം അമ്പലപ്പുഴ പാല്‍പ്പായസ്സത്തിന്റെ രുചിയ്ക്കും നിറവിനും നിറത്തിനും നിദാനമെന്നിരിക്കെത്തന്നെ, അതിശയോക്തി കലര്‍ന്ന രസകരമായ കഥകളും ഈ ഐതിഹ്യങ്ങള്‍ക്ക് കൂട്ടായുണ്ട്.\nഎന്താണീ സ്വാദിനും നിറത്തിനും കാരണം? അമ്പലപ്പുഴ അമ്പലത്തിലെ മണിക്കിണറിലെ വെള്ളമോ? അതോ അതിനുപയോഗിക്കുന്ന അരിയോ?\nഅങ്ങനെയൊക്കെയുള്ള കാര്യങ്ങ ളൊക്കെ ചിന്തിച്ച് തല പുകയ്ക്കുകയും പിന്നെ പരാജയപ്പെടുകയും ചെയ്ത ആളുകളുടെ കഥകളും കാര്യങ്ങളും ഐതിഹ്യമാലയില് ഉണ്ട്.\nനാട്ടിലും അമ്പലപ്പുഴ പാല്‍പ്പായസ്സം പോലെയുള്ള പായസം എങ്ങിനെയുണ്ടാക്കാമെന്നതിനെക്കുറിച്ച് ഒരു പിടിയുമുണ്ടായിരുന്നില്ല. ഇരുപതുകൊല്ലം മുന്‍പ്.\nഎന്റെ അമ്മയുടെ ഒരു കണ്ടുപിടിത്തമിതായിരുന്നു.\n"ഓ! അതിപ്പം എങ്ങനാന്നുവെച്ചു കഴിഞ്ഞാല് അരീം പാലും കൂടി നല്ലോണം തിളപ്പിച്ചു വേവിച്ചേച്ച്.. കൊറച്ച് പഞ്ചാര കരിച്ച് ചേര്‍ത്താ മതി"\nപഞ്ചസാര തീയില്‍ക്കരിക്കുമ്പോള് (ചീന‍ച്ചട്ടിയിലോ.. ഉരുളിയിലോ) അത് ഉരുകി ശര്‍ക്കരപ്പാനിപോലെയുള്ള ഒരു ദ്രാവകമായിത്തീരും. അത് ചേര്‍ക്കുമ്പോ ള് കിട്ടിയേക്കാവുന്ന ചുവന്ന നിറമാണ് അമ്മയുടെ കണ്ടുപിടിത്തത്തിന്റെ മെയിന് പോയന്റ്.\nഅങ്ങിനെയുണ്ടാക്കിയ് പായസ്സം കുടിച്ചിട്ട് ആദ്യം അഭിപ്രായം പറഞ്ഞത് അച്ഛനായിരുന്നു.\n" ഹാ! ഇതു നമ്മടെ സാക്ഷാല് പാല്‍ക്കഞ്ഞി! ശകലം റോസ്ക്കളറുണ്ടെന്നു മാത്രം!"\n"ഹും!!!" എന്ന ഒരു ചീറ്റലോടെ അമ്മ അകത്തേക്ക് കേറിപ്പോയത് ഇപ്പോഴും ഓര്‍ക്കുന്നു.\nസത്യമായിരുന്നു. അതൊരു പാല്പായസമേ അല്ലായിരുന്നു.\nഏതാനും വര്‍ഷങ്ങള്‍ക്കു ശേഷം പ്രശസ്ത പാചക വിദഗ്ധന് ശ്രീ. അമ്പലപ്പുഴ നാലുപറയില് ചന്ദ്രന്‍പിള്ളയുടെ പാചകരീതികള് നേരിട്ട് കാണാനിടയായപ്പോഴാണ് അമ്പലപ്പുഴ പാല്‍പ്പായസ്സത്തിന്റെ അടിസ്ഥാന ശാസ്ത്രം എനിയ്ക്ക് മനസ്സിലാക്കാനിടവന്നത്.\nഅതിവിടെ ഞാന് പങ്കുവെക്കട്ടെ.\nപാല്‍പ്പായസ്സത്തിന് പാല് "തിളപ്പിയ്ക്കുകയല്ല"; പകരം "വേവിയ്ക്കുകയാണ്" ചെയ്യുന്നത്. വെന്ത പാല് നിറം മാറി നല്ല കടുത്ത റോസ് നിറമാകുന്നു.\nഅമ്പലപ്പുഴ പാല്‍പ്പായസ്സത്തിന് (ഏതു നല്ല പാല്‍പ്പായസ്സത്തിനും) ഉപയോഗിയ്ക്കുന്നത് സാധാരണ "പൊടിയരി" അല്ല. അത് ഉണക്കലരി (പുഞ്ച) ആണ്. അതായത് പുഴുങ്ങി ഉണങ്ങാത്ത പുഞ്ചയരി. വിദേശങ്ങളിലും ലഭ്യമായ പായസം റൈസ് (If you go forabrand, take Nirapara) ഇതിന് ഉപയോഗിയ്ക്കാന് ഉത്തമം.\nആദ്യമായി ഇത് പരമ്പരാഗതമായുണ്ടാക്കുന്ന രീതി വിവരിക്കുന്നു. ഒരു ഓട്ടുരുളി (വാര്‍പ്പ്), ഇളക്കാനുള്ള ചട്ടുകം എന്നിവയാണ് അവശ്യം വേണ്ട പാചകോപകരണങ്ങള്. ക്ഷമയും (സ്റ്റാമിനയും - ആറേഴു മണിക്കൂര് ഇളക്കേണ്ടതാണെ) വളരെ വളരെ അത്യാവശ്യം എന്നു പറയേണ്ടതില്ല. വിദേശങ്ങളിലുള്ളവര് വിഷമിയ്ക്കേണ്ടതില്ല. നല്ല കട്ടിയുള്ള അലൂമിനിയം/ഇന്റാലിയം ചരുവങ്ങളിലും ഇതു പാകം ചെയ്യാം. മുന്‍പ് കറികളും മറ്റും പാകം ചെയ്യാത്ത പാത്രങ്ങളായാല് നന്ന്. ഇല്ലെങ്കില് പാല് പിരിഞ്ഞുപോകാനുള്ള സാധ്യത വളരെ കൂടുതലാണ്.\nഅരിയുടെ പതിമൂന്ന് മടങ്ങ് പാല് ഉരുളിയില് (വാര്‍പ്പില്) വെച്ച് വേവിയ്ക്കാന് തുടങ്ങുന്നു. പാല് തിളച്ചു പൊങ്ങി വറ്റാന് തുടങ്ങും. അപ്പോള് അതനുസ്സരിച്ച് വെള്ളം ഒഴിച്ചു കൊടുത്തുകൊണ്ടിരിയ്ക്കണം. അടിയ്ക്കു പിടിയ്ക്കാതെ ഇളക്കുകയും വേണം. ഇങ്ങനെ ഏകദേശം 5-6 മണിക്കൂര് കഴിയുമ്പോള് പാല് വെന്ത് ശരിയായ നിറത്തിലെത്തുന്നു. അപ്പോള് കഴുകിയൂറ്റിവെച്ചിരിക്കുന്ന അരി ഇടാം. അരി നന്നായി വെന്തുകഴിഞ്ഞാല് പഞ്ചസാര ചേര്‍ക്കാം. അരിയുടെ മൂന്ന് മടങ്ങ് പഞ്ചസാര (അതി മധുരത്തിന് - അമ്പലപ്പുഴ പാല്‍പ്പായസ്സത്തിന്റെ പോലെ) അല്ലെങ്കില് രണ്ടര മടങ്ങ് പഞ്ചസാര ചെടിപ്പില്ലാത്ത മധുരത്തിന് ചേര്‍ക്കാം. പഞ്ചസാര ചേര്‍ത്തിളക്കിയാല് 15 മുതല് 30 വരെ മിനിറ്റുകള്‍ക്കുള്ളില് അടുപ്പത്തുനിന്നും ഇറക്കാം.\nമേല്‍പ്പറഞ്ഞത് വന്‍തോതില് ( കല്യാണത്തിനും മറ്റും) ഉണ്‍ടാക്കുന്ന രീതിയാണ്. അഞ്ചോ പത്തോ പേര്‍ക്കു വേണ്ടി പെട്ടെന്നുണ്ടാക്കാന് ഇതിന്റെ ആവശ്യമില്ല.\n(താഴെ പറയുന്നത് ഒരുപാട് പാചക വെബ്സൈറ്റുകളിലും ബ്ലോഗ്ഗുകളിലും ലഭ്യമായ ഒരു പാചകരീതിയാണ്. താരതമ്യത്തിനും മനസ്സിലാക്കാനുള്ള എളുപ്പത്തിനും ഇവിടെ ഉള്‍പ്പെടുത്തുന്നു.)\nPressure Cooker ല് ഉണക്കലരി,അരിയുടെ പതിമൂന്ന് മടങ്ങ് പാല്,അരിയുടെ മൂന്ന് മടങ്ങ് പഞ്ചസാര എന്നിവ ഒന്നിച്ച് വെച്ച്, പഞ്ചസാര നന്നായി ചേര്‍ത്തിളക്കിയതിനു ശേഷം അടുപ്പത്തു വെക്കുക. ആദ്യവിസില് വരുമ്പോഴേക്കും തീ നന്നായി കുറക്കുക (simmer ല്). 40 മിനിട്ടിനു ശേഷം അടുപ്പത്തുനിന്നും മാറ്റി 40 മിനിറ്റ് അടച്ചുതന്നെ വെയ്ക്കുക. അതിനുശേഷം തുറന്നുപയോഗിക്കാവുന്നതാണ്. ഇപ്രകാരം ചെയ്യുമ്പോള് പാല് "വേവുകയാണ്" യഥാര്‍ത്ഥത്തില്.\nപിന്നെ ഗുണമേന്മയുടെ കാര്യം. മേല്‍പ്പറഞ്ഞ രീതിയില് ഉണ്ടാക്കിയാല് നമുക്ക് അമ്പലപ്പുഴ പാല്‍പ്പായസ്സം പോലെ തന്നെയുള്ള പായസ്സം കിട്ടും. ഒരു സംശയവും ഇല്ല.\nസാങ്കേതികമായി ഇതു തന്നെയാണ് അമ്പലപ്പുഴ പാല്‍പ്പായസ്സത്തിന്റെ പാചകരീതി. കാലം മാറിയല്ലോ. ഇപ്പോള് അമ്പലപ്പുഴ അമ്പലത്തിന്റെ പാല്‍പ്പായസ്സത്തിന്റെ തിടപ്പള്ളിയില് നിന്നും കൊതുമ്പും വിറകും കത്തിക്കുന്ന പുക ഉയരുന്നില്ല. പാചകവാതകം ഉപയോഗിയ്ക്കുന്ന വലിയ Burners ഉള്ള അടുപ്പിലാണ് പാല്‍പ്പായസ്സം ഉണ്ടാക്കുന്നത്. പണ്ട് ഞാന് അഞ്ചു പൈസയ്ക്ക് ഒരു വലിയ പാത്രം നിറയെ "പായസച്ചുരണ്ടി (അമ്പലപ്പുഴ പാല്‍പ്പായസ്സം മറ്റു പാത്രങ്ങ ളില് പകര്‍ന്നുകഴിഞ്ഞാല് വാര്‍പ്പിന്റെ അടിയില്‍പ്പിടിച്ചത് ചുരണ്ടിയത്) വാങ്ങിയത് ഓര്‍ക്കുന്നു. അതിന്റെ രുചി പറഞ്ഞറിയിയ്ക്കാന് വയ്യ! ഇന്നതില്ല. കാരണം അടിയില് പിടിയ്ക്കാതെ നോക്കാന് കൂടുതല് നിയന്ത്രണം (gas flame ല്) പാചകം ചെയ്യുന്ന തിരുമേനിമാര്‍ക്കുണ്ട് (നമ്പൂതിരിമാരാണ് അമ്പലപ്പുഴ പാല്‍പ്പായസ്സത്തിന്റെ പാചകം) .\nഐതിഹ്യമാലയില് ഇങ്ങനെ എഴുതിയതായി ഒരോര്‍മ്മ. "മാര്‍ത്താണ്ഡവര്‍മ്മ അമ്പലപ്പുഴ പാല്‍പ്പായസ്സം പോലെയുള്ള ഒരു പാല്‍പ്പായസ്സം തിരുവനന്തപുരത്തും ഉണ്ടാക്കണമെന്നു നിശ്ചയിച്ച്, അമ്പല്‍പ്പുഴ അമ്പലത്തിലെ മണിക്കിണറില്‍നിന്നും വെള്ളം തിരുവനന്തപുരത്തേയ്ക്ക് കൊണ്ടുപോവുകയും അതില് പാല്‍പ്പായസ്സം ഉണ്ടാക്കിക്കുകയും ചെയ്തു. എന്നിട്ടും പാല്‍പ്പായസ്സം ശരിയായില്ല"\nഇവിടെ മാര്‍ത്താണ്ഡവര്‍മ്മ മറന്നുപോയത് അതുണ്ടാക്കുന്ന മനുഷ്യന്റെ അധ്വാനവും ക്ഷമയും ആയിരുന്നു എന്നു വേണമെങ്കില് പറയാം.\nഇതു തീര്‍ച്ചയായും നമുക്ക് പരീക്ഷിച്ചുനോക്കി വിജയിപ്പിക്കാന് സാധിക്കുന്ന ഒരു വിഭവമാണ്.\n18 കൊല്ലങ്ങള്‍ക്ക് മുന്‍പ് ഞാനിതറിയാന് കാരണക്കാരനായ പ്രശസ്ത പാചക വിദഗ്ധന് ശ്രീ. അമ്പലപ്പുഴ നാലുപറയില് ചന്ദ്രന്‍പിള്ള (ചേട്ട)യോട്. 6000-7000 പേര് നിരന്നിരുന്ന ആറന്മുള വള്ളസ്സദ്യയ്ക്ക് അദ്ദേഹം മേല്പ്പറഞ്ഞ പാല്‍പ്പായസ്സം ഒരുക്കിയിരുന്നു. അദ്ദേഹം ചുമതയേല്‍ക്കുന്ന കല്യാണം പോലുള്ള ചടങ്ങുകളില് പങ്കെടുക്കുന്നവര്‍ക്കും ഈ പാല്‍പ്പായസ്സത്തിന്റെ രുചി അറിയാന് ഭാഗ്യം ഉണ്ടാവാറുണ്ട്.\nഎഴുതിയത് Sethunath U at 8:08 PM\nഇനി ഇതൊന്നു പരീക്ഷിച്ചു നോക്കണം.\nഹയ്യടാ, വായില് വെള്ളമൂറുന്നു..\nഒന്നു പരീക്ഷിക്കുക തന്നെ, കൂടെ ഏലയ്ക്കാ ചേര്‍ത്തു നോക്കിയാലൊ? കുഴപ്പമാവുമൊ?\nആഷ : നന്ദി!\nവേണുജി : നന്ദി!\nകുഞ്ഞാ : കുഴപ്പമൊന്നുമില്ല. പക്ഷേ..\nഅമ്പലപ്പുഴ പാല്‍പ്പായസ്സത്തില് നെയ്യൊ, ഏലയ്ക്കായോ ചേര്‍ക്കുകയില്ല.\nഒരു സംശയം, പ്രഷര്‍കുക്കറില് പായസം ഉണ്ടാക്കുമ്പോള് പാല് തിളച്ചു പുറത്തേക്കു ചീറ്റുമൊ?\nചീറ്റും. വളരെ വളരെ ശ്രദ്ധിയ്ക്കണം. ആദ്യ വിസിലിനു പകരം വരുന്നത് പാലാകാനും മതി. പരിഭ്രമിയ്ക്കരുത് (Panic ആകരുതെന്ന്... പകുതിക്കു വെച്ച് ഇട്ടേച്ചു പോകരുതെന്ന്..). തീ വളരെ വളരെ കുറയ്ക്കുക. കണ്ടമാനം ചീറ്റിയാല് തീ ഒരു മിനിട്ടത്തേയ്ക്ക് ഓഫ് ചെയ്യുക. പിന്നെ smallest simmer ല് തുടരുക.\nRisk Management and Loss Prevention : കൊച്ചുകുട്ടികളെ ആ ഏരിയായിലെങ്ങും നിര്‍ത്തരുത്. പാല് ചീറ്റുന്നത് ഏതു ദിശയിലാണെന്ന് പറയാന് പറ്റുകേല (ചീറ്റിയാല്). ഒരുതവണ വാക്കറില് നടന്നു ക ളിച്ചുകൊണ്ടിരുന്ന എന്റെ മകളുടെ തൊട്ടടുത്തേയ്ക്കാണ് പാല് ചീറ്റിത്തെറിച്ചു വീണത്. ശ്രീകൃഷ്ണസ്വാമി കാത്തതുകൊണ്ട് അനിഷ്ടമൊന്നും സംഭവിച്ചില്ല.\nഒരു പതിനൊന്നര മണിക്ക് അമ്പലത്തിന്റെ വടക്കുപുറത്ത് കാലു പൊള്ളുന്ന വെയിലത്ത് കാത്തിരുന്ന കാലം അധികം പിറകിലല്ല.\nചന്ദ്രന് പിള്ള ചേട്ടന്,മേനോന് ചേട്ടന് എന്നിവര് അമ്പലപ്പുഴ പാല്‍പ്പായസത്തിന്റെ ഒന്നാംതരം അനുകരണമുണ്ടാക്കുന്നതില് വളരെ വിജയമായിരുന്നു.ഐ.എസ്.ഐ ഇറക്കുന്ന ഇന്ത്യന് കള്ളനോട്ട് പോലെ ഒറിജിനലിനെ വെല്ലുന്ന ഡ്യൂപ്.\nപ്രഷര്‍കുക്കര് പായസം നല്ലതാണ്.അരി നല്ലതല്ലെങ്കില് ചെറിയ കഞ്ഞിചുവ വരുമെന്ന് മാത്രം.\nഅമ്പലപ്പുഴക്ക് വെളിയില് ആ നിറം വരാന് പാ‍യസത്തില് തേയില സഞ്ചി കെട്ടി ഇടുമായിരുന്നു എന്ന് ചില പാചക ചങ്ങാതിമാര് പറയുന്നു\nനിഷ്ക്കൂ... വീട്ടില് അമ്മയും ഉണ്ടാക്കാറുണ്ട് കുക്കര് പായസം എന്നാ ഞങ്ങള് അതിനെ വിളിക്കാറ്.. പക്ഷെ കുറച്ചു പഞ്ചസാര കുറച്ചു ചേര്‍ത്താല് കൂടുതല് പായസം കുടിക്കാം :)\nനിഷ്കളങ്കാ.. ഇപ്പോഴാണ് വായിക്കാനായത്.\nഅറിവ് പങ്കു വെച്ചഥിനു നന്ദി.\n:) ഈ അമ്പലപ്പുഴ പാല്പ്പായസം ന്നു കേട്ടിട്ടേ ഉള്ളു. ഒന്നു രുചിക്കാന് ഇതുവരെ ആയിട്ടില്ല. എന്തായാലും ഈ പാചകകുറിപ്പ് മനസില് വക്കുന്നു. എന്നെങ്കിലും ഉണ്ടാക്കാന് പറ്റിയാല്...\nപായസമെന്ന് കേട്ടപ്പോ ഓടീ വന്നതാ. ഇത് വരേം തരപെട്ടിട്ടില്ല ഇതിനു. ഇനി നാട്ടി പോവുമ്പോ ആവണം ഇത്.\nകുക്കര് പായസത്തിനെ പറ്റി ഞാനും ഒരു പോസ്റ്റ് പണ്ട് ഇട്ടിരുന്നു. എവിടാന്ന് ഒരു പിടീം ഇല്ല. കുക്കറീന്ന് പുറത്തേയ്ക്ക് വരാതെ, അകത്ത് തന്നെ നല്ലോണ്ണം വെന്ത് ചുവപ്പാവാന്, കുക്കര് അടുപ്പത്ത് വയ്ക്കുമ്പോഴ് തന്നെ ഒരു നല്ല കട്ടിയുള്ള റ്റര്‍ക്കീഷ് റ്റവല് നനച്ച് ഇട്ടാ മതി. ഇത് വെള്ളം വറ്റുമ്പോഴ് ഒന്നുടെ നനച്ച് ഇടുക. രണ്ട് തവണ ചെയ്യുമ്പോഴേയ്ക്കും, പായസം റെഡിയായിട്ടുണ്ടാവും. ഒരു ലിറ്റര് പാലിനു 100 ഗ്രാം അരി എന്ന കണിക്കില് ഇട്ടാല് നല്ലോണ്ണം വേണ്ട പരുവത്തില് കട്ടിയായിട്ട് അധികം കേക്ക് പരുവം :) ആവാണ്ടെ കിട്ടും. പഞ്ചസാര ഇടുമ്പോഴ് ഒന്ന് പഞ്ചസാര ഒരു പാത്രത്തില് ഇട്ട് അല്പം വെള്ളം ഒഴിച്ച് അല്പം കൈകൊണ്ട് ചുറ്റി കളഞിട്ട് കുക്കറിലേയ്ക്ക് ഇട്ടാല്, പിരിയാണ്ടെ ഇരിയ്ക്കും. ചില പഞ്ചസാരയിലു കെമിക്കല് (വൈറ്റനിങ് ഏജന്റ്) കൂടുമ്പോഴ് പാല് പിരിയാന് സാധ്യതുയുണ്ട്.\nഇപ്പോ മില്‍ക്ക് മേയിഡ് ഒക്കെ സുലഭമായ കാലത്തില്, ഇത് പോലെ ചുവന്ന വരട്ടിയ പായസത്തിനു ഒരു പ്രയാസവും ഇല്ല. മില്‍ക്ക് മേയ്ഡ് തിളച്ച വെള്ളത്തില് 1/2 മണിക്കൂര് ഇട്ട് വച്ചാല്, നല്ല പാല് ഗോവ റെഡിയായി കിട്ടും.\nകുറെ കാര്യങ്ങള് ഈ പോസ്റ്റീന്ന് അറിയാന് കഴിഞു. ഇഷ്ടായി ഈ പോസ്റ്റ്.\nബോഗിലൂടെ പാചകക്കുറിപ്പിന്റെ കൂടെ പായസവും വിതരണം ചെയ്യാനുള്ള ടെക്നോളജി ആരെങ്കിലും കണ്ടുപിടിച്ചിരുന്നെങ്കില്..:)\nനാലുപറയില് ചന്ദ്രന് പിള്ള ചേട്ടന്റെ സദ്യാവിഭവങ്ങള് അനുഭവിക്കാനുള്ള ഭാഗ്യം എനിക്കുണ്ടായിട്ടുണ്ട്.\nനാലുപറ വീടിനടുത്താ എന്റെ അമ്മയുടെ വീട്..\nനിഷ്കളങ്കാ ഈ പോസ്റ്റ് ഇഷ്ടമായി


കാര്‍ഷിക ബില്: തുറന്ന ചര്‍ച്ചയെ കേന്ദ്രം ഭയക്കുന്നതെന്തിനെന്ന് ഉമ്മന് ചാണ്ടി – Jaihind TV\nകാര്‍ഷിക ബില്: തുറന്ന ചര്‍ച്ചയെ കേന്ദ്രം ഭയക്കുന്നതെന്തിനെന്ന് ഉമ്മന് ചാണ്ടി\nതിരുവനന്തപുരം: നോട്ടുനിരോധനവും ജിഎസ്ടിയും യാതൊരു തയാറെടുപ്പുമില്ലാതെ നടപ്പാക്കി രാജ്യത്തെ വലിയ പ്രതിസന്ധിയിലാക്കിയ അതേരീതിയിലാണ് ബിജെപി സര്‍ക്കാര് കാര്‍ഷിക ബില്ലുമായി മുന്നോട്ടുപോകുന്നതെന്ന് കോണ്‍ഗ്രസ് പ്രവര്‍ത്തക സമിതിയംഗം ഉമ്മന് ചാണ്ടി.\nകാര്‍ഷിക ബില് രാജ്യത്തെ വലിയ പുരോഗതിയിലേക്കു നയിക്കുമെന്നാണ് പ്രധാനമന്ത്രി അവകാശപ്പെടുന്നത്. അങ്ങനെയെങ്കില് അതേക്കുറിച്ച് ഒരു തുറന്ന ചര്‍ച്ചയെ എന്തിനാണ് ഭയക്കുന്നത്? ബില്ലുകള് സെലക്ട് കമ്മിറ്റിക്കു വിടണമെന്ന പ്രതിപക്ഷത്തിന്‍റെ ആവശ്യം സര്‍ക്കാര് നിര്‍ദയം നിരാകരിച്ചു. ചര്‍ച്ചയില്ലാതെ ധൃതി പിടിച്ച് നടപ്പാക്കുന്നതുകൊണ്ടാണ് ഇത് കര്‍ഷകര്‍ക്ക് എതിരാണെന്നും കുത്തകകളെ സഹായിക്കാനാണ് എന്നും മറ്റുമുള്ള വിമര്‍ശനം ഉയരുന്നത്.\nകേന്ദ്ര- സംസ്ഥാന സര്‍ക്കാരുകള്‍ക്ക് തുല്യ അവകാശമുള്ള കണ്‍കറന്‍റ് ലിസ്റ്റിലാണ് കൃഷി ഉള്‍പ്പെടുന്നതെങ്കിലും സംസ്ഥാനങ്ങളുമായി കൂടിയാലോചന നടത്തിയിട്ടില്ല. നോട്ട് നിരോധനം അര്‍ധരാത്രിയില് നടപ്പാക്കിയപ്പോള് കേന്ദ്രമന്ത്രിസഭയിലെ അംഗങ്ങള് പോലും അറിഞ്ഞില്ല. എണ്ണയിട്ട യന്ത്രം പോലെ ഓടിക്കോണ്ടിരുന്ന സമ്പദ്ഘടനയെ ട്രാക്കില് നിന്നു വലിച്ചെറിയുകയാണ് അന്ന് ചെയ്തത്. അതിന്‍റെ കെടുതിയില് നിന്ന് രാജ്യം കരകയറിയില്ല. തയാറെടുപ്പില്ലാതെ ജിഎസ്ടി നടപ്പാക്കിയതിന്റെ പ്രത്യാഘാതവും രാജ്യം അനുഭവിക്കുന്നു. ജിഎസ്ടിയും വാറ്റും സംയുക്തമായി കുറച്ചുകാലത്തേക്കു നടപ്പാക്കി പിന്നീട് ജിഎസ്ടിയിലേക്കു പൂര്‍ണമായി മാറാമെന്ന മുന്‍കേന്ദ്രധനമന്ത്രി പി. ചിദംബരത്തിന്റെ വാക്കുകള് കേട്ടിരുന്നെങ്കില് വലിയ സാമ്പത്തിക ദുരന്തം ഒഴിവാക്കാമായിരുന്നു. ഒരു രാജ്യം ഒരു വിപണി എന്ന് ഇന്ന് ഉയര്‍ത്തിയ മുദ്രാവാക്യം പോലെ, ജിഎസ് ടി നടപ്പാക്കിയപ്പോള് ഒരു രാജ്യം ഒരു നികുതി എന്ന് അന്നു മുദ്രാവാക്യം ഉയര്‍ത്തിയിരുന്നു.\nനോട്ടു നിരോധനവും ജിഎസ്ടിയും കൊവിഡ് 19 ഉം രാജ്യത്ത് വലിയ പ്രത്യാഘാതം ഉണ്ടാക്കിയ പശ്ചാത്തലത്തിലാണ് കാര്‍ഷിക ബില് കടന്നുവരുന്നത്. ഇന്ത്യയുടെ മൊത്തം മൂല്യവര്‍ധനവില് (ജിഎസ് വിഎ) കാര്‍ഷികമേഖലയുടെ പങ്ക് 2012-13ല് 17.8% ആയിരുന്നത് 2017-18ല് 14.9% ആയി കുറഞ്ഞിരിക്കുകയാണ്. കര്‍ഷക ആത്മഹത്യകള് കുതിച്ചുയരുന്നു. ഗ്രാമീണ മേഖലയില് 70% പേരും കൃഷിയെ ആശ്രയിക്കുന്ന രാജ്യമാണ് ഇന്ത്യ. ഇത്രയും വലിയ ജനവിഭാഗത്തെ അഭിസംബോധന ചെയ്യുന്ന ഏതൊരു നിയമവും അതീവ ജാഗ്രതയോടെ നടപ്പാക്കണമെന്ന് ഉമ്മന് ചാണ്ടി ആവശ്യപ്പെട്ടു.


JYOTHIRMAYAM | പൊട്ടിയ ബോംബുകളും തകര്‍ന്ന ജീവിതങ്ങളും…..\nപൊട്ടിയ ബോംബുകളും തകര്‍ന്ന ജീവിതങ്ങളും…..\nPosted August 3rd, 2008 by Jyothi & filed under മുംബൈ ജാലകം.\nഇന്നുച്ച്യ്ക്കു ബാഗളൂരില് ബോംബുകള് പൊട്ടി…സീരിയല് ബ്ലാസ്റ്റ്സ്. വിവരമറിഞ്ഞതും പ്രിയപ്പെട്ടവരെക്കുറിച്ചുളള വേവലാതി. ടെലിഫോണ് ചെയ്തപ്പോഴറിഞ്ഞു,, ലൈനൊക്കെ ജാം ആണെന്നു. വിവരം കിട്ടി, എസ്.എം.എസ് വഴിയും ജി ടോക്കുവഴിയുമായും പിന്നെ മൊബൈലിലുമായി. ഒന്നും പേടിയ്ക്കാനില്ലെന്നു പതിവു പോലെത്തന്നെ ഭരണനേതാക്കളുടെ സ്വാന്തനവും ഒഴുകിയെത്തി. നഷ്ടപ്പെട്ട ജീവനുകള്‍ക്കുള്ള വിലപറച്ചിലുമുണ്ടായിരുന്നു. ഭാഗ്യത്തിനു മരിച്ചവരുടെയും പരിക്കേറ്റവരുടേയും എണ്ണം കുറവു. എത്രയോ ഇരട്ടി വേണമെങ്കില് ആകാമായിരുന്നു.\nഇതിവിടെ മുംബൈ അനുഭവിച്ചതാണല്ലൊ? നഗരത്തിന്റെ മുഖത്തെ ആദ്യവൈകൃതം 1993 ല് ആയിരുന്നു. ഇന്നും ഉറങ്ങാത്ത മുറിപ്പാടുകളും പേറി എത്രയോ ചുടുനിശ്വാസങ്ങള് ഇവിടെയുയരുന്നു. അന്നു ഞാന് കല്‍ക്കട്ടയിലായിരുന്നു. ഫോണ് വഴി ഓഫീസുമായി സമ്പര്‍ക്കം പുലര്‍ത്തിക്കൊണ്ടിരുന്ന സമയത്തു തൊട്ടുതാഴെ പൊട്ടിയ ബോംബിന്റെ ശബ്ദം അങ്ങു കല്‍ക്കത്ത വരെയെത്തിയെന്നു തോന്നി. മാദ്ധ്യമങ്ങള് കാണിച്ചുതന്ന രൂപരേഖയേ മനസ്സിലുണ്ടായിരുന്നുള്ളൂ. അതിന്റെ തീക്ഷണത, അറിയാതെ നീറിപ്പുകയുന്ന പകയുടെ ശക്തി, ഒക്കെ മനസ്സിലായതു രണ്ടു വര്‍ഷത്തിനുസേഷം മുംബൈയില് തിരിച്ചെത്തിയപ്പോഴായിരുന്നു. കണ്ടപ്പോള് തോന്നി, മുംബൈ മരിച്ചു കഴിഞ്ഞുവെന്നു…നഷ്ടപ്പെട്ട വിശ്വാസങ്ങളും സുരക്ഷിതത്വബോധവും മുംബൈയുടെ ആത്മാവിനെയായിരുന്നു മുറിവേല്‍പ്പിച്ചതു.\nവരച്ചു കാട്ടണമോ ആ രൂപരേഖകള്? കരയാന് തയ്യാറാകണമെന്നു മാത്രം! എവിടെയും സ്ഥിതി ഇതു തന്നെയാകാം. മുംബൈയായാലും ഗുജറാത്തായാലും ജയ്പൂരായാലും , ബംഗളൂരായാലും പക്ഷേ കാണാനും അറിയാനും കഴിഞ്ഞ സത്യങ്ങള് അത്രയ്ക്കും ഹൃദയസ്പര്‍ശിയായവയായിരുന്നു.\nഎല്ലാര്‍ക്കുമറിയാം അന്നത്തെ ബോംബിങ്ങിനെക്കുറിച്ചും അതിനു പിന്നിലെ സുസംഘടിതമായ ആസൂത്രണങ്ങളെക്കുറിച്ചും മറ്റും. 1996 ലൊ മറ്റോ ആണു, ഞാനൊരു ഷെയര് ബ്രോക്കിംഗ് കമ്പനിയുടെ മുംബൈ ബ്രാഞ്ച് മാനേജര് ആയി ജോലി ചെയ്യുന്ന കാലം. സ്റ്റോക്ക് എക്സേഞ്ചിലും ക്ലിയറിങ് ഹൌസിലുമൊക്കെ ദിനവും പോണം. അന്നു സ്ത്രീകള് ഈ രംഗ്ത്തു അല്പം കുറവായിരുന്നതിനാല് പല കാര്യത്തിലും സഹായം കിട്ടിയിരുന്നെങ്കിലും നീണ്ട കാത്തുനില്‍പ്പു പല സ്ഥലങ്ങളിലും വേണ്ടിയിരുന്നു.\nപരസ്പരം അറിയുന്നതിനും മാര്‍ക്കറ്റ് ന്യൂസ് കൈമാറുന്നതിനും ഈ സമയം വിനിയോഗിച്ചിരുന്നു, കാണുമ്പോള് പരിചയം നടിയ്ക്കുന്ന മുഖങ്ങള് ദിനം പ്രതി ഏറി വന്നു. പലപ്പോഴും ശ്രദ്ധിച്ചിരുന്ന ഒരു ചെറുപ്പക്കാരനുണ്ടു.\nസദാ ചിരിച്ചിട്ടാണു. ഏതോ വലിയ ബ്രോക്കര്‍ക്കു വേണ്ടി ജോലി ചെയ്യുന്നു. ഒട്ടേറെ സുഹൃത്തുക്കള്! സാധാരണ എന്നെക്കണ്ടാല് ഒരു ‘ഹവ് ആര് യു മാഡം’ അടിയ്ക്കാതെ പോകാത്ത കക്ഷി.. പരിചയപ്പെട്ടു ഏറെ ദിവസങ്ങള്‍ക്കു ശേഷമാണറിയാന് കഴിഞ്ഞതു….അയാളുടെ ഒരു കൈ ബോംബ് ബ്ലാസ്റ്റില് നഷ്ടപ്പെട്ടതാണെന്നു. വിശ്വസിയ്ക്കാന് പ്രയാസംതോന്നി. എന്നിട്ടും വച്ചു പുലര്‍ത്തുന്ന പ്രസന്നഭാവം……ഉള്ളില് പുകയുന്ന തീക്കട്ട ഉണ്ടാകാതിരിയ്ക്കുമോ?\nഇനിയൊരു കുടുംബസുഹൃത്തിന്റെ കഥ ഇതിലേറെ ശോചനീയമെന്നു തന്നെ പറയണം. ഒരേയൊരു മകനാണു നഷ്ടപ്പെട്ടതു. ഒരു പ്രൈവറ്റ് കമ്പനിയില് ജോലിയായിരുന്നു. വളരെ ആഘോഷപൂര്‍വം മകന്റെ വിവാഹം നടത്തിയിട്ടു ദിവസങ്ങളേ ആയിരുന്നുള്ളൂ. മറ്റൊരു കുടുംബത്തിനെക്കൂടി കണ്ണീരിലാഴ്തിയതായിരുന്നു അവരുടെ ദു:ഖത്തിന്റെ മാറ്റു കൂട്ടാന് മറ്റൊരു കാരണം. ബോംബു ബ്ലാസ്റ്റ് സമ്മാനിച്ച നിതാന്ത വേദന.\nകേള്‍വിക്കുറവു നഷ്ടപ്പെട്ടവര്, അംഗഭംഗം വന്നവര്, മരിച്ചുപോയവര്…..അറിയാവുന്നവരുടെ പട്ടികയില് തന്നെ പലരുമുണ്ടു. അല്ലാത്തവര് എത്രയേറെക്കാണും? കുടുംബനാഥനെ നഷ്ടപ്പെട്ടവര്, അമ്മയെ നഷ്ടപ്പെട്ട കുട്ടികള്, ഭര്‍ത്താവു നഷ്ട്ടപ്പെട്ട ഭാര്യ ….വര്‍ഷങ്ങളായി ആസ്പത്രിയില് തന്നെ ശരണം പ്രാപിച്ചവര്…ആലോചിച്ചാല് ഒരന്തവുമില്ല. സ്വാന്തനം നല്‍കാനാരുണ്ടു? സഹായധനം കൊണ്ടെന്താവാന്? ആരുടെ തെറ്റിനാണു ഇവരൊക്കെയിങ്ങനെ ബലിയാടായതു?\nപുതിയ ബോളിവുഡ് ഡയറക്ടര്‍മാരില് ശ്രദ്ധേയനായ അനുരാഗ് കശ്യപിന്റെ ‘ബ്ലാക് ഫ്രൈഡേ’ എന്ന സിനിമ കണ്ടാല് മതി, ഇതിന്റെ തീക്ഷ്ണതയെക്കുറിച്ചു ഒട്ടൊരു ഊഹം കിട്ടും. വളരെയധികം സത്യത്തോടു കൂറുപുലര്‍ത്തുന്ന ഈ സിനിമ മനസ്സിനെ വല്ലാതെ ഉലയ്ക്കുന്നതാണു. വളരെ വിദ്ഗ്ധമായി ആസൂത്രണം ചെയ്യപ്പെട്ട മുംബൈ ബോംബിംഗില് ഓരോരുത്തരും വഹിച്ച പങ്കു വളരെ നന്നായി ചിത്രീകരിയ്ക്കാന് അദ്ദേഹത്തിനായിട്ടുണ്ടു.\nകേ.കേ. മേനോന് , പവന് മല്‍ഹോത്ര, ആദിത്യ ശ്രീവാസ്തവ എന്നിവര് ലീഡ് റോളുകളില് അഭിനയിയ്ക്കുന്ന ഈ ചിത്രത്തിലെ ഓരോ ക്ഥാപാത്രത്തിനേയും നിങ്ങള്‍ക്കു ശ്രദ്ധിച്ചാല് തിരിച്ചറിയാവുന്നതേയുള്ളൂ. പോലീസ് ഉന്നതോദ്യോഗസ്തര് ,ഗൂഢാലോചനക്കാര്, ബോംബിംഗിന്റെ അനുഭവസ്ഥര്, ഇടനിലക്കാര്…..എല്ലാവരെയും കാണിച്ചിട്ടുണ്ടു. സംഭവശേഷമുള്ള അന്വേഷണത്തിന്റെ വിവിധ വീക്ഷണകോണുകളീലൂടെ കഥ ചുരുളഴിയുന്നു..\n2006 ല് വീണ്ടും ഒരു സീരിയല് ബ്ലാസ്റ്റുണ്ടായി ഇവിടെ .ഇത്തവണ ലോകല് ട്രെയിനുകളെയാണു കേന്ദ്രീകരിച്ചതു. ഇത്തവണയും നൂറുകണക്കിനു പേര് മരിയ്ക്കുകയും ആയിരത്തിലേറെപ്പേര്‍ക്കു പരിക്കേല്‍ക്കയുമുണ്ടായി. അന്വേഷണം ഉണ്ടാകാതിരുന്നില്ല. വിശദമായ അന്വേഷണങ്ങള്‍ക്കും അറസ്റ്റുകള്‍ക്കും ശേഷം കുറെപ്പേര് ശിക്ഷിയ്ക്കപ്പെടുകയും ചെയ്തു. എന്തു ഫലം? നഷ്ടപ്പെടേണ്ടവര്‍ക്കു എല്ലാം നഷ്ടപ്പെട്ടു കഴിഞ്ഞു. അവ തിരിച്ചെടുക്കാന് പറ്റാത്ത വിധത്തില്….വേദനകളും ഓര്‍മകളും മാത്രം സമ്മാനിച്ചുകൊണ്ടു… പലരുടെയും കഥകള് കേള്‍ക്കുമ്പോള് അദ്ഭുതം തോന്നിയിട്ടുണ്ടു. സമയമടുത്താല് മരണം വന്നു വിളിച്ചുകൊണ്ടുപോകുമെന്നു പറയാറുണ്ടു. പലരുടെകാര്യത്തിലും അതു സംഭവിച്ചതായിക്കണ്ടു. ഒരിയ്ക്കലും ആ സമയത്തു അവിടെ പോകാത്തവര്, എന്തെങ്കിലും പ്രത്യേക ആവശ്യാര്‍ഥം അന്നു മാത്രം ആ വണ്ടിയില് കയറിയതിനാല് ജീവന് നഷ്ടപ്പെട്ടവര്…..അവരുടെ പ്രിയപ്പെട്ടവരെയൊക്കെ എങ്ങിനെയാശ്വസിപ്പിയ്ക്കാന്? ഒരു അയല് വാസിയ്ക്കു അതാണു സംഭവിച്ചതു. അന്നു ഒരല്പം നേരത്തെ ഓഫീസില് നിന്നുമിറങ്ങി. പതിവു ട്രെയിനിനു പകരമായി മരണസന്ദേശവുമായെത്തിയ ട്രെയിനില് കയറി. അതും വിധിയ്ക്കപ്പെട്ട ബോഗിയില്‍ത്തന്നെ. എന്തു പറയാന്?\nഇതാ ഇതെഴുതിത്തീര്‍ന്നില്ല, അതിനുമുന്‍പായി ഒരു സീരിയല് ബ്ലാസ്റ്റ് കൂടി. ഇത്തവണ അഹമ്മദബാദിലാണു. ആകപ്പാടെ പതിനാറു ബ്ലാസ്റ്റുകള് ഒന്നിനുപിറകെ ഒന്നായി. അതീവ തീക്ഷണതയില്ലാത്ത ക്രൂഡ് ബോംബുകളാണെല്ലാം. ഒരുപാടുപേര് കൊല്ലപ്പെട്ടിട്ടുണ്ടു, പരിക്കേറ്റവരും ധാരാളം. ഈശ്വരാ….ഇതെന്താണീ രാജ്യത്തിനു സംഭവിച്ചുകൊണ്ടിരിയ്ക്കുന്നതു? ഇതാകുമോ കലികാലം? മനുഷ്യന് മനുഷ്യനെ കുരുതി കൊടുക്കുന്നു. കാരണം എന്തുമാകാം? .രാഷ്ട്രീയം, മതഭ്രാന്തു, എന്നിവയുടെയൊക്കെ മറവില് കുട്ടിക്കുരങ്ങനെക്കൊണ്ടു ചുടുചോറു വാരിപ്പിയ്ക്കുന്നവരാരാണു? എന്താണിതിന്റെ പിന്നിലെ ലക്ഷ്യം. ഒരല്പം ഇതിന്റെ ഫലം അനുഭവിച്ചിരിയ്ക്കുന്നവര്‍ക്കറിയാം, ഇതുകൊണ്ടു നഷ്ട്ടപ്പെടാനേയുളൂ, നേടാനൊന്നുമില്ലെന്നു.അഥവാ നേടിയാല്‍ത്തന്നെ കൊടുക്കുന്ന വില അത്ര കനത്തതാകാം….\nജൂലൈ 26 മുംബൈ ജനതയുടെ മനസ്സില് കൊത്തിവയ്ക്കപ്പെട്ട മറക്കാനാവാത്ത ദിവസം. 2005 ലെ പ്രളയത്തെ അനുസ്മരിയ്ക്കാനെന്നോണം കഴിഞ്ഞ രണ്ടുദിവസമായി പെയ്യുന്ന തോരാത്ത മഴയ്ക്കിടയില് വീട്ടില്‍നിന്നും ഓഫീസിലേയ്ക്കും തിരിച്ചു ഓഫീസില് നിന്നു വീട്ടിലേയ്ക്കുമെത്താന് തത്രപ്പെടുന്ന മുംബൈവാസികള് അയല് സംസ്ഥാനങ്ങളിലെ ഈ സങ്കടാവസ്ഥയില് പ്രതികരിയ്ക്കാന് തന്നെ മറന്നുപോകുന്നതായി തോന്നി. മുംബൈയുടെ മുഖം വികൃതമായിക്കൊണ്ടേയിരിയ്ക്കുന്നു……\nOne Response to “പൊട്ടിയ ബോംബുകളും തകര്‍ന്ന ജീവിതങ്ങളും…..”\nBhagavathy August 4, 2008


ബസുകളിൽ ഇനി ഇരുചക്രവാഹനം കൊണ്ടുപോകാം – BHARATH NEWS\nബസുകളിൽ ഇനി ഇരുചക്രവാഹനം കൊണ്ടുപോകാം\nതിരുവനന്തപുരം: കെഎസ്ആർടിസി ദീർഘദൂര ലോ ഫ്‌ലോർ ബസുകളിലും ബാംഗ്ലൂരിലേക്കുള്ള വോൾവോ, സ്‌കാനിയ ബസുകളിലും ഇ-ബൈക്ക്, ഇ -സ്‌കൂട്ടർ, സൈക്കിൾ തുടങ്ങിയ ഇരുചക്ര വാഹനങ്ങൾ യാത്രക്കാരുടെ കൂടെ കൊണ്ടുപോകാൻ സൗകര്യമൊരുക്കുമെന്ന് ഗതാഗത മന്ത്രി ആന്റണി രാജു. ഒരു നിശ്ചിത തുക ഈടാക്കിയാണ് ഇത് അനുവദിക്കുന്നത്.\nദീർഘദൂരയാത്രക്കാരുടെ ആവശ്യം പരിഗണിച്ചാണ് നടപടി. നഗരത്തിലെത്തുന്ന യാത്രക്കാർക്ക് ബസ്സിൽ നിന്ന് ഇറങ്ങി കൂടെ കൊണ്ടുവരുന്ന ഇരുചക്ര വാഹനത്തിൽ തുടർ യാത്ര സാധിക്കും. നവംബർ ഒന്നു മുതൽ ഇതിനുള്ള സൗകര്യം ഒരുക്കുമെന്ന് മന്ത്രി പറഞ്ഞു. അന്തരീക്ഷ മലിനീകരണമില്ലാത്ത ആരോഗ്യപ്രദമായ യാത്രയ്ക്ക് പ്രേരിപ്പിക്കുക എന്ന നയത്തിന്റെ ഭാഗമായാണ് ഈ പദ്ധതി നടപ്പിലാക്കുന്നത്.\nലോകമെങ്ങും സൈക്കിൾ സഞ്ചാരം പ്രോത്സാഹിപ്പിക്കുന്ന ഈ കാലഘട്ടത്തിൽ കേരളവും അതിനൊപ്പമുണ്ട് എന്ന സന്ദേശമാണ് ഇതിലൂടെ നൽകുന്നതെന്ന് മന്ത്രി പറഞ്ഞു.\nPrevious ഇന്ന് 11196 പേര്‍ക്ക് കോവിഡ്-19 സ്ഥിരീകരിച്ചു\nNext ‘ഷഹീന്’ ചുഴലിക്കാറ്റായി മാറിയേക്കും: മുന്നറിയിപ്പ്


എയര് ഇന്ത്യ സ്വകാര്യവത്കരണത്തിനെതിരായ റിപ്പോര്‍ട്ട്് മാറ്റിവെച്ചു | Air India\nന്യൂഡല്‍ഹി: എയര് ഇന്ത്യ സ്വകാര്യവത്കരിക്കുന്നതുമായി ബന്ധപ്പെട്ട വിഷയത്തില് വ്യോമയാന മന്ത്രാലയത്തിന്റെ പാര്‍ലമെന്ററി സ്റ്റാന്‍ഡിങ് കമ്മിറ്റിയില് സര്‍ക്കാരും പ്രതിപക്ഷവും തമ്മില് തര്‍ക്കം. എയര് ഇന്ത്യ സ്വകാര്യവത്കരിക്കരുത് എന്നാവശ്യപ്പെടുന്ന റിപ്പോര്‍ട്ട് തര്‍ക്കംമൂലം അംഗീകരിക്കാനായില്ല. തൃണമൂല് നേതാവ് ഡെറക് ഒബ്രിയന് അധ്യക്ഷനായ സമിതിയുടെ പൊതുവികാരം സ്വകാര്യവത്കരണത്തിന് എതിരാണ്.\nകഴിഞ്ഞ യോഗങ്ങളില് ബി.ജെ.പി.യുടെ മുഴുവന് അംഗങ്ങളും ഹാജരാകാതിരുന്നതിനാല്, സ്വകാര്യവത്കരണത്തെ വിമര്‍ശിക്കുന്ന കരടിന്റെ രൂപം ചര്‍ച്ചചെയ്തിരുന്നു. അത് അംഗീകരിക്കാന് മാത്രമാണ് ചൊവ്വാഴ്ച യോഗം ചേര്‍ന്നത്. എന്നാല്, വിപ്പുണ്ടായിരുന്നതിനാല് എല്ലാ ബി.ജെ.പി. അംഗങ്ങളും യോഗത്തിനെത്തുകയും കരട് ബില് മാറ്റിവെക്കാന് ആവശ്യപ്പെടുകയും ചെയ്തു. കരട് മാറ്റിവെയ്ക്കുന്നതിനെ കെ.സി. വേണുഗോപാലും മറ്റ് പ്രതിപക്ഷാംഗങ്ങളും എതിര്‍ത്തെങ്കിലും ഭൂരിപക്ഷം സര്‍ക്കാരിനായതിനാല് അവരുടെ നിലപാട് അംഗീകരിക്കപ്പെട്ടു. ജനുവരി 15-നും 22-നും സമിതി വീണ്ടും യോഗം ചേരും.\nഎയര് ഇന്ത്യ ഇന്നത്തെ നിലയില് നടത്തിക്കൊണ്ടുപോകുന്നത് ലാഭകരമല്ലെന്നും സ്വകാര്യവത്കരണം അനിവാര്യമാണെന്നുമാണ് സര്‍ക്കാര് നിലപാട്. എന്നാല്, ഓഹരിവില്‍പ്പനയ്ക്കും സ്വകാര്യവത്കരണത്തിനും ഒരു ന്യായീകരണവുമില്ലെന്ന് പ്രതിപക്ഷം ചൂണ്ടിക്കാട്ടുന്നു. അലയന്‍സ് എയറും എയര് ഇന്ത്യ എക്‌സ്പ്രസും ലാഭത്തിലാണ്. എയര് ഇന്ത്യയ്ക്ക് വലിയ സ്വത്തുവകകള് രാജ്യത്തെ പ്രധാന നഗരങ്ങളിലുണ്ട്. അവയെല്ലാം ഉപയോഗപ്പെടുത്തി എയര് ഇന്ത്യ ലാഭത്തിലാക്കുകയാണ് വേണ്ടത്. അനിവാര്യമായ ഘട്ടത്തില്‍മാത്രം സ്വത്തുക്കളും ജീവനക്കാരുടെ താത്പര്യവും സംരക്ഷിച്ച് നിയന്ത്രിതമായ ഓഹരിവില്‍പ്പനയാവാമെന്നാണ് പ്രതിപക്ഷ നിലപാട്.


കോണ്‍ഗ്രസിന് ജയസാധ്യത ഉള്ള മണ്ഡലങ്ങൾ News of The Day - Oneindia Malayalam\nPublished : March 12, 2019, 06:10\nകോണ്‍ഗ്രസിന് ജയസാധ്യത ഉള്ള മണ്ഡലങ്ങൾ News of The Day\nകോണ്‍ഗ്രസ് തിരഞ്ഞെടുപ്പ് പ്ലാന് മാറ്റിയെഴുതുന്നു. 2014ല് തോറ്റ മണ്ഡലങ്ങളുടെ കണക്കെടുക്കാനാണ് രാഹുല് ഗാന്ധിയുടെ തീരുമാനം. കോണ്‍ഗ്രസ് പല സീറ്റിലും കഴിഞ്ഞ തവണ രണ്ടാം സ്ഥാനത്തെത്തിയിരുന്നു. ഇത് തിരിച്ചുപിടിക്കാന് പാര്‍ട്ടിക്ക് സാധിക്കുമെന്നാണ് വിലയിരുത്തല്. മഹാസഖ്യത്തിന്റെ സാധ്യതകളും രാഹുല് പുനപ്പരിശോധിക്കുന്നുണ്ട്. വിജയം ഉറപ്പിക്കാനുള്ള നീക്കമാണ് ഇത്.\nbjp congress rahul gandhi narendra modi നരേന്ദ്ര മോദി


സിനിമയിലെ തുടക്കകാലത്ത് അഭിനയം നിര്‍ത്തുന്നതിനെ കുറിച്ച് ആലോചിച്ചു: ഭാവന\nPosted by Online Desk , 13 Mar, 2019\nമലയാള സിനിമയുടെ ക്യൂട്ട് ആൻഡ് ബ്യൂട്ടിഫുൾ നടിയാണ് ഭാവന. നമ്മൾ എന്ന കമൽ ചിത്രത്തിലൂടെയാണ് ഭാവന മലയാള സിനിമയിൽ എത്തുന്നത്. പിന്നിട് ഒരുപാട് നല്ല വേഷങ്ങളിലൂടെ ഭാവന മലയാളികളുടെ ഇടയിലേക്ക് ഇറങ്ങിവരുകയായിരുന്നു. മലയാളത്തിന് പുറമെ അന്യഭാഷകളിലേക്കും നടി ചേക്കേറിയിരുന്നു. തമിഴ്ചിത്രം 96 ന്റെ കന്നട പതിപ്പില് പ്രധാനവേഷത്തില് എത്തുകയാണ് താരം. 99 എന്ന് പേരിട്ടിരിക്കുന്ന ചിത്രത്തില് ഗണേഷ് ആണ് നായകന്. കന്നട നിര്‍മാതാവ് നവീനുമായുള്ള വിവാഹത്തിന് ശേഷം ഇരു കുടുംബങ്ങളുടെയും പ്രോത്സാഹനം തനിക്ക് കൂടുതല് കരുത്ത് പകരുന്നുവെന്ന് ഭാവന ഒരു അഭിമുഖത്തില് പറഞ്ഞു. സിനിമയിലെ തുടക്കകാലത്ത് അഭിനയം നിര്‍ത്തുന്നതിനെ കുറിച്ച് ആലോചിച്ചിരുന്നുവെന്നും എന്നാല് പിന്നീട് ആ തീരുമാനം മാറിയെന്നും ഭാവന പറയുന്നു. നവീനുമായി പ്രണയത്തെക്കുറിച്ചും വിവാഹജീവിതത്തെക്കുറിച്ചും താരം മനസ്സു തുറന്നു.\nസിനിമയിലെ സൗഹൃദത്തെ കുറിച്ചും, പ്രണയത്തെ കുറിച്ചും\nറോമിയോ എന്ന സിനിമയുടെ സെറ്റില് വച്ചാണ് നവീനെ ആദ്യമായി പരിചയപ്പെടുന്നത്. തുടക്കത്തില് പ്രൊഫഷണല് കാര്യങ്ങള് മാത്രമേ ഞങ്ങള് സംസാരിക്കാറുണ്ടായിരുന്നുള്ളൂ. എനിക്കാണെങ്കില് അന്ന് കന്നട സംസാരിക്കാന് അറിയില്ല. കുറച്ച് കാലങ്ങള്‍ക്ക് ശേഷം ഞങ്ങള് അടുത്ത സുഹൃത്തുക്കളായി. ആ സൗഹൃദം പ്രണയമായി. അമ്മയ്ക്ക് നവീനെ നല്ല ഇഷ്ടമായിരുന്നു.\nമലയാളി അല്ലാത്തതിനാല് അച്ഛന് കുറച്ച് ആശങ്കകള് ഉണ്ടായിരുന്നു. എന്നാല് നവീനെ നേരിട്ട് കണ്ടപ്പോള് അച്ഛന് വളരെ ഇഷ്ടമായി.സിനിമയില് എനിക്ക് ഒരുപാട് സൗഹൃദങ്ങളുണ്ട്. ശില്‍പ്പ ബാല, രമ്യ നമ്പീശന്, മഞ്ജു വാര്യര്, മൃദുല, സംയുക്ത വര്‍മ, ഷഫ്ഹ, സയനോര, ശ്രിദ, ഗീതു മോഹന്‍ദാസ്, പൂര്‍ണിമ ഇന്ദ്രജിത്ത് ഇവരെല്ലാം എനിക്ക് ഏറെ പ്രിയപ്പെട്ടവരാണ് ഭാവന കൂട്ടിച്ചേര്‍ത്തു.


പാക്കിസ്ഥാനിൽ നിന്ന് ക്രിസ്ത്യൻ പെൺകുട്ടികളുടെ നിലവിളി: ഇത്തവണ സ്നേഹ ഇക്ബാല്, 15 വയസ് | Lifeday: Catholic Online News Malayalam\nHome Faith പാക്കിസ്ഥാനിൽ നിന്ന് ക്രിസ്ത്യൻ പെൺകുട്ടികളുടെ നിലവിളി: ഇത്തവണ സ്നേഹ ഇക്ബാല്, 15 വയസ്\nപാക്കിസ്ഥാനിൽ നിന്ന് ക്രിസ്ത്യൻ പെൺകുട്ടികളുടെ നിലവിളി: ഇത്തവണ സ്നേഹ ഇക്ബാല്, 15 വയസ്\nതട്ടിക്കൊണ്ടുപോയി മതം മാറ്റി ഭീഷണിപ്പെടുത്തി വിവാഹം കഴിച്ച ആൾക്കൊപ്പം പോകുവാൻ കോടതി വിധിച്ച പാക്ക് ക്രിസ്ത്യൻ പെൺകുട്ടിയുടെ സംഭവത്തിന്റെ ഞെട്ടൽ മാറുന്നതിനു മുൻപ് പാക്കിസ്ഥാനിൽ അടുത്ത പെൺകുട്ടിയും തട്ടിക്കൊണ്ടു പോകലിന് ഇരയായതായി റിപ്പോർട്ട്. ഫൈസലാബാദ് നസ്രത്ത് കോളനിയിലെ സ്നേഹ കിൻസ ഇക്ബാൽ എന്ന ക്രിസ്ത്യന് പെൺകുട്ടിയാണ് തട്ടിക്കൊണ്ടു പോകപ്പെട്ടത്. ഇസ്ലാംമത വിശ്വാസിയും നാലു കുട്ടികളുടെ പിതാവുമായ സൈദ് അമനാദ് എന്നയാള് തട്ടിക്കൊണ്ടു പോയതായിട്ടാണ് വിവരം.\nജൂലൈ 22 -നാണ് പെൺകുട്ടിയെ തട്ടിക്കൊണ്ടു പോയത്. അന്ന് തന്നെ പെൺകുട്ടിയുടെ മാതാപിതാക്കൾ പരാതിയുമായി പോലീസിനെ സമീപിച്ചു എങ്കിലും അത് സ്വീകരിക്കുവാൻ ഉദ്യോഗസ്ഥർ തയ്യാറായില്ല. നിരവധി ശ്രമങ്ങൾക്കൊടുവിൽ സ്ത്രീകളുടെ അവകാശത്തിന് വേണ്ടി പോരാടുന്ന ദി അസോസിയേഷൻ ഓഫ് വുമൺ ഫോർ അവയർനസ് എന്ന സംഘടന വഴി ഈ കഴിഞ്ഞ ബുധനാഴ്ചയാണ് പെൺകുട്ടിയുടെ മാതാപിതാക്കളുടെ പരാതി പോലീസ് സ്വീകരിച്ചത്.\nഫൈസലാബാദിലെ നസ്രത്ത് കോളനിയിൽ താമസിക്കുന്ന പ്രൊട്ടസ്റ്റന്റ് പാസ്റ്റർ ആയ മോറിസ് മാസിഹിന്റെ അഞ്ച് മക്കളിൽ ഇളയകുട്ടിയാണ് സ്നേഹ. തന്റെ മകളെ ഭീഷണിപ്പെടുത്തി മതം മാറ്റി വിവാഹം ചെയ്യാനാണോ അവരുടെ പദ്ധതിയെന്ന് തങ്ങൾ ഭയപ്പെടുന്നതായി പിതാവ് വെളിപ്പെടുത്തി. ചികിത്സയുടെ ഭാഗമായി ഫൈസലാബാദിലെ അലീഡ് ആശുപത്രിയിൽ എത്തിയപ്പോഴാണ് അവിടെ സെക്യൂരിറ്റി ആയി ജോലി ചെയ്യുന്ന സൈദ് അമനാദ് പെൺകുട്ടിയെ കാണുന്നത്. അതിനിടയിൽ തന്ത്രപൂർവം പെൺകുട്ടിയുടെ വിവരങ്ങൾ അയാൾ കൈക്കലാക്കിയിരുന്നു.\nജൂലൈ 22 -ന് ദേവാലയത്തിൽ പോയ സനേഹ മടങ്ങി വരാതിരുന്നപ്പോഴാണ് കുടുംബം തിരച്ചിൽ ആരംഭിക്കുന്നത്. തുടർന്ന് നടത്തിയ അന്വേഷണത്തിൽ പെൺകുട്ടി അപരിചിതർക്കൊപ്പം കാറിൽ പോയതായി വിവരം ലഭിച്ചു. ഒപ്പം സൈദ് ഉണ്ടെന്നും ദൃക്‌സാക്ഷികൾ വെളിപ്പെടുത്തി. പോലീസിൽ പരാതിപ്പെടാൻ എത്തിയെങ്കിലും ഫലമുണ്ടായില്ല. തുടർന്ന് പെൺകുട്ടിയുടെ സഹോദരൻ സൈദിന്റെ പിതാവിനെ സമീപിച്ചു കാര്യം പറഞ്ഞു. തന്റെ മകൻ തെറ്റ് ചെയ്തു എന്നും പെൺകുട്ടിയെ മടക്കി അയക്കാം എന്നും അദ്ദേഹം വാഗ്ദാനം ചെയ്തു. എങ്കിലും, പിന്നീട് അത് നിരസിക്കുകയായിരുന്നു. ഇതിനിടെ പെൺകുട്ടിയെ തിരികെ കൊണ്ടുപോകാൻ ശ്രമിക്കരുതെന്ന് പറഞ്ഞ് ജൂലൈ 28 -ന് പെണ്‍കുട്ടിയുടെ കുടുംബത്തിനെ സൈദ് ഫോണിൽ വിളിച്ച് ഭീഷണിപ്പെടുത്തുകയും ചെയ്തു.\nകടപ്പാട് : http://asianews.it/notizie-it/Cristiana-15enne-rapita-da-un-musulmano-sposato-e-con-quattro-figli-50827.html


യുവ ശൈലി മാറുന്നു, ബിസിനസിൽ | Dhanam\nHome Entrepreneurship യുവ ശൈലി മാറുന്നു, ബിസിനസിൽ\nകുടുംബ ബിസിനസിന്റെ പ്രൗഢിയോട് സ്റ്റാര്‍ട്ടപ്പിന്റെ പുതുമ ചേര്‍ക്കുക, ഫാമിലിയില് ഒതുങ്ങിയിരുന്ന ബിസിനസിന് പ്രൊഫഷണല് സ്വഭാവം നല്‍കുക, റിയലിസ്റ്റിക് ആകുന്നതോടൊപ്പം റിസ്‌കുകള് ഏറ്റെടുക്കുക.... പുതിയ തലമുറയുടെ ബിസിനസ് ശൈലി വ്യത്യസ്തമാണ്...\n”പിരമല് എന്ന കുടുംബപ്പേരില് ഒതുങ്ങി നില്‍ക്കില്ല ഞാന്” ആനന്ദ് പിരമലിന് ഇത് തലയുയര്‍ത്തി നിന്ന് പറയാം. കാരണം ശതകോടീശ്വരന്റെ മകനായി ജനിച്ചെങ്കിലും പിരമല് ഗ്രൂപ്പിന്റെ തണലില് അനായാസം വളര്‍ന്നുവന്ന ആളല്ല ആനന്ദ്.\nരണ്ടു വര്‍ഷത്തോളം കുടുംബ ബിസിനസില് ജോലി ചെയ്തതിനുശേഷം ന്യൂസിലന്റില് നിന്ന് എം.ബി.എ നേടി. സ്വന്തം സ്ഥാപനത്തെക്കുറിച്ചായിരുന്നു എം.ബി.എയ്ക്ക് പ്രോജക്റ്റ് ചെയ്തത്. ”ഐ.എസ്.ബിയിലെ ഫാമിലി ബിസിനസിനെക്കുറിച്ചുള്ള കോഴ്‌സ് എന്റെ ചിന്താഗതിയെതന്നെ മാറ്റിമറിച്ചു. കുടുംബ ബിസിനസ് എന്നത് നമുക്ക് കിട്ടിയ വലിയൊരു ഗിഫ്റ്റാണ്. നമ്മള് അത് പണം കൊടുത്ത് വാങ്ങിയതല്ല. അതിനെ യാതൊരു കേടുപാടുമില്ലാതെ സംരക്ഷിച്ച് അടുത്ത തലമുറയിലേക്ക് കൈമാറേണ്ട ചുമതല നമുക്കുണ്ടെന്ന ചിന്ത തീര്‍ച്ചയായും രണ്ടാംതലമുറയിലെ സംരംഭകര്‍ക്ക് ഉണ്ടായിരിക്കണം.” അദ്വൈത് പറയുന്നു.\nപഠിച്ചതെല്ലാം അതേപടി ഉപയോഗിക്കല്ലേ….\nലോകത്തിലെ പ്രമുഖ യൂണിവേഴ്‌സിറ്റികളില് പഠിച്ച് യുവതലമുറ കുടുംബ ബിസിനസിലേക്ക് ഇറങ്ങുമ്പോഴുള്ള അവസ്ഥ അത്ര സുഗമമല്ല. ”പുതിയ തലമുറ ബിസിനസിലേക്ക് കയറുമ്പോള് എപ്പോഴും പ്രശ്‌നങ്ങള് പതിവാണ്. പലപ്പോഴും പ്രൊഫഷണല് ആയിട്ടായിരിക്കില്ല പിതാവ് ബിസിനസ് തുടങ്ങുന്നത്. ആ സമയത്ത് വലിയ മല്‍സരം ഇല്ലാത്തതുകൊണ്ട് അവര്‍ക്ക് വളരാനായി. മക്കള് വിദേശത്തൊക്കെ പഠിച്ചിട്ട് തിരിച്ചു വരുമ്പോള് പ്രശ്‌നങ്ങള് തുടങ്ങുകയാണ്.\nഅവര് പഠിച്ച മാനേജ്‌മെന്റ് സിസ്റ്റമൊന്നും ഇവിടെയുണ്ടാകില്ല. അത് നടപ്പാക്കാന് ശ്രമിക്കുമ്പോള് ജീവനക്കാര്‍ക്ക് ഇഷ്ടപ്പെടില്ല. അവര് മുറുമുറുപ്പ് തുടങ്ങും. അത് പിതാവിലേക്കെത്തും. പുതിയ രീതികളൊന്നും വേണ്ടെന്നായിരിക്കും അദ്ദേഹം പറയുന്നത്. ഇത് അംഗീകരിക്കാന് പുതിയ തലമുറയ്ക്ക് കഴിയുന്നില്ല. പിതാവ് ഒന്ന് മാറിക്കിട്ടിയിരുന്നെങ്കില് നന്നായിരുന്നെന്ന് ചിന്തിക്കുന്നവര് കുറവല്ല. രണ്ടു കൂട്ടരുടെയും ചിന്താഗതിയില് മാറ്റം വരണം.” ബിസിനസ് കണ്‍സള്‍ട്ടന്റായ രഞ്ജിത്ത് പറയുന്നു.\nഇതേ അഭിപ്രായമാണ് ബിസിനസ് കണ്‍സള്‍ട്ടന്റായ ടിനി ഫിലിപ്പിനും. ”മള്‍ട്ടിനാഷണല് കമ്പനികളില് ഉപയോഗിക്കാവുന്ന കാര്യങ്ങളായിരിക്കും കേരളത്തിലെ ചെറിയ കമ്പനികളില് പോലും അവര് പരീക്ഷിച്ചു നോക്കുന്നത്. നിലവിലുള്ള ജീവനക്കാരെ കുറയ്ക്കാനും ബിസിനസ് സ്ട്രക്ചറിംഗിലുമൊക്കെ അവര് ആദ്യമേ തന്നെ കൈവെക്കും. മുതിര്‍ന്ന ജീവനക്കാരുടെ മനോഭാവം അംഗീകരിക്കാന് യുവതലമുറയ്ക്കും യുവതലമുറയുടെ മനോഭാവം അംഗീകരിക്കാന് മുതിര്‍ന്ന ജീവനക്കാര്‍ക്കും മടിയായിരിക്കും. അവിടെ പ്രശ്‌നങ്ങള് തുടങ്ങുന്നു.” അദ്ദേഹം പറയുന്നു.\n”എം.ബി.എയ്ക്ക് പഠിച്ച പാഠങ്ങള് അതേപടി പകര്‍ത്താന് ഇവിടെ പ്രായോഗികതയുടെ പ്രശ്‌നമുണ്ടെങ്കിലും നമ്മുടെ ബിസിനസിന്റെ സ്വഭാവത്തിലേക്ക് മാറ്റി പ്രയോഗിക്കാന് കഴിയുമെന്ന് മനസ്സിലാക്കിയിട്ടുണ്ട്.” കാസര്‍കോഡ് പ്രവര്‍ത്തിക്കുന്ന ബിന്ദു ജുവലേഴ്‌സിന്റെ മാനേജിംഗ് പാര്‍ട്ണര് അഭിലാഷ് കെ.വി പറയുന്നു.\nസ്ഥാപനത്തില് ടെക്‌നോളജിക്കല് മാറ്റങ്ങള് കൊണ്ടുവരുന്നതിന് പിന്നില് യുവതലമുറയുടെ പങ്ക് വളരെ കൂടുതലാണ്. ”ടാലി സോഫ്റ്റ് വെയറായിരുന്നു ഞാന് വരുന്ന സമയത്ത് സ്ഥാപനത്തില് ഉപയോഗിച്ചിരുന്നത്. എന്നാല് മാനുഫാക്ചറിംഗ് മേഖലയ്ക്ക് കൂടുതല് അനുയോജ്യമായ സോഫ്റ്റ് വെയറിലേക്ക് മാറാന് തീരുമാനിച്ചു. മാത്രമല്ല ഫാക്റ്ററിയില് ഓട്ടോമേഷന് കൊണ്ടുവന്നു. ലൈന് പ്രൊഡക്ഷന് ആവിഷ്‌കരിച്ചു.” മെഡിക്കല് ഡിസ്‌പോസി\nഅഭിലാഷ് കെ.വിയും ഇതേ പാതയിലാണ് സഞ്ചരിച്ചത്. ”ആഭരണ വിതരണക്കാര് നല്‍കുന്ന ഡിസൈനുകളില് തൃപ്തിയടയാന് അച്ഛന് കഴിഞ്ഞിരുന്നു. തൃശൂരില് നിന്നും മുബൈയില് നിന്നും ഇത്തരത്തില് ആഭരണങ്ങള് എത്തിക്കുകയായിരുന്നു ഇതുവരെ. എന്നാല് കൂടുതല് നവീനമായ ഡിസൈനുകള് തേടിപ്പിടിച്ച് എത്തിക്കാനാണ് ഞാന് ശ്രമിച്ചത്. ഇതിന്റെ ഭാഗമായി കേരളത്തിനകത്തും പുറത്തുമുള്ള പ്രദര്‍ശനങ്ങളില് പങ്കെടുക്കുന്നു. ആഭരണമേഖലയിലെ ഓരോ പുതിയ മാറ്റങ്ങളും അറിയാന് ശ്രമിക്കുന്നു. അതിലൂടെ ഉപഭോക്താവ് ആഗ്രഹിക്കുന്ന ഡിസൈനുകള് നല്‍കാന് സാധിക്കുന്നു” അഭിലാഷ് പറയുന്നു.\nഫോഴ്‌സ് മോട്ടോഴ്‌സ്, ങഅച ട്രക്കുകളുടെ ഡീലറും ഓട്ടോമൊബീല് സ്‌പെയര് പാര്‍ട്‌സ് ഡിസ്ട്രിബ്യൂട്ടറുമായ പൂങ്കുടി ഗ്രൂപ്പിനെ പുതിയ മേഖലകളിലേക്ക് വളര്‍ത്തുന്നത് റോഷന് പൂങ്കുടിയുടെ നേതൃത്വത്തിലാണ്. ഗ്രൂപ്പ് ഇതേവരെ കൈവെച്ചിട്ടില്ലാത്ത മേഖലകളായ റിയല് എസ്റ്റേറ്റ്, ഹോസ്പിറ്റാലിറ്റി, എഡ്യുക്കേഷന് രംഗങ്ങളിലേക്ക് കടക്കുകയാണ്. അപ്പാര്‍ട്ട്‌മെന്റ് പ്രോജക്റ്റുകള്, ഹോട്ടലുകള്, സ്‌കൂള്…എന്നിങ്ങനെ പുതിയ സംരംഭങ്ങളിലേക്ക് ആത്മവിശ്വാസത്തോടെ ഗ്രൂപ്പിനെ നയിക്കുകയാണ് റോഷന്.\n‘ഗോഡ്ഫാദര്’ സിനിമയിലെ എന്.എന് പിള്ള ശൈലിയില് മക്കളെ വരച്ച വരയില് നിര്‍ത്തുന്ന പിതാക്കന്മാരുടെ കാലം മാറി. മുന്‍തലമുറയിലെ പിതാക്കന്മാരില് കൂടുതലും വളരെ കണിശമായ നിലപാടായിരുന്നു തങ്ങളുടെ മക്കളോട് കാണിച്ചിരുന്നത്. എന്നാല് അതിന്റെ ബുദ്ധിമുട്ടുകള് അനുഭവിച്ചുവളര്‍ന്ന ഇപ്പോഴത്തെ പിതാക്കന്മാര് തങ്ങളുടെ മക്കളോട് സുഹൃത്ബന്ധമാണ് പുലര്‍ത്തുന്നത്.\nവീട്ടില് കളിചിരികള് നിറയുമ്പോഴും ഓഫീസിലെത്തുമ്പോള് ബന്ധം കൂടുതല് പ്രൊഫഷണല് ആകും. ”തെറ്റ് ഉണ്ടെന്ന് കണ്ടാല് പിതാവ് അത് തിരുത്താന് പറയും. ആ അഭിപ്രായം ശരിയാണെന്ന് വിശ്വസിക്കുന്നതിനാല് അനുസരിക്കും. അഭിപ്രായ ഭിതന്നയുടെ പ്രശ്‌നം ഉദിക്കുന്നില്ല. ഏത് കാര്യവും പരസ്പരം ബോധ്യപ്പെടുത്തി മാത്രമാണ് ചെയ്യുക.” കണ്ണൂരിലെ ടൈല് സോണിന്റെ മാനേജിംഗ് ഡയറക്റ്റര് ഷക്കീര് പി.പി പറയുന്നു.\nഅമിത പ്രതീക്ഷകള് വല്ലാത്ത സമ്മര്‍ദ്ദം ഉണ്ടാക്കുന്നുവെന്ന് യുവതലമുറ പറയുന്നു. താരതമ്യപ്പെടുത്തലുകള് പലപ്പോഴും യുവതലമുറയ്ക്ക് അസഹ്യമാകുന്നു. ”ജോലി ചെയ്യാതെ കൂടുതല് വരുമാനവും സ്ഥാനവും ആഗ്രഹിക്കുന്നതും ആഡംബര പ്രിയരാകുന്നതുമായ സ്വഭാവം യുവതലമുറയില് വലിയൊരു ശതമാനത്തിനുമുണ്ട്.\nവിമര്‍ശനങ്ങളെയും തിരുത്തലുകളെയും അവര്‍ക്ക് അംഗീകരിക്കാനാകുന്നില്ല.” മൂന്നാം തലമുറയിലെ പത്തോളം യുവസാരഥികളെ നയിക്കുന്ന കുടുംബ ബിസിനസ് സാരഥി പറയുന്നു.\nHow young generation works\nYoung generation of family businesses\nPrevious articleഇന്ന് നിങ്ങൾ അറിയേണ്ട5ബിസിനസ് വാർത്തകൾ-ഡിസം.24\nNext articleഏഴാമത് ഏഷ്യൻ ഇൻവിറ്റേഷണൽ കോൺഫറൻസ് ഓൺ ഫാമിലി ബിസിനസ് ഫെബ്രുവരിയിൽ\nDhanam News Desk - November 1, 2018\nറോയൽ എൻഫീൽഡിന് ‘കുടുംബ-ബിസിനസ്’ ടാഗ് വേണ്ട, സിദ്ധാർത്ഥ ലാൽ സ്ഥാനമൊഴിഞ്ഞു


Virat Kohli Shivam Dube പടക്കം പൊട്ടിച്ച് ദീപാവലി ആഘോഷവുമായി ശിവം ദുബേ; ക്യാപ്റ്റൻ പറഞ്ഞത് ടീമംഗം പോലും അനുസരിക്കുന്നില്ലെന്ന് ആരാധകർ\nദീപാവലി പടക്കം പൊട്ടിച്ചാഘോഷിച്ച് റോയൽ ചലഞ്ചേഴ്സ് ബാംഗ്ലൂരിൻ്റെ ഇന്ത്യൻ ഓൾറൗണ്ടർ ശിവം ദുബെ. ഇതോടെ സ്വന്തം ക്യാപ്റ്റൻ പറഞ്ഞത് ടീം അംഗം പോലും അനുസരിക്കുന്നില്ലെന്നാണ് സമൂഹമാധ്യമങ്ങൾ പറയുന്നത്. കഴിഞ്ഞ ദിവസം, പടക്കം പൊട്ടിക്കാതെ ദീപാവലി ആഘോഷിക്കണമെന്ന് ഇന്ത്യൻ ക്യാപ്റ്റൻ ആഹ്വാനം ചെയ്തിരുന്നു.\nകഴിഞ്ഞ ദിവസമാണ് കോലി തൻ്റെ സമൂഹമാധ്യമ അക്കൗണ്ടുകളിലൂടെ ആരാധകർക്ക് ദീപാവലി ആശംസ അറിയിച്ചത്. പ്രകൃതിയ്ക്ക് ഭീഷണിയായ പടക്കങ്ങൾ ഉപയോഗിക്കാതെ ദീപാവലി ആഘോഷിക്കണമെന്നാണ് വിഡിയോയിൽ കോലി പറഞ്ഞത്. ഇതിനു പിന്നാലെ ആരാധകർ വിമർശവുമായി എത്തി.\nദിവസങ്ങൾക്കു മുൻപ് തൻ്റെ ജന്മദിനത്തോടനുബന്ധിച്ച് നടന്ന കരിമരുന്ന് പ്രകടനം വീക്ഷിക്കുന്ന കോലിയുടെ വിഡിയോ പങ്കുവെച്ചാണ് ആരധകർ താരത്തിനെതിരെ രംഗത്തെത്തിയത്. ജീവിതത്തിൽ പകർത്താത്തത് ഉപദേശിക്കരുതെന്നാണ് ഇവർ പറയുന്നത്.\nനിലവിൽ ഓസീസ് പര്യടനത്തിനെത്തിയ കോലി ഇന്ത്യൻ ടീമിനൊപ്പം സിഡ്നിയിൽ ക്വാറൻ്റീനിലാണ്. ഐപിഎൽ അവസാനിച്ചതിനു ശേഷം ദുബായിൽ നിന്നാണ് താരങ്ങൾ ഓസ്ട്രേലിയയിൽ എത്തിയത്. കൊവിഡ് ഇടവേളയ്ക്ക് ശേഷമുള്ള ടീം ഇന്ത്യയുടെ ആദ്യ രാജ്യാന്തര മത്സരമാണ് ഓസ്ട്രേലിയക്കെതിരെ നടക്കുക. ഏകദിന, ടി-20, ടെസ്റ്റ് പരമ്പരകൾ ഉൾപ്പെട്ട പര്യടനം രണ്ട് മാസത്തോളം നീണ്ട് നിൽക്കും.\nStory Highlights – Virat Kohli Trolled After Photos of RCB’s Shivam Dube Celebrating Diwali With Firecrackers\nRead more on: diwali | virat kohli


director Renjith hails LDF govt ; Minister EP Jayarajan shares his video | 'കൊവിഡിൽ പട്ടിണിക്കിട്ടിലല്ലോ സാറെ, ഭക്ഷണം തന്ന് സംരക്ഷിച്ചില്ലേ';സർക്കാരിനെ പുകഴ്ത്തി രഞ്ജിത്ത് - Malayalam Oneindia\nUpdated: Thu, Dec 3, 2020, 13:00 [IST]\nകോഴിക്കോട്; സംസ്ഥാന സർക്കാരിന്റെ പ്രവർത്തനങ്ങളെ പുകഴ്ത്തി സംവിധായകൻ രഞ്ജിത്ത് . വയനാട്ടിൽ പോയപ്പോൾ തനിക്ക് ഉണ്ടായ ഒരു അനുഭവം വിവരിച്ച് കൊണ്ടായിരുന്നു രഞ്ജിത്ത് സർക്കാരിനെ പ്രശംസിച്ചത്. കോഴിക്കോട് കോർപ്പറേഷനിലെ എൽഡിഎഫിന്റെ പ്രകടന പത്രിക പ്രകാശന ചടങ്ങിൽ പങ്കെടുത്ത് സംസാരിക്കുകയായിരുന്നു അദ്ദേഹം.\nവയനാട്ടിലെ ഒരു ഗ്രാമത്തിൽ പോയപ്പോൾ അവിടത്തെ ചയക്കടയിൽ വെച്ച് തിരഞ്ഞെടുപ്പ് വിശേഷങ്ങൾ ചോിച്ചപ്പോൾ കിട്ടിയ മറുപടിയാണ് സംവിധായകൻ പരിപാടിയിൽ വിവരിച്ചത്.\nഎന്തൊക്കെയാണ് തിരഞ്ഞെടുപ്പൊക്കെ വരാൻ പോകുകയാണെല്ലോ എന്ന് താൻ ചോദിച്ചു. അപ്പോൾ ആ ഇവിടെ എന്താണ് സർ വർഷങ്ങളായി ഇടതുപക്ഷം ഭരിക്കുന്ന പഞ്ചായത്തല്ലേ എന്നായിരുന്നു മറുപടി. അതല്ല ചോദിച്ചത് അസംബ്ലി തിരഞ്ഞെടുപ്പ് വരില്ലേ അപ്പോൾ എന്താകും എന്നാണ് എന്ന് വിശദീകരിച്ചപ്പോൾ അദ്ദേഹം പറഞ്ഞു.\n‘പട്ടിണിക്കിട്ടിലല്ലോ സാറേ, ഈ കൊവിഡ് കാലത്ത് പണിയില്ലാതിരുന്ന ഞങ്ങളെ റേഷൻ കടകളിലൂടെ സ്ഥിരമായി ആഹാര സാധനങ്ങൾ തന്ന് സംരക്ഷിച്ചില്ലേ. പിന്നെ പെൻഷൻ സ്ഥിതി അറിയാമോ സാറിന്. 1400 രൂപയാണ്. ഇപ്പോൾ കുടിശ്ശിക ഇല്ല സാറെ.\nഎല്ലാ മാസങ്ങളും കിട്ടുന്നുണ്ട്. ഈ ശബ്ദങ്ങളാണ് പുറത്തേക്ക് വരുന്നതെങ്കിൽ അതും കൂടിയാകണം മാധ്യമങ്ങൾ കേൾപ്പിക്കേണ്ടത്.അതും കൂടിയാവണം മാധ്യമങ്ങളുടെ കർത്തവ്യങ്ങളിലൊന്ന്.\nകാരണം ശബ്ദമാണ് ജനവിധി തീരുമാനിക്കുന്നതെന്നും രഞ്ജിത്ത് പറഞ്ഞു.\nമന്ത്രി ടിപി രാമകൃഷ്ണൻ രഞ്ജിത്തിന് നൽകി പ്രകടന പത്രിക പ്രകാശിപ്പിച്ചു. ൽഡിഎഫ് തെരഞ്ഞെടുപ്പ് കമ്മിറ്റി ചെയർമാൻ എം വി ശ്രേയാംസ് കുമാർ എംപി അധ്യക്ഷനായി. സിപിഐ എം കേന്ദ്രകമ്മിറ്റി അംഗം എളമരം കരീം എംപി, മന്ത്രി ടി പി രാമകൃഷ്‌ണൻ, എ പ്രദീപ് കുമാർ തുടങ്ങിയവർ സംസാരിച്ചു. അതേസമയം രഞ്ജിത്തിന്റെ വീഡിയോ മന്ത്രി ഇപി ജയരാജൻ പങ്കുവെച്ചിട്ടുണ്ട്.മന്ത്രിയുടെ പോസ്റ്റ് വായിക്കാം\nകേരള ജനത വോട്ട് നൽകും\nദുരിതത്തിലും പ്രതിസന്ധിയിലും ജനങ്ങളെ കൈവിടാത്ത സര്‍ക്കാരിനെ കുറിച്ചാണ് സാധാരണക്കാര്‍ക്ക് പറയാനുള്ളത്. ''കൊവിഡ് കാലത്തും ജനങ്ങളെ പട്ടിണിക്കിടാത്ത സര്‍ക്കാരിന് കേരള ജനത വോട്ട് നല്‍കും''.\nഅടുത്തിടെ വയനാട്ടില് വെച്ചുണ്ടായ അനുഭവം സംവിധായകന് രഞ്ജിത് പങ്കുവെക്കുകയാണ്. ഈ വാക്കുകൾ വലിയ അംഗീകാരമാണ്. ജനക്ഷേമ സർക്കാരിന് ജനമനസ്സിലുള്ള സ്ഥാനം ആ വാക്കുകളിൽ വ്യക്തം.\nകൂടുതൽ ranjith വാർത്തകൾ\nഅധിക്ഷേപ പരാമര്‍ശം; രഞ്ജിത്തിന്റെ ഫേസ്ബുക്ക് കാണാനില്ല\nനന്നായിക്കൂടേ നാരായണാ... ലീലയുടെ നെഗറ്റീവ് റിവ്യൂ എഴുതിയ ആളോട് 'രഞ്ജിത്ത്' ചോദിച്ചത്....\nലീലയുടെ 'പളുങ്ക് പതിപ്പ്' ടോറന്റില്, ഞെട്ടിത്തരിച്ച് അണിയറക്കാര്!\nലീല ചരിത്രത്തിലേക്ക്; ആയിരങ്ങള് ഓണ്‍ലൈനിലൂടെ സിനിമ കണ്ടു\nപുറ്റിംഗല് ദുരന്തഭൂമിയില് വിഷുദിനത്തില് വെള്ളം എത്തിച്ച് സംവിധായകന് രഞ്ജിത്\nഒടുവില് ലീല നിര്‍മാതാക്കളില് നിന്നു മോചിതയായി, കൂടെ ഹൈക്കോടതി ഉണ്ട്\nരഞ്ജിത്തിന്റെ ലീലയെ വിലക്കി; സംവിധായകനോടുള്ള കലിപ്പ് തീര്‍ക്കുന്നതിങ്ങനെയൊക്കെയാണ്\nപ്രൊഡ്യൂസേഴ്സ് അസോസിയേഷനില് നിന്ന് രഞ്ജിത്തിനെ പുറത്താക്കി, പ്രശ്നം രൂക്ഷമാകുമോ?\nരഞ്ജിത്ത് പത്താന് കോട്ട് സന്ദര്‍ശിച്ചിരുന്നതായി വെളിപ്പെടുത്തല്, എന്നിട്ടും സുരക്ഷാ വീഴ്ച?\nranjith ldf cpm pinarayi vijayan രഞ്ജിത്ത് എല്‍ഡിഎഫ് പിണറായി വിജയന് politics\ndirector Renjith hails LDF govt ; Minister EP Jayarajanshares his video


ഡെല്യൂജ് ഓഫ് 786 | niraksharan (നിരക്ഷരൻ)\nNov 14, 2007 @ 22:00 ഓർമ്മക്കുറിപ്പുകൾManoj Ravindran\n“ഹവായ് ജഹാസ്സ് ” ന്റെ അകത്തു കയറുമ്പോള് മുതല്, കനിഷ്ക്കദുരന്തം മുതലിങ്ങോട്ടുള്ള എല്ലാ വിമാനാപകടങ്ങളും നേരിട്ടനുഭവിച്ച ഒരുത്തന്റെ അവസ്ഥയിലായിരിക്കും ഞാന്.\nഭക്ഷണത്തിന്റെകൂടെ വിളമ്പുന്ന “ധൈര്യം” കുറച്ചകത്താക്കിയാല് ചെറിയൊരാശ്വാസം കിട്ടുമെങ്കിലും, അതൊന്നും ഒരു ശാശ്വതപരിഹാരമാക്കിയെടുക്കാനിതുവരെ പറ്റിയിട്ടില്ല.\nഒരിക്കല് അബുദാബിയില്‍നിന്ന് ഒരുമണിക്കൂര് നീളുന്ന ഒരു ഓഫ്ഷോര് യാത്രയില്, 12 പേര്‍ക്കു് യാത്ര ചെയ്യാവുന്ന ഹെലിക്കോപ്പ്റ്ററില് യാത്രക്കാരനായി ഞാന് മാത്രം. പൈലറ്റിനു് 50 വയസ്സിനുമുകളില് പ്രായം കാണും. അതില്‍ക്കൂടുതല് തോന്നിക്കുന്നുമുണ്ട്. മുടി മുഴുവനും നരച്ച് അപ്പൂപ്പന്‍താടിയുടെ നിറമായിരിക്കുന്നു. തൊലി മുഴുവനും ചുക്കിച്ചുളുങ്ങി….\nഎന്റെ അമ്മാവന്, ക്യാപ്റ്റന് മോഹന് ഒരു ഹെലിക്കോപ്പ്റ്റര് പൈലറ്റ് ആണ്. അദ്ദേഹത്തിനോട് ഒരിക്കല് ഇക്കാര്യം ഞാന് ചര്‍ച്ച ചെയ്തു. ഏതൊക്കെ ‘സുന’ പിടിച്ചു് തിരിച്ചു് ഒരു ഹെലിക്കോപ്പ്റ്റര് നിയന്ത്രിക്കാം? ഒരു വെടിക്കുള്ള മരുന്ന് പറഞ്ഞുതരൂ അമ്മാവാ. പ്ളീസ്.\n“ഡെല്യൂജ്  ഓഫ് 786″ എന്ന തലക്കെട്ടില് ആ അനുഭവം അദ്ദേഹം വളരെ അടുപ്പമുള്ള ചിലര്‍ക്ക് എഴുതി അയച്ചുകൊടുത്തിരുന്നു.\n” ഡെല്യൂജ് ഓഫ് 786″ – ബൈ ക്യാപ്റ്റന് കെ. എച്ച്. മോഹന്\n4 ആഴ്‌ച ജോലി ചൈയ്തുകഴിയുമ്പോള്4ആഴ്‌ച ശമ്പളത്തോടുകൂടിയുള്ള അവധി. ഒരു ദിവസത്തെ ജോലി ഏറ്റവും കൂടിയാല് രണ്ടോ മൂന്നോ മണിക്കൂര് നേരത്തെ “പറക്കല്” കൊണ്ട് കഴിയും. ബാക്കിസമയം മിക്കവാറും ടി.വിയുടെ മുന്‍പിലും, കേബിളില്ലാത്തപ്പോള് ബ്രിഡ്ജ് കളി, കമ്പ്യൂട്ടറില് ഫ്രീസെല് കളി, അല്ലെങ്കില് ക്രോസ്സുവേര്‍ഡ്, സുഡോക്കു, എന്നിങ്ങനെ പോകുന്നു ഒരു ദിവസം. കുറച്ചുജോലി, കൂടുതല് റിക്രിയേഷന്, ഒരുപാട് നല്ല ഭക്ഷണം, ഇതിനെല്ലാം പുറമെ ശമ്പളം. ഇങ്ങനെയൊക്കെയാണ് ജോലിയുടെ സ്വഭാവം. കേട്ടിട്ട് അസൂയ തോന്നുന്നുണ്ടോ? അതുകൊണ്ടുതന്നെ എന്റെ കമ്പനിയിലെ വൈസ്പ്രസിഡന്റിന്റെ ജോലിയുമായിട്ടുപോലും, ഈ ജോലി വച്ചുമാറാന് ഞാന് തയ്യാറല്ല.\nഅല്ലാതെ ഈ സംഭവത്തിന് അമിതാഭ് ബച്ചന്റെ “കൂലി ” നമ്പറുമായോ, ഇസ്ലാമിന്റെ പരിശുദ്ധ നമ്പറുമായോ യാതൊരു ബന്ധവുമില്ല.\nപുറത്തെ കാഴ്ച രസകരമായിരുന്നു. ചുറ്റിനുമുള്ള എല്ലാ കെട്ടിടങ്ങളും, കയറും, വള്ളികളും മറ്റുമുപയോഗിച്ചു് “നെറ്റ്വര്‍ക്കു് ” ചെയ്തിരിക്കുന്നു. ചായനിറച്ച കൊച്ചു കൊച്ചു ഫ്ളാസ്‌ക്കുകളും, എന്തിനു്, മൊബൈല് ഫോണുകള്‍വരെ ഈ നെറ്റ്വര്‍ക്കിലൂടെ പരസ്പരം കൈമാറുന്നു.\nകുറച്ചുകഴിഞ്ഞപ്പോള് മറ്റൊരയല്‍വാസിയുടെ വക “ബ്രന്‍ചു്” എത്തി. ജീവിതത്തിലൊരിക്കലും കിച്ചടിക്കു് ഇത്ര സ്വാദു് തോന്നിയിട്ടില്ല. അധികം താമസിയാതെ പാറ്റ്മാന്റെ വക കൂടുതല് ഭക്ഷണം എത്തി. അവര് ഒരു മണ്ണെണ്ണ സ്റ്റൌ സംഘടിപ്പിച്ചു് പാചകം പുനരാരംഭിച്ചിരിക്കുന്നു. ഇപ്പോള് ഭക്ഷണം അധികമായിരിക്കുന്നു. കുറച്ചു് ചുറ്റിലുമുള്ളവര്‍ക്കു് എത്തിക്കാനുള്ള ഏര്‍പ്പാടുചെയ്തു. എന്റെ ഒരു ഓറഞ്ചും, പഴവും ഇപ്പോഴും ബാക്കിയിരിക്കുന്നുണ്ടു്.\nജനറേറ്ററിനു് ജീവന് വന്നതോടെ ചുറ്റിനും നിന്നു് 20 ല് പരം മൊബൈല് ഫോണുകള് “കയര്” നെറ്റ്വര്‍ക്കുവഴി തൂങ്ങിയെത്തി. ചാര്‍ജ്ജുചെയ്തുകൊടുക്കണം. സന്തോഷത്തോടുകൂടെത്തന്നെ ആ ജോലി ചെയ്തുകൊടുത്തു. ചായയും, ഭക്ഷണവും തന്നു് സഹായിച്ചവര്‍ക്കു് ഒരു ചെറിയ പ്രത്യുപകാരമെങ്കിലും ചെയ്യാന് കഴിഞ്ഞല്ലോ. സന്തോഷം.\nഅര്‍ത്ഥരാത്രി കുറച്ചു് വെള്ളം കുടിക്കാന് വേണ്ടി എഴുന്നേറ്റപ്പോള് ഞാനതുശ്രദ്ധിച്ചു. ജലനിരപ്പു് താഴാന് തുടങ്ങിയിരിക്കുന്നു. രാത്രി 1 ഇന്‍ചു് മാത്രമായിരുന്നെങ്കിലും നേരം വെളുത്തപ്പോഴേക്കും അര അടിയോളം വെള്ളം താഴ്ന്നിരിക്കുന്നു. ആശ്വാസത്തിന്റെ ഒരു നെടുവീര്‍പ്പു് പുറത്തേക്കുവന്നു. ഡാമിന്റെ സ്പില്ല്‌വേയും, ഫ്ളഡ്ഡ് ഗേറ്റും അടക്കാന് പോകുന്നതിനെപ്പറ്റിയുള്ള കരക്കമ്പികള് കേട്ടുതുടങ്ങി. എയര്‍ഫോര്‍സ്സിന്റെ എം.അയ്.17 – ഹെലിക്കോപ്പ്റ്ററുകള് ദുരിതാശ്വാസപ്രവര്‍ത്തനങ്ങള്‍ക്കായി തലങ്ങും, വിലങ്ങും പറക്കുന്നതു് കാണാന് തുടങ്ങി. “എസ്സാര് സ്റ്റീലിന്റെ” ഒരു ഹെലിക്കോപ്പ്റ്റര് തൊട്ടടുത്ത കെട്ടിടത്തില് താമസിക്കുന്ന അവരുടെ ആള്‍ക്കാര്‍ക്കുള്ള ഭക്ഷണവും അവശ്യസാധനങ്ങളും ഡ്രോപ്പ് ചെയ്തിട്ടുപോയി.\nരക്ഷാപ്രവര്‍ത്തനങ്ങള്‍ക്കായി ഒരു മുന്‍സൈനികനായ എന്റെ സേവനം ഉപയോഗപ്പെടുത്തണമെന്നുള്ള ആഗ്രഹം എന്റെ കമ്പനി അംഗീകരിച്ചു. അതനുസരിച്ചു്, മുംബയില് നിന്നും വന്ന ഞങ്ങളുടെ രണ്ടു് പൈലറ്റ്സു്, മറ്റൊരു ഹെലിക്കൊപ്പ്റ്ററില് വന്നു് എന്നെ “വിഞ്ച് ഔട്ട് ” ചെയ്തു.(എന്നു വെച്ചാല് തൂക്കിയെടുത്തു കൊണ്ടുപോയീന്നു് തന്നെ.)\nമുകളില് ഹെലിക്കൊപ്പ്റ്ററില് നിന്നു് ഇട്ടുകൊടുക്കുന്ന വെള്ളവും, ഭക്ഷണവും കിട്ടുമ്പോള്, നിസ്സഹായരായി, നിരാലംബരായി ദിനങ്ങള് തള്ളിനീക്കിയ ഗ്രാമവാസികളുടേയും, മറ്റു് ജനങ്ങളുടേയും, മുഖത്തുവിരിയുന്ന ഒരു ചെറുചിരി….അതുമതി….., അതാണു് ഒരു ഹെലിക്കോപ്പ്റ്റര് പൈലറ്റിനുള്ള ഏറ്റവും സത്യസന്ധമായ പ്രതിഫലം. അതുമാത്രം മതി, അതുവരെ സഹിക്കേണ്ടിവന്ന എല്ലാ വിഷമങ്ങളും, ബുദ്ധിമുട്ടുകളും മറക്കാന്.\nസൂററ്റില് റോഡുവഴിയുള്ള ഗതാഗതം പുനഃരാരംഭിച്ചിരിക്കുന്നു. കരണ്ടും, വെള്ളവും ഭാഗികമായാണെങ്കിലും പുനഃസ്ഥാപിച്ചിരിക്കുന്നു. ജനജീവിതം പതുക്കെപതുക്കെ പൂര്‍വ്വസ്ഥിതിയിലേക്കു് മടങ്ങിവന്നുകൊണ്ടിരിക്കുന്നു. എന്റെ റീപ്ളേസ്മെന്റു് പൈലറ്റ് നാളെയെത്തും. സ്വാതന്ത്രദിനമാഘോഷിക്കാനും, ഭാര്യയ്ക്കു് ഒരു “ബിലേറ്റഡ്” പിറന്നാളാശംസിക്കാനുമായി ഞാന് വീട്ടീലെത്തും, ഓഗസ്റ്റ് 15ന്.\n“ഡെല്യൂജ് ഓഫ് 786″ ഇവിടെ കഴിയുന്നു.\n” പറക്കുന്ന യന്ത്രപ്പക്ഷികളില് ഏറ്റവും അണ്-സ്റ്റേബിളായിട്ടുള്ളതും, നിയന്ത്രിക്കാന് ബുദ്ധിമുട്ടുള്ളതുമായതു് ഹെലിക്കോപ്പ്റ്റര് തന്നെയാണു്. വര്‍ഷങ്ങളോളം തഴക്കവും പഴക്കവും ഉള്ളവര്‍ക്കേ ശരിയാംവണ്ണം ഒരു ഹെലിക്കോപ്പ്റ്റര് നിയന്ത്രിക്കാന് സാധിക്കുകയുള്ളൂ. സാധാരണ യാത്രാവിമാനങ്ങള് പറത്തുന്ന ഒരു പൈലറ്റിനുപോലും, നീ പറയുന്നതുപോലെയുള്ള അവശ്യഘട്ടത്തില് ഒരു ഹെലിക്കോപ്പ്റ്റര് നിയന്ത്രിക്കാന് പെടാപ്പാടുപെടേണ്ടിവരും.\nമൂക്കിന്റെ തുമ്പു് വിയര്‍ക്കും. മൂക്കുകൊണ്ടു് “ക്ഷ” വരക്കും.\nഅതുകൊണ്ടു്, പൊന്നുമോന് അറിയാവുന്ന ദൈവങ്ങളെയെല്ലാം വിളിച്ചു് ചുമ്മാ ഇരുന്നുകൊടുത്താല്‍മാത്രം മതി. ബാക്കിയെല്ലാം നെഞ്ഞുവേദനയോ, ഹാര്‍ട്ടറ്റാക്കോ വന്നാല്‍പ്പോലും പൈലറ്റുതന്നെ നോക്കിക്കോളും. ഇടപെട്ടു് കുളമാക്കാതിരുന്നാല് മാത്രം മതി.”\nനാശം പിടിക്കാന്, ആവശ്യമില്ലാത്ത ഒരോന്നുചോദിച്ചു് മനസ്സമാധാനംകളഞ്ഞിട്ടിപ്പോ…….!!!\n← ഷൌക്കത്ത്\t എ.കെ.47 →\n11 thoughts on “ ഡെല്യൂജ് ഓഫ് 786”\nHelicopteril kadalinte mugaliloodeyulla aa parakkalandallo…adu sherikkum pedi thonnunna oru anubhavam thanne….kannadachum prarthichum irikkunna nimishangal…\nHemchandra Mohan hemujione@gmail.com\ndate Nov 20, 2007 8:22 AM\nIt was great reading your blogs. Your translation was delightful; perhaps better than the original. Shoukat’s story was equally enjoyable. I am totally handicapped when it comes to writing in Malayalam therefore I shall not even attempt in that direction. Presently I shall continue enjoy reading what write.\nP.S. Will be on my way home tomorrow. While at home i prefer the asianetindia.com id. Thanks\nYou have done me proud. Sakshal Saraswatiye manassil aavahichiruthi ninakkoru varam tharatte njan. ” Aayiram Navulla oru Saksharan avatte Nee”\n“സാക്ഷാല് സരസ്വതിയെ മനസ്സില് ആവാഹിച്ചിരുത്തി നിനക്കൊരു വരം തരട്ടെ ഞാന്. “ആയിരം നാവുള്ള ഒരു സാക്ഷരന് ആവട്ടെ നീ”” …എന്നനുഗ്രഹിച്ച മാതുലനെ കിട്ടിയതുതന്നെ മറ്റൊരു വരമോ അനുഗ്രഹമോ ആയിട്ടുതന്നെയായിരിക്കണം!!\nഇതിലും വലിയ ഒരു അനുഗ്രഹമോ, വരമോ ഇനി എവിടന്നു് കിട്ടാനാണു് ?\nകൃതാര്‍ഥനായി, നമ്രശിരസ്ക്കനായി, വരം ഏറ്റുവാങ്ങുന്നു.\ni read this story,it is really very good and interesting\ni reccomend you to publish all your stories asabook\nwish youavery good future in this field\nഇതിനെന്താ പറയുക….എല്ലാം ഒന്നിനൊന്നു മികച്ചത്\nnirakksharan sir….. pranamam…\nകുഞ്ചായീ – നന്ദീട്ടോ.\nമെറിലിയ – പോസ്റ്റ് വായിച്ച് ഇഷ്ടപ്പെട്ടെന്നറിഞ്ഞതില് സന്തോഷം. നന്ദി\nകുറ്റിയാ‍ടിക്കാരാ – നന്ദി. പക്ഷെ സാര് എന്നൊന്നും വിളിക്കരുത്. നിരക്ഷരാ എന്നുതന്നെ വിളിച്ചോളൂ.\nഎന്താപ്പൊ പറയുക എന്നറിയില്ല.. അതന്നെ:)\nപൈലറ്റ് ചേട്ടനോട് നല്ല രീതിയില് സോപ്പിട്ട് നില്‍ക്കണം കേട്ടോ.നിങ്ങളോട് ശത്രുത ഉള്ള കക്ഷി ആണെങ്കില് ആകാശത്ത് വെച്ച് ” മോനെ നിരക്ഷരാ..കാര്യം പോക്കാ ചാടിക്കോ ” എന്ന് പറഞ്ഞു നിങ്ങളെ ‘കാറ്റ് ‘ തീര്‍ക്കും. അങ്ങോര് കൂളായി തിരിച്ചു പോയി ഓഫീസില് പറയും.” പാവം നിരക്ഷരന് ആത്മഹത്യ ചെയ്തു” എന്ന്. അറിഞ്ഞും കണ്ടും നില്‍ക്കുക.ജീത്തെ രഹോ…\nLast7days: 26,028\nLast 30 days: 104,326


ചിലർ വന്നു പോയി, മറ്റു ചിലർ ഇൻഡസ്ട്രി തന്നെ കീഴടക്കി; ടെലിവിഷനിലെ ആദ്യ ചുവടുവെപ്പിലൂടെ പ്രേക്ഷകരുടെ പ്രിയപെട്ടവരായി മാറിയ ചിലരെ ഇന്ന് നമുക്ക് പരിചയപ്പെടാം! - metromatinee.com Lifestyle Entertainment & Sports\nചിലർ വന്നു പോയി, മറ്റു ചിലർ ഇൻഡസ്ട്രി തന്നെ കീഴടക്കി; ടെലിവിഷനിലെ ആദ്യ ചുവടുവെപ്പിലൂടെ പ്രേക്ഷകരുടെ പ്രിയപെട്ടവരായി മാറിയ ചിലരെ ഇന്ന് നമുക്ക് പരിചയപ്പെടാം!\nകൊവിഡ് കാരണം പല മേഖലകളും പരുങ്ങലിലായപ്പോഴും പിടിച്ചു നിന്ന ഇന്ഡസ്ട്രിയാണ് ടെലിവിഷൻ. അതുകൊണ്ടുതന്നെ ഒട്ടെറെ പുതുമുഖങ്ങളുടെ ഒഴുക്ക് കഴിഞ്ഞ രണ്ടു വർഷങ്ങളിൽ ഈ മേഖലയിലേക്ക് ഉണ്ടായി. ചിലർ വന്നു പോയി, മറ്റു ചിലർ ഇൻഡസ്ട്രി തന്നെ കീഴടക്കി. ടെലിവിഷനിലെ ആദ്യ ചുവടുവെപ്പിലൂടെ പ്രേക്ഷകരുടെ പ്രിയപെട്ടവരായി മാറിയ ചിലരെ ഇന്ന് നമുക്ക് പരിചയപ്പെടാം…\nസീരിയൽ ആരാധകരുടെ പ്രിയപ്പെട്ട താരമാണ് അലീന ടീച്ചർ. അമ്പാടിയുടെയും അലീന ടീച്ചറിന്റെയും റൊമാൻസ് കാണാൻ ആഗ്രഹിക്കാത്തവരായി ആരും തന്നെ കാണില്ല. തമിഴ് ടെലിവിഷൻ രംഗത്ത് സജീവമായിരുന്നു എങ്കിലും അമ്മയറിയാതെ എന്ന സീരിയലിലൂടെയായിരുന്നു ശ്രീതുവിന്റെ മലയാളം അരങ്ങേറ്റം. എന്തായാലും തുടക്കം പിഴച്ചില്ല, ഒറ്റ കഥാപാത്രത്തിലൂടെത്തന്നെ താനൊരു മികച്ച നടിയാണെന്നു താരം തെളിയിച്ചു കഴിഞ്ഞു. സീരിയലിലെ അമ്പാടിയും അലീന ടീച്ചറും ഇപ്പോൾ പ്രേക്ഷകർക്ക് പ്രിയപ്പെട്ടവരാണ്.\nഅലീന ടീച്ചറിനെ പോലെതന്നെ അമ്പാടിയും, തെലുഗ് സീരിയലുകളിൽ സജീവ സാന്നിദ്ധയമായിരുന്ന നിഖിൽ ആദ്യമായി മലയാളികളുടെ സ്വീകരണ മുറിയിലേക്ക് എത്തിയത് അമ്മയറിയാതെയിലൂടെയാണ്. ഇടയ്ക്ക് തരാം സീരിയലിൽ നിന്നും പിന്മാറിയത് സീരിയലിന്റെ റേറ്റിംഗ് കുറയ്ക്കാൻ തന്നെ കാരണമായി. പിന്നീട് ശക്തമായ തിരിച്ചു വരവ് നടത്തിയതും ഒക്കെ താരത്തെ പ്രേക്ഷർക്ക് പ്രിയപ്പെട്ടവനാക്കി.\nടിക് ടോക് വീഡിയോകളിലൂടെ സോഷ്യൽ മീഡിയയിൽ സജീവമായിരുന്ന റാഫി ആദ്യ സീരിയലിൽ തന്നെ മികച്ച രണ്ടാമത്തെ നടനുള്ള അവാർഡ് നേടിയെടുത്ത ചുള്ളനാണ്. താരം ചക്കപ്പഴം സീരിയലിലെ സുമേഷ് എന്ന കഥാപാത്രമായാണ് പ്രേക്ഷരിലേക്കു എത്തുന്നത്. ചുരുങ്ങിയ കാലയളവ് കൊണ്ട് തന്നെ തന്നിലെ പ്രതിഭയെ പ്രേക്ഷകരിലേക്ക് എത്തിക്കാൻ റാഫിക്ക് കഴിഞ്ഞു.\nചക്കപ്പഴത്തിലെ പൈങ്കിളി, റാഫിയെപ്പോലെ തന്നെ ഈ ഒറ്റ സീരിയലിലൂടെ പ്രേക്ഷകർക്കിടയിൽ തരംഗമായി മാറിയ താരമാണ് ശ്രുതിയും. കുട്ടിക്കാലത്തു ചില സീരിയലുകളിൽ അഭിനയിച്ചിരുന്നു എങ്കിലും ചക്കപ്പഴം തന്നെയാണ് ശ്രുതിയുടെ ജീവിതവും മാറ്റിമറിച്ചത്.\nമൗനരാഗം സീരിയലിലൂടെ പ്രേക്ഷകരുടെ ശ്രദ്ധ നേടിയ തമിഴ് താരമാണ് നലീഫ്. നമ്മുടെ കിരണേട്ടൻ… അദ്ദേഹത്തിന്റെ ചോക്ലേറ്റ് ഹീറോ ലുക്ക് തന്നെയാണ് പ്രേക്ഷകർക്ക് എന്നും പ്രിയം.\nനലീഫിനൊപ്പം മൗനരാഗത്തിലൂടെ മലയാളം സീരിയൽ രംഗത്തേക്ക് എത്തിയ താരമാണ് ഐശ്വര്യ. മിണ്ടാപ്പെണ്ണിന്റെ കഥ പറയുന്ന സീരിയലിലെ കല്യാണി എന്ന കഥാപാത്രം താരത്തിന്റെ ജീവിതം തന്നെ മാറ്റിമറിച്ചു എന്ന് പറയാം.\nപാടാത്ത പൈങ്കിളി എന്ന സീരിയലിലെ കണ്മണി എന്ന കഥാപാത്രമാണ് മനീഷ അവതരിപ്പിക്കുന്നത്. ആദ്യ സീരിയലിൽ തന്നെ പ്രേക്ഷകരുടെ പ്രീതി നേടുവാൻ ഇതിനോടകം തന്നെ താരത്തിന് കഴിഞ്ഞു.\nഎന്താണ് ഗയ്‌സ്, കാർത്തിക് ബ്രോയെ അറിയില്ലേ? സോഷ്യൽ മീഡിയയിൽ തരംഗമായിരുന്നു വ്‌ളോഗർ കാർത്തിക് സൂര്യ. ഇപ്പോൾ ഒരു ചിരി ഇരു ചിരി ബമ്പർ ചിരി എന്ന ഷോയുടെ അവതാരകനാണ്. വിധികർത്താക്കളായ സാബുമോൻ, മഞ്ജു പിള്ള, നസീർ സംക്രാന്തി എന്നിവരുമായുള്ള കാർത്തിക്കിന്റെ അടിപൊളി കൗണ്ടറുകൾ പ്രേക്ഷകർക്ക് പ്രിയപ്പെട്ടതാണ്.\nആകാശഗംഗ2വിലെ പ്രേതം, പിന്നെയും സിനിമയിൽ അധികം ശ്രദ്ധിക്കപ്പെടാതെ കഥാപാത്രങ്ങൾ, പക്ഷെ ശരണ്യയുടെ ജീവിതം കീഴ്മേൽ മറിച്ചത് കുടുംബവിളക്ക് സീരിയലിലെ വേദിക എന്ന കഥാപാത്രമായിരുന്നു. സിദ്ധുവിന്റേയും സുമിത്രയുടെയും ജീവിതത്തിൽ കലഹങ്ങൾ സൃഷ്ടിക്കുന്നുവെങ്കിലും മലയാളികൾക്ക് ഇഷ്ടമാണ് ഈ വില്ലത്തിയെ.\nമികച്ച സീരിയലുകൾ ഇല്ലന്ന് അവാര്‍ഡ് ജൂറി; ഇതാ ഇപ്പോ നന്നായത് ; സാന്ത്വനവും കൂടെവിടെയും ഒക്കെ അത്ര മോശമാണോ ?; സീരിയലിനെ വെറുക്കുന്നതിന്റെ കാരണമെന്താണ് ?; അഭിപ്രായം കുറിക്കാം !\nപ്രാർത്ഥനയ്ക്ക് ഫലം കണ്ടു !!!അമ്മമാർക്കായി അമ്പാടി തിരികെവരുന്നു ; ആവേശത്തോടെ അമ്മയറിയാതെ ആരാധകര്!!\nRelated Topics:television show\nവിവാദമുണ്ടായ സ്ഥിതിക്ക് അവര്‍ക്ക് ഇഷ്ടമുള്ളതു തരട്ടെ; ‘മരക്കാറി’നു വേണ്ടി തിയേറ്ററുകള്‍ക്കു ബ്ലാങ്ക് ചെക്ക് നല്‍കി നിര്‍മ്മാതാക്കള്\nഅവർ മദ്യപിച്ച് ബോധം കെടുത്തി ! മണി ആത്മഹത്യ ചെയ്യില്ല! ആസൂത്രിത കൊലപാതകം? ഐ സി യു വിൽ വെച്ച് പറഞ്ഞത്! ആ നടക്കുന്ന വെളിപ്പെടുത്തൽ വീണ്ടും.. മരണത്തിന് പിന്നിൽ ദുരൂഹതയുടെ ചോര മണക്കുന്ന കാറ്റ്


എഴുപത്തൊന്നുകാരി പ്രസവിച്ച പെൺകുഞ്ഞ് പാൽ തൊണ്ടയിൽകുരുങ്ങി മരിച്ചു - new born baby given birth by 71 old years passed away - AajTak\nഎഴുപത്തൊന്നുകാരി പ്രസവിച്ച പെൺകുഞ്ഞ് പാൽ തൊണ്ടയിൽകുരുങ്ങി മരിച്ചു\nതിങ്കളാഴ്ച വൈകിട്ട് പാൽ തൊണ്ടയിൽ കുടുങ്ങി അസ്വസ്ഥതയുണ്ടായ കുഞ്ഞിനെ ആലപ്പുഴ മെഡിക്കൽ കോളജ് ആശുപത്രിയിൽ എത്തിച്ചെങ്കിലും മരണത്തിനു കീഴടങ്ങുകയായിരുന്നു.\n(Updated 05 May 2021, 9:31 AM IST)\nഎഴുപത്തൊന്നുകാരി കൃത്രിമ ഗർഭധാരണത്തിലൂടെ പ്രസവിച്ച പെൺകുഞ്ഞ് 45 ദിവസത്തിനു ശേഷം മരണത്തിനു കീഴടങ്ങി. രാമപുരം എഴുകുളങ്ങര വീട്ടിൽ റിട്ട.അധ്യാപിക സുധർമ മാർച്ച് 18ന് ആലപ്പുഴ മെഡിക്കൽ കോളജ് ആശുപത്രിയിൽ ജന്മം നൽകിയ പെൺകുഞ്ഞാണു മരിച്ചത്.\nതിങ്കളാഴ്ച വൈകിട്ട് പാൽ തൊണ്ടയിൽ കുടുങ്ങി അസ്വസ്ഥതയുണ്ടായ കുഞ്ഞിനെ ആലപ്പുഴ മെഡിക്കൽ കോളജ് ആശുപത്രിയിൽ എത്തിച്ചെങ്കിലും മരണത്തിനു കീഴടങ്ങുകയായിരുന്നു. ശസ്ത്രക്രിയയിലൂടെ ജനിച്ച കുഞ്ഞിനു തൂക്കവും പ്രതിരോധ ശക്തിയും കുറവായതിനാൽ 40 ദിവസം ആശുപത്രിയിൽ നിരീക്ഷണത്തിലായിരുന്നു. തൂക്കം 1100 ൽ നിന്നും 1400ലേക്ക് ഉയർന്നതിന്റെ സന്തോഷത്തിനിടയിലാണു മരണത്തിനു കീഴടങ്ങിയത്.\nഏക മകൻ 35-കാരനായ സുജിത്തിന്റെ മരണത്തോടെ മാനസികമായി ആകെ തളർന്നതോടെയാണ് കുഞ്ഞിനെപ്പറ്റി സുധർമ്മ ചിന്തിച്ചു തുടങ്ങിയത്. റിട്ട. പൊലീസ് ടെലി കമ്യൂണിക്കേഷൻ ഓഫിസറായ ഭർത്താവ് സുരേന്ദ്രനും ഭാര്യയുടെ ആഗ്രഹത്തിനൊപ്പം നിന്നു.\nപ്രായക്കൂടുതൽ വെല്ലുവിളിയായപ്പോൾ ഡോക്ടർമാർ ഈ ആഗ്രഹത്തെ എതിർത്തു. എന്നാൽ അതിൽ നിന്നും ഒട്ടും പിന്നോട്ട് പോകാൻ സുധർമ്മ തയാറായിരുന്നില്ല. ഒടുവിൽ അമ്മയാകാനുള്ള ആഗ്രഹത്തിന് എല്ലാവരും പിന്തുണ നൽകി. കുഞ്ഞിന് 32 ആഴ്ച പ്രായമുള്ളപ്പോൾ സിസേറിയനിലൂടെ ജന്മം നൽകുകയായിരുന്നു.\nമാർച്ച് 18-നു ആലപ്പുഴ മെഡിക്കൽ കോളേജിൽ ഗൈനക്കോളജി വിഭാഗം മേധാവി ഡോ. ലളിതാംബികാ കരുണാകരന്റെ നേതൃത്വത്തിലായിരുന്നു സിസേറിയൻ. ജനിക്കുമ്പോൾ 1100 ഗ്രാം മാത്രം തൂക്കമുണ്ടായിരുന്ന കുഞ്ഞിനെ ന്യൂ ബോൺ ഐ.സി.യു.വിൽ പ്രവേശിപ്പിച്ച് പരിപാലിക്കുകയായിരുന്നു. കുഞ്ഞിനു 1350 ഗ്രാം തൂക്കമായപ്പോൾ അമ്മയെയും കുഞ്ഞിനെയും ആശുപത്രിയിൽനിന്നു വീട്ടിലേക്കയച്ചു. ആരോഗ്യ സ്ഥിതി മെച്ചപ്പട്ടതോടെ കഴിഞ്ഞ 28നു രാമപുരത്തെ വീട്ടിൽ കൊണ്ടുവന്നു. മകൾക്ക് ശ്രീലക്ഷ്മി എന്നു പേരിടണമെന്നായിരുന്നു സുധർമയുടെ ആഗ്രഹം.\n71-ാം വയസ്സിൽ കൃത്രിമ ഗർഭധാരണത്തിലൂടെ പെൺകുഞ്ഞിന് ജന്മം നൽകി സുധർമ്മ


കേരളമെന്ന രാഷ്ട്രീയഭൂമികയുടെ ചിത്രം മാറ്റിവരച്ച ലീഡർ – Jaihind TV\nകണ്ണൂരിൽ നിന്ന് കെ കരുണാകരൻ തൃശൂരിലേക്കെത്തിയത് ചിത്രരചന പഠിക്കാനായിരുന്നു. എന്നാൽ കാലമേറെ ചെന്നപ്പോൾ കരുണാകരൻ വരച്ചിട്ടത് കേരളത്തിന്റെ, ഇന്ത്യയുടെ ഭാവി രാഷ്ട്രീയത്തിന്റെ ചിത്രമായിരുന്നു. ഓരോ കോൺഗ്രസുകാരന്റെ മനസിലും കരുണാകരന്റെ ചിത്രം പതിയുന്നത് ഇങ്ങനെയായിരിക്കും. ആ കണ്ണിറുക്കിയുള്ള ചിരിയും ആശ്വാസത്തിന്റെ കൈത്താങ്ങും സ്‌നേഹത്തിന്റെ പരിചരണവും കരുണാകരനെ പരിചയമുള്ള ആരുടേയും ഹൃദയത്തിൽ നിന്ന് പെട്ടെന്ന് മാഞ്ഞുപോകുന്ന ചിത്രമല്ല. അധികാരരാഷ്ട്രീയത്തിലും സംഘടനാ രാഷ്ട്രീയത്തിലും അതുല്യനായ ലീഡർക്ക് പകരക്കാരനില്ല എന്നതാണ് അദ്ദേഹം ചാർത്തിയ മുദ്ര.\nകേരളത്തിലെ കമ്യൂണിസ്റ്റ് പ്രസ്ഥാനത്തോടും ഇടതുപക്ഷപ്രസ്ഥാനത്തോടും പൊരുതിനേടിയ വിജയമായിരുന്നു ലീഡറുടേത്. അത് കോൺഗ്രസ് പ്രസ്ഥാനത്തിന്റെ കരുത്തായി ഇന്നും ഒരു വടവൃക്ഷം പോലെ നിറഞ്ഞുനിൽക്കുന്നു. തീരുമാനമെടുക്കുന്നതിലും അത് നടപ്പാക്കുന്നതിലുമുള്ള ലീഡറുടെ മികവായിരുന്നു കേരളത്തിന്റെ വികസനത്തിന്റെ അടിസ്ഥാനശില. കേരളരാഷ്ട്രീയത്തിൽ ഏറ്റവും കൂടുതൽ ആരോപണങ്ങളുടെ കൂരമ്പുകൾ ഏറ്റിട്ടുപോലും കക്ഷിരാഷ്ട്രീയത്തിനപ്പുറത്ത് എതിരാളികളായ നേതാക്കളോടും പ്രവർത്തകരോടും സ്‌നേഹത്തിന്റെയും മനുഷ്യത്വത്തിന്റെയും ഭാഷയിലായിരുന്നു ലീഡർ സംസാരിച്ചിരുന്നത്.\nഒട്ടേറെ സവിശേഷതകളുടെ നിറസാന്നിധ്യമായി എന്നും ലീഡർ പൊതുരംഗത്ത് നിറഞ്ഞുനിന്നു. ഒരു കാർട്ടൂണിസ്റ്റിന് അല്ലെങ്കിൽ ഒരു ചിത്രകാരന് ലീഡറെ ഏതാനും ചില വരകളിൽ കോറിയിടാം. എന്നാൽ ലീഡറുടെ പൊതുപ്രവർത്തനത്തിന്റെ നീണ്ട നാളുകൾ അടയാളപ്പെടുത്താൻ എളുപ്പമല്ല എന്നതാണ് അദ്ദേഹത്തിന്റെ ജീവിതചിത്രത്തിൽനിന്നും പഠിക്കാനുള്ള പാഠം.\nഈ ലോകത്തോട് വിടപറഞ്ഞെങ്കിലും ഇന്നും കോൺഗ്രസ് പ്രസ്ഥാനത്തിന്റെ അടയാളമായി ലീഡറുടെ ദീർഘവീക്ഷണമുണ്ട്. ദേശീയതലത്തിൽ കോൺഗ്രസ് പ്രസ്ഥാനത്തിന് തകർച്ച നേരിട്ടപ്പോൾ ഇന്ദിരാഗാന്ധിക്ക് കരുത്ത് നൽകി കോൺഗ്രസിനെ മുന്നോട്ടുനയിച്ചതും പിന്നീടുള്ള തെരഞ്ഞെടുപ്പിൽ കോൺഗ്രസിന്റെ ചിഹ്നമായ കൈപ്പത്തി തെരഞ്ഞെടുക്കുന്നതിലും കാരണമായത് ലീഡറായിരുന്നു. പാലക്കാട് ജില്ലയിലെ ഏമൂർ ക്ഷേത്രത്തിലെ പ്രതിഷ്ഠയായ കൈപ്പത്തി ചിഹ്നമായി തെരഞ്ഞെടുക്കാൻ ഇന്ദിരാഗാന്ധിയെ പ്രേരിപ്പിച്ചതും ലീഡറായിരുന്നു എന്നത് പുതിയ തലമുറയ്ക്ക് അറിയില്ലെങ്കിലും പഴയ തലമുറ ഇന്നും അത് നന്ദിയോടെ ഓർക്കുന്നു. സമാനതകളില്ലാതെ ലീഡർ ഓരോ കോൺഗ്രസുകാരന്റെ ഹൃദയത്തിലും എന്നും ദീപ്തസ്തംഭമായി നിറഞ്ഞുനിൽക്കും…


Have seen indimate scenes between priest and nun; says Lucy kalappura | ലോക്ക് ഡൗണിനിടെ വികാരിയും സിസ്സ്റ്ററും തമ്മിലുള്ള ലൈംഗികബന്ധം നേരില് കണ്ടെന്ന് ലൂസി കളപ്പുരക്കല് - Malayalam Oneindia\n16 min ago വീണ്ടും മന്ത്രിയാകാൻ ജലീലിന്റ രാജിയാണ് നല്ലതെന്ന് നിയമോപദേശം; സിപിഎം നിലപാട് നിർണായകം\n37 min ago കായംകുളത്ത് അരിത ജയിച്ചേക്കും, ആരിഫിന്റെ പ്രസംഗം പാരയാകും, സിപിഎമ്മിലെ വിലയിരുത്തല്\nUpdated: Sat, May 30, 2020, 22:25 [IST]\nകല്‍പ്പറ്റ: പള്ളി വികാരിയും മഠത്തിന്റെ സുപ്പീരിയർ ആയ സിസ്റ്ററും പള്ളി മുറിയുടെ അടുക്കളയില് വെച്ച് ലൈംഗിക ബന്ധത്തില് ഏര്‍പ്പെടുന്നത് നേരില് കാണാന് ഇടയായതിനെ തുടര്‍ന്ന് അതിശക്തമായ ആക്രമണങ്ങളാണ് നേരിട്ടും സോഷ്യൽ മീഡിയയിലൂടെയും എനിക്ക് നേരിടേണ്ടി വന്നുകൊണ്ടിരിക്കുന്നത് സിസ്റ്റര് ലൂസി കളപ്പുര. ഫേസ്ബുക്ക് കുറിപ്പിലൂടെയാണ് ലൂസീ കളപ്പുരയുടെ വെളിപ്പെടുത്തല്. അവരുടെ ഫേസ്ബുക്ക് കുറിപ്പിന്‍റെ പൂര്‍ണ്ണ രൂപം ഇങ്ങനെ..\nകഴിഞ്ഞ ദിവസം (28.05.2020) കാരക്കാമല സെന്റ്. മേരീസ് പള്ളി വികാരി ഫാ. സ്റ്റീഫൻ കോട്ടക്കലും കാരക്കാമല എഫ് സി സി മഠത്തിന്റെ സുപ്പീരിയർ ആയ സിസ്റ്റർ ലിജി മരിയയും തമ്മിൽ പള്ളിമുറിയുടെ അടുക്കളയിൽ വച്ച് ലൈംഗിക വൃത്തിയിൽ ഏർപ്പെടുന്നത് ഞാൻ നേരിൽ കാണാൻ ഇടയായതിനെത്തുടർന്ന് അതിശക്തമായ ആക്രമണങ്ങളാണ് നേരിട്ടും സോഷ്യൽ മീഡിയയിലൂടെയും എനിക്ക് നേരിടേണ്ടി വന്നുകൊണ്ടിരിക്കുന്നത്. സന്ന്യാസ ജീവിതത്തിന് നിരക്കാത്ത ഇത്തരമൊരു പ്രവൃത്തി ചെയ്‍ത ആളുകൾക്ക് രക്ഷപെടാനുള്ള പഴുതുകൾ ഒരുക്കാനും, എന്നെ തേജോവധം ചെയ്‌ത്, ഞാൻ പറഞ്ഞതൊക്കെ കള്ളമാണെന്ന് വരുത്തിത്തീർക്കാനുള്ള ശ്രമങ്ങളാണ് കഴിഞ്ഞ രണ്ടു ദിവസങ്ങളായി നടന്നുകൊണ്ടിരിക്കുന്നത്.\nലോക്ക് ഡൗൺ തുടങ്ങിയതോടെ\nലോക്ക് ഡൗൺ തുടങ്ങിയതോടെ ആരാധനാലയങ്ങളെല്ലാം അടച്ചിടാൻ ഗവൺമെന്റ് നിർദ്ദേശം നൽകിയതിന് ശേഷവും എന്റെ മഠത്തിലെ സിസ്റ്റേഴ്സിൽ ചിലർ രാവിലെ കുർബാനക്കായി പോകുന്നത് ഞാൻ ശ്രദ്ധിച്ചിരുന്നു. ഇടവകജനങ്ങളൊന്നും പള്ളിയിൽ പോകാത്ത ലോക്ക് ഡൗൺ സമയത്ത് ഒറ്റക്ക് പള്ളിയിൽ പോകുന്നു എന്നത് മാത്രമല്ല ഞാനത് ശ്രദ്ധിക്കാൻ കാരണം. സാധാരണ കുർബാന കഴിഞ്ഞ് 7.30am ഓടെ തിരികെയെത്തേണ്ട ആൾ പല ദിവസങ്ങളിലും 9.30am വരെയൊക്കെ വൈകി വരുന്നത് കണ്ടപ്പോഴാണ് ഞാനിത് ശ്രദ്ധിച്ചു തുടങ്ങിയത്. ഒപ്പം എന്റെ മഠത്തിലെ ചിലർ അസാധാരണമാം വിധം പല ദിവസങ്ങളിലും രാത്രിയിൽ മഠത്തിൽ നിന്നും പുറത്തു പോകുന്നതായും ഞാൻ ശ്രദ്ധിച്ചു. (പള്ളിക്ക് ചുറ്റിലും എന്റെ മഠത്തിനു ചുറ്റിലും വച്ചിട്ടുള്ള സിസിസിടിവി ക്യാമറകളിൽ നിന്നുള്ള കഴിഞ്ഞ കുറച്ച് ആഴ്ച്ചകളിലെ ദൃശ്യങ്ങൾ പരിശോധിച്ചാൽ, ഇതെല്ലാം സത്യമാണെന്ന് ആർക്കും ബോധ്യപ്പെടാൻ കഴിയും.) അതിനെക്കുറിച്ച് പലരോടും അന്വേഷിച്ചിരുന്നെങ്കിലും കൃത്യമായ ഒരു മറുപടിയും എനിക്ക് ലഭിച്ചില്ല. അങ്ങനെയാണ് എന്താണിവിടെ നടക്കുന്നത് എന്ന് കണ്ടുപിടിക്കണം എന്നെനിക്ക് തോന്നിയത്.\nവ്യാഴാഴ്ച (28.05.2020) രാവിലെ പള്ളിയിൽ പോയ സുപ്പീരിയർ സിസ്റ്റർ ലിജി മരിയ 8 മണിയായിട്ടും തിരികെ വരാതിരുന്നപ്പോൾ തോന്നിയ ഒരു സംശയമാണ് എന്നെ പള്ളിമുറിയുടെ മുൻപിലെത്തിച്ചത്. ഇടവക വികാരി, ഫാ. സ്റ്റീഫൻ കോട്ടക്കൽ ഒറ്റക്ക് താമസിക്കുന്ന പള്ളിമുറിയുടെ മുറ്റത്ത് സിസ്റ്റർ ലിജി മരിയയുടെ ചെരുപ്പ് കിടക്കുന്നത് ഞാൻ ശ്രദ്ധിച്ചു. വൈദികർ ഒറ്റയ്ക്ക് താമസിക്കുന്ന സ്ഥലങ്ങളിൽ കന്യാസ്ത്രീകൾ ഒറ്റയ്ക്ക് പോകരുത് എന്ന് മാനന്തവാടി രൂപത ബിഷപ്പിൽ നിന്നും എഫ് സി സി സഭാനേതൃത്വത്തിൽ നിന്നും സർക്കുലർ അടക്കമുള്ള കർശന നിർദ്ദേശങ്ങൾ ഉണ്ടായിട്ടും മദർ സുപ്പീരിയർ കൂടിയായ സിസ്റ്റർ ലിജി മരിയ ഒറ്റക്ക് അവിടെ പോയതിൽ എനിക്ക് അസ്വാഭാവികത തോന്നി.\nഎന്താണ് ഉള്ളിൽ നടക്കുന്നത് എന്നറിഞ്ഞിട്ട് തന്നെ കാര്യം എന്ന് ഞാൻ തീരുമാനിച്ചു. എന്റെ കൈയിലുള്ള മൊബൈൽ ഫോണിലെ ക്യാമറ റെക്കോർഡിങ് ഓണാക്കി ഫോൺ ചെയ്യുകയാണ് എന്ന ഭാവത്തിൽ ചെവിയോട് ചേർത്ത് പിടിച്ചു കൊണ്ട് ഞാൻ പള്ളിമുറിയുടെ ഉള്ളിലേക്ക് പ്രവേശിച്ചു. (ആ സമയത്തോ അതിനു തൊട്ടു മുൻപോ ഞാൻ ആരെയും ഫോൺ ചെയ്യുകയായിരുന്നില്ല എന്ന് എന്റെ സർവീസ് പ്രൊവൈഡറിൽ നിന്നുള്ള കോൾ ഡീറ്റെയിൽസ് സാക്ഷ്യപ്പെടുത്തും). എനിക്ക് ഉള്ളിൽ നല്ല ഭയം തോന്നുന്നുണ്ടായിരുന്നു. സ്വീകരണമുറിയിൽ ആരെയും കാണാത്തതിനാൽ ഞാൻ ഡൈനിങ്ങ് റൂമിലേക്ക് നടന്നു, അവിടെയെത്തിയപ്പോൾ അടുക്കളയിൽ നിന്നും അസാധാരണമായ ചില ശബ്‌ദങ്ങൾ കേട്ടാണ് ഞാൻ അങ്ങോട്ട് ചെല്ലുന്നത്.\nഉള്ളിൽ സംശയം ഉണ്ടായിരുന്നെങ്കിൽപോലും അവിടെ കണ്ട കാഴ്ച്ച എന്നെ സ്തബ്ധയാക്കിക്കളഞ്ഞു. സംശുദ്ധമായ സന്ന്യസ്ത ജീവിതം നയിക്കുന്നവർ എന്നവകാശപ്പെടുന്ന പള്ളി വികാരി ഫാ. സ്റ്റീഫൻ കോട്ടക്കലും കാരക്കാമല എഫ് സി സി മഠത്തിന്റെ സുപ്പീരിയർ ആയ സിസ്റ്റർ ലിജി മരിയയും പരിസരം പോലും മറന്ന് ലൈംഗിക വൃത്തിയിൽ ഏർപ്പെടുന്ന കാഴ്ച്ച എനിക്ക് മനംപുരട്ടൽ ഉണ്ടാക്കി. ആവുന്നത്ര ഉച്ചത്തിൽ "എന്താണെടാ ഇത്?" എന്നുഞാൻ ചോദിച്ചു. ഒപ്പം ഫോൺ കാമറ അവരുടെ നേർക്ക് കിട്ടുന്ന മട്ടിൽ പിടിക്കാൻ ശ്രമിച്ചു. പക്ഷേ കാണരുതാത്ത ഈ കാഴ്ച ഞാൻ കണ്ടു എന്നറിഞ്ഞ ഉടൻ ഫാ. സ്റ്റീഫൻ കോട്ടക്കലിന്റെ മുഖത്തുണ്ടായ വന്യമായ ഭാവം എന്നെ ഭയപ്പെടുത്തി.\nലിജി മരിയയിൽ നിന്നും വേർപെട്ട് അയാൾ എന്റെ നേർക്ക് ആക്രമിക്കാനായി പാഞ്ഞടുത്തു. കാണരുതാത്തത് കണ്ട എന്നെ കൊന്നുകളയും എന്നെനിക്ക് ഉറപ്പായി. എങ്ങനെയെങ്കിലും അവിടെ നിന്ന് ഓടി രക്ഷപ്പെടണം എന്ന് ഞാൻ ചിന്തിക്കുന്നുണ്ടെങ്കിലും എന്റെ കൈയും കാലുമൊക്കെ മരവിച്ചതുപോലെയായിപ്പോയി. എന്തുചെയ്യണമെന്ന് പോലും അറിയാത്ത അവസ്ഥയായിരുന്നു അത്. എങ്ങനെയൊക്കെയോ ഞാൻ പള്ളിമുറിയുടെ പുറത്തെത്തി. അയാൾ എന്റെ പുറകെ വരുന്നുണ്ടെന്ന് എനിക്കുറപ്പായിരുന്നു. പുറത്തെത്തിയ ഞാൻ വാതിൽ അടച്ച് പിടിച്ച് അയാളിൽ നിന്നും രക്ഷപെടാൻ ശ്രമിച്ചു, പക്ഷേ അയാളുടെ കായിക ശക്തിക്ക് മുന്നിൽ എനിക്ക് ജയിക്കാനായില്ല.\nഅയാൾ വാതിൽ വലിച്ചു തുറന്നു. കൈയിൽ കിട്ടിയാൽ അയാൾ എന്നെ എങ്ങനെയെങ്കിലും ഇല്ലാതാക്കും എന്നെനിക്ക് തോന്നി. ഞാനവിടെ നിന്നും പ്രാണഭയത്തോടെ ഓടി. വെപ്രാളത്തിനിടയിൽ എന്റെ ചെരുപ്പ് എടുക്കാനെനിക്ക് കഴിഞ്ഞില്ല. പള്ളിയുടെ മുൻഭാഗത്തെ സ്റ്റെപ്പ് വരെ അയാൾ എന്നെ ഓടിച്ചു. ഓടി റോഡിലെത്തിയ ഞാൻ അവിടെ കണ്ട രണ്ടു മൂന്ന് ഇടവകക്കാരോട് കാര്യം പറഞ്ഞു. അതിലൊരാൾ എന്നോടൊപ്പം പള്ളിമുറി വരെ വരാൻ തയ്യാറായി.\nപക്ഷേ അവിടെയെത്തിയപ്പോൾ വികാരി അയാളുടെ നാടകം തുടങ്ങി. അങ്ങനെയൊരു സംഭവമേ നടന്നിട്ടില്ല എന്ന മട്ടിലാണ് അയാൾ സംസാരിച്ചത്. അയാൾ പറഞ്ഞതിൽ ഭൂരിഭാഗവും എനിക്ക് നേരെയുള്ള അസഭ്യവർഷമായിരുന്നു. പള്ളിമുറിയുടെ മുൻപിൽ ഊരിയിട്ട എന്റെ ചെരുപ്പിനെപ്പറ്റി ചോദിച്ചപ്പോൾ അതിനെപ്പറ്റി അയാൾക്ക് യാതൊന്നും അറിയില്ല എന്നാണു മറുപടി പറഞ്ഞത്. അധികം വൈകാതെ പോലീസ് സ്ഥലത്തെത്തി. എല്ലാ തെളിവുകളും അവിടുത്തെ സിസിടിവി യിൽ പതിഞ്ഞിട്ടുണ്ടാകും എന്ന് ഞാൻ പറഞ്ഞതനുസരിച്ച്, പോലീസുകാർ സിസിടിവി ദൃശ്യങ്ങൾ കാണണമെന്ന് ആവശ്യപ്പെട്ടപ്പോൾ സിസിടിവി കുറച്ചു നാളുകളായി പ്രവർത്തിക്കുന്നില്ല എന്നാണ് ഫാ. സ്റ്റീഫൻ കോട്ടക്കൽ പോലീസുകാരോട് പറഞ്ഞത്.\nപക്ഷേ അന്ന് രാത്രിയിൽ അത്ഭുതകരമായി പള്ളിമുറിക്ക് മുൻപിലെ കേടായ സിസിടിവി ക്യാമറകൾ പ്രവർത്തിച്ചു തുടങ്ങി. അന്ന് രാവിലെ പ്രവർത്തിക്കാതിരുന്ന സമയത്തെ ദൃശ്യങ്ങൾ പോലും അത് റെക്കോർഡ് ചെയ്തിരുന്നു എന്ന്, അതിൽ നിന്നും അവർക്കാവശ്യമുള്ള ഭാഗങ്ങൾ മാത്രം വെട്ടിയെടുത്ത് ആവശ്യമുള്ള ഭാഗത്ത് സ്ലോമോഷൻ വരെ ആഡ് ചെയ്ത് സോഷ്യൽ മീഡിയ വഴി പുറത്തുവിട്ട ചില വിഡിയോകൾ കണ്ടപ്പോൾ എല്ലാവര്ക്കും ബോധ്യമായി. അതിനോടൊപ്പം എന്നെ അധിക്ഷേപിച്ചുകൊണ്ടും അസഭ്യവർഷം നടത്തിക്കൊണ്ടുമുള്ള വലിയ തോതിലുള്ള ആക്രമണം തന്നെ അവർ അഴിച്ചുവിട്ടു.\nസത്യമെന്തെന്നറിയാത്ത പലരും അവർ പടച്ചു വിടുന്ന കഥകളൊക്കെ തൊള്ളതൊടാതെ വിഴുങ്ങുന്ന അവസ്ഥയിലേക്കെത്തി കാര്യങ്ങൾ. പിറ്റേ ദിവസം പോലീസ് സാന്നിധ്യത്തിൽ പള്ളിമുറിയിലെത്തിയ ഇടവകക്കാർ അവർത്തിച്ചാവശ്യപ്പെട്ടും എഡിറ്റ് ചെയ്യാത്ത സിസിടിവി ദൃശ്യങ്ങൾ അവരെ കാണിക്കാനോ സത്യാവസ്ഥ വെളിപ്പെടുത്താനോ പള്ളിവികാരി തയ്യാറായില്ല. ഇതിനിടയിൽ ഫാ. നോബിൾ പാറക്കൽ അടക്കമുള്ള സംഘം സംഭവദിവസം രാത്രി തന്നെ സ്ഥലത്തെത്തി ‘രക്ഷാ പ്രവർത്തനങ്ങൾ' നടത്തിയിരുന്നു എന്ന് എനിക്ക് ഇടവകക്കാരിൽ നിന്നും അറിയാൻ കഴിഞ്ഞു. സത്യമെന്തെന്നറിയാതെ എന്നെ സോഷ്യൽ മീഡിയയിലൂടെയും അല്ലാതെയും അധിക്ഷേപിക്കുന്നവരോട് എനിക്ക് ചിലത് പറയാനുണ്ട്.\n2. തനിക്ക് ഒളിക്കാൻ ഒന്നുമില്ലെങ്കിൽ പിന്നെയെന്തിനാണ് ഫാ. സ്റ്റീഫൻ കോട്ടക്കൽ സംഭവം നടന്ന ശേഷം ആദ്യമെത്തിയ പോലീസുകാരോട് സിസിടിവി കുറച്ചു നാളുകളായി പ്രവർത്തിക്കുന്നില്ല എന്ന് കള്ളം പറഞ്ഞത്?\n3. സിസിടിവിയുടെ എഡിറ്റ് ചെയ്യാത്ത ദൃശ്യങ്ങൾ പുറത്തു വിടാൻ തയ്യാറായാൽ തീരാവുന്ന പ്രശ്‌നം മാത്രമല്ലേ ഇവിടെയുള്ളൂ? അത് പുറത്തു വിട്ട് ഞാൻ പറയുന്നത് മുഴുവൻ പച്ചകള്ളമാണെന്ന് തെളിയിക്കാൻ എന്തുകൊണ്ടവർ തയ്യാറാകുന്നില്ല? അതിനു പകരം ആ ദൃശ്യങ്ങൾ എഡിറ്റ് ചെയ്‌ത് അതിന്റെ കൂടെ എന്നെ വ്യക്തിപരമായി അധിക്ഷേപിക്കുന്ന കഥകളും ചേർത്ത് പ്രചരിപ്പിക്കുന്നത് എന്തിനാണ്?\nഇതുപോലെ പള്ളിമുറിയിൽ പോകുന്നത്?\n6. ഇതാദ്യമായാണോ ലിജി മരിയ ഇതുപോലെ പള്ളിമുറിയിൽ പോകുന്നത്? ഇതിനു മുൻപ് എത്ര തവണ പോയിട്ടുണ്ട്? ഓരോ തവണയും എത്ര സമയമാണ് അവിടെ ചിലവഴിച്ചിട്ടുള്ളത്? മഠത്തിന്റെയും പള്ളിയുടെയും ചുറ്റും സ്ഥാപിച്ചിട്ടുള്ള വിവിധ സിസിടിവി ദൃശ്യങ്ങൾ ഇടവക ജനത്തിന്റെയും ഫോറൻസിക് വിദഗ്ധരുടെയും മുന്നിൽവച്ച് പരിശോധിച്ച് ഇതിനെല്ലാം വ്യക്തതയുണ്ടാക്കാൻ തയ്യാറാണോ?\nഇതിനു മുൻപ് ഇത്തരം കാണാൻ പാടില്ലാത്ത രംഗങ്ങൾ കാണേണ്ടി വന്നിട്ടുള്ള സന്ന്യസ്തർക്കുണ്ടായ അതേ അനുഭവങ്ങൾ തന്നെയാണ് എനിക്കും ഉണ്ടായിക്കൊണ്ടിരിക്കുന്നത്. കൊന്നു കിണറിന്റെ ആഴങ്ങളിൽ തള്ളുക, അല്ലെങ്കിൽ മാനസിക രോഗിയാണെന്ന് വരുത്തി തീർക്കുക, അതുമല്ലെങ്കിൽ ഇത് പറയുന്ന ആളെത്തന്നെ കുറ്റക്കാരാക്കി സമൂഹമധ്യത്തിൽ തേജോവധം ചെയ്യുക ഇതൊക്കെത്തന്നെയല്ലേ മുൻപും നടന്നിട്ടുള്ളത്. കോട്ടൂരാന്റെയും സെഫിയുടെയും ലീലാവിലാസങ്ങൾ കാണേണ്ടി വന്ന സിസ്റ്റർ അഭയ മുതൽ എത്രയെത്ര ഉദാഹരണങ്ങൾ നമ്മുക്ക് ചുറ്റിലും ഉണ്ട്. ഇത്തരത്തിലുള്ള അതിക്രമങ്ങൾ ഭയന്ന് ഇതുപോലെയുള്ള ഏത് വൃത്തികേടുകൾ കണ്ടാലും ആരും വായ് ഒരിക്കലും തുറക്കില്ല. സഭാധികാരികൾ ഇത്തരക്കാർക്ക് കൊടുക്കുന്ന സപ്പോർട്ട് ആണ് യാതൊരു ജാള്യതയും ഇല്ലാതെ തന്നെ വീണ്ടും വീണ്ടും ഏത് കൊടിയ തെറ്റും ചെയ്യാൻ ഇവരെ പ്രാപ്തമാക്കുന്നത്. തെറ്റുകൾ ചെയ്യുന്ന പുരോഹിതരെ ‘പുതപ്പിട്ടു മുടുകയാണ്' കാലങ്ങളായി കത്തോലിക്കാസഭയിൽ നടക്കുന്നത്.\nഇവിടെയും നടന്നത് അതുതന്നെ. സംഭവം നടന്ന് മണിക്കൂറുകൾക്കുള്ളിൽ സിസിടിവി വിദഗ്ദ്ധൻ നോബിൾ പാറക്കലിന്റെ നേതൃത്വത്തിലുള്ള ഒരു സംഘം തന്നെ സ്ഥലത്തെത്തിയിരുന്നല്ലോ. സിസിടിവി യിൽ നിന്നും തങ്ങൾക്ക് ഹിതകരമല്ലാത്ത ഭാഗങ്ങളെല്ലാം ഇതിനകം ഡിലീറ്റ് ചെയ്യപ്പെട്ടിരിക്കും എന്ന് അനുമാനിക്കാം. പക്ഷേ കൃത്യമായി എഡിറ്റ് ചെയ്‌ത ഭാഗങ്ങൾ സോഷ്യൽ മീഡിയയിൽ പ്രചരിപ്പിച്ച് ന്യായീകരണശ്രമങ്ങൾ നടത്താൻ അവർ മറന്നില്ല. പക്ഷേ അവർ തന്നെ പുറത്ത് വിട്ട വിഡിയോയിൽ ഫാ. സ്റ്റീഫൻ കോട്ടക്കൽ എന്നെ ഓടിക്കുന്ന രംഗവും കൂടി പുറത്ത് വന്നു എന്നത് ഒരുപക്ഷേ ഈ ദൃശ്യങ്ങൾ കൈകാര്യം ചെയ്ത സിസിടിവി വിദഗ്ദ്ധന്റെ ജോലി തന്നെ തെറിപ്പിക്കുമായിരിക്കും. FCC യുടെ പ്രൊവിൻഷ്യൽ സുപ്പീരിയർ സിസ്റ്റർ ജ്യോതി മരിയ കാരക്കാമല മഠത്തിലെത്തി തന്റെ കൂട്ടുകാരി ലിജി മരിയയുടെ തോളിൽ കൈയിട്ടുകൊണ്ട് ആവർത്തിച്ചാവർത്തിച്ച് പറഞ്ഞത് "ഞാൻ ലിജിക്ക് ഫുൾ സപ്പോർട്ട് കൊടുക്കും" എന്നാണ്. തീർച്ചയായും കൊടുക്കണം ബഹുമാനപ്പെട്ട ജ്യോതി മരിയ, ഫുൾ സപ്പോർട്ട് കൊടുക്കണം! വെറുതെ സപ്പോർട്ട് മാത്രം പോരാ, ലിജി മരിയക്കും സ്റ്റീഫൻ കോട്ടക്കലിനും വേണ്ടി ദിവസവും ജപമാല ചൊല്ലി പ്രത്യേക പ്രാർത്ഥന തന്നെ നടത്തണം. കഴിയുമെങ്കിൽ ലിജി മരിയയെയും സ്റ്റീഫൻ കോട്ടക്കലിനെയും ജീവിച്ചിരിക്കുമ്പോൾത്തന്നെ വിശുദ്ധരായി പ്രഖ്യാപിക്കുകയും കൂടി ചെയ്യണം. ഉയരട്ടെ സന്ന്യാസ ചൈതന്യത്തിന്റെ അന്തസ്സ് !!\npriest nun sex ലൈംഗികബന്ധം ലൈംഗികത കന്യാസ്ത്രീ\nHave seen indimate scenes between priest and nun; says Lucy kalappura


പ്രപഞ്ചത്തിലെ ഏറ്റവും ഭയപ്പെടുത്തുന്ന ശബ്ദവുമായി നാസ NASA has released the most terrifying sound in the universe.\nHome Featured Stories പ്രപഞ്ചത്തിലെ ഏറ്റവും ഭയപ്പെടുത്തുന്ന ശബ്ദവുമായി നാസ\nപ്രപഞ്ചത്തിലെ ഏറ്റവും ഭയപ്പെടുത്തുന്ന ശബ്ദവുമായി നാസ\nNovember 15, 2020, 4:16 am\nപ്രപഞ്ചത്തിലെ ഏറ്റവും ഭയപ്പെടുത്തുന്ന ശബ്ദം പുറത്ത് വിട്ട് ബഹിരാകാശ ഏജന്‍സിയായ നാസ. ഒരു നെബുലയുടെ ‘ശബ്ദ’ത്തിന്റെ സോണിഫിക്കേഷന് വിഡിയോ ആണ് പുറത്തുവിട്ടിരിക്കുന്നത്. ഈ വീഡിയോ ഹെഡ് സെറ്റ് ഉപയോഗിച്ച് കേട്ട ഭൂരിഭാഗം പേരും പല അഭിപ്രായമാണ് രേഖപ്പെടുത്തിയത്. ആയിരക്കണക്കിന് ആത്മാക്കളുടെ അലര്‍ച്ച പോലെ, സ്ത്രീയുടെ നിലവിളിയോ എന്നും തോന്നാം.\nഭൂമിയില് നിന്നും 655 പ്രകാശവര്‍ഷം അകലെയുള്ള ഹെലിക്സ് നെബുലയാണ് വീഡിയോയിലുള്ളത്. നക്ഷത്രങ്ങള് അന്ത്യം സംഭവിക്കുന്നത് വഴിയുള്ള സ്ഫോടനത്താലോ അല്ലെങ്കില് നക്ഷത്രങ്ങളുടെ പിറവിയിലോ രൂപപ്പെടുന്നവയാണ് നെബുലകള്. നക്ഷത്രാന്തരീയ ധൂളികള്, ഹൈഡ്രജന് വാതകങ്ങള്, പ്ലാസ്മ എന്നിവ നിറഞ്ഞ മേഘങ്ങളാണ് നെബുലകള്. ‘ദൈവത്തിന്റെ കണ്ണ് ‘ എന്ന് വിശേഷിപ്പിക്കപ്പെടുന്ന ഹെലിക്സ് ഭൂമിയ്ക്കടുത്തുള്ള നെബുലകളില് ഒന്നാണ്. ഡേറ്റയെ ശബ്ദ രൂപത്തിലേക്ക് മാറ്റുന്ന സാങ്കേതിക വിദ്യയാണ് ‘സോണിഫിക്കേഷന്’. ബഹിരാകാശത്ത് നമുക്ക് ശബ്ദം കേള്‍ക്കാനാകില്ല. ബഹിരാകാശ വസ്തുക്കള്‍ക്കുള്ളില് സംഭവിക്കുന്ന ചലനങ്ങളെ നമുക്ക് അവയുടെ ചിത്രങ്ങളെ സോണിഫിക്കേഷന് ചെയ്യുന്നത് വഴി ശ്രവണരൂപത്തില് കേള്‍ക്കാനാകുമെന്നും നാസ വിഡിയോ പോസ്റ്റ് ചെയ്തു കൊണ്ട് വിശദമാക്കുന്നു. പോസ്റ്റ് ചെയ്ത് നിമിഷങ്ങള്‍ക്കകം തന്നെ ഈ വിഡിയോ നിരവധിപ്പേരാണ് കണ്ടത്.\nNASA has released the most terrifying sound in the universe.\nPrevious articleകെൽട്രോണിൽ നിരവധി ഒഴിവുകൾ; നവംബർ 25 വരെ അപേക്ഷിക്കാം\nNext article1.2 ദശലക്ഷം പൗണ്ടുമായി ദുബൈയിലേക്ക് കടക്കാൻ ശ്രമിച്ച യുവതിയും യുവാവും ലണ്ടനിൽ പിടിയിൽ


അൽ‌പ്പം വ്യത്യസ്തമായ ഒരു ന്യൂ ഇയർ ആഘോഷം...\nകുട്ടികൾ സമ്മാനിച്ച റോസാപ്പൂവ്\nഒരു വർഷം മുമ്പൊരു ക്രിസ്മസ് സീസണിൽ ആദ്യമായി അവരെ കണ്ടു തിരിച്ചു വന്ന അന്നു മുതൽ വീണ്ടും കാണാനാകുന്ന ഒരു നിമിഷത്തിനു വേണ്ടി ഞാൻ കാത്തിരിക്കുകയായിരുന്നു. എന്നെന്നേയ്ക്കും ഓർമ്മിക്കാൻ എനിക്കൊരു ക്രിസ്മസ് തന്നത് അവരായിരുന്നു. അതുകൊണ്ടു തന്നെയാകണം കഴിഞ്ഞ ക്രിസ്മസിനു അവരെ കാണാൻ കഴിയാതിരുന്നതിൽ മനസ്സിലൊരു ചെറിയ വേദന അനുഭവപ്പെട്ടിരുന്നത്. എന്നിരുന്നാലും ഒരു വർഷം മുമ്പ് എന്റെ മനസ്സു നിറച്ച ആ നല്ല ഓർമ്മകളിലേക്ക് ഞാൻ ഒന്നു തിരിച്ചുപോകാൻ ശ്രമിച്ചു. ആരുടെയും മുഖം എനിക്കോർത്തെടുക്കാനായില്ലെങ്കിലും ചില പേരുകൾ ഞാൻ ഓർത്തു. അന്നവർ സമ്മാനിച്ച ഒരു ചുവന്ന റോസാപ്പൂവ് ഇന്നും ഞാൻ സൂക്ഷിച്ചെടുത്തുവെച്ചിട്ടുണ്ട്. അതെടുത്ത് നോക്കി ഓർമ്മ പുതുക്കി, അവർക്കു വേണ്ടി പ്രാർത്ഥിച്ചു. അങ്ങനെ ക്രിസ്മസ് കഴിഞ്ഞുപോയി.\nഇന്നലെ , ഒരു പുതുവർഷസമ്മാനം എന്ന പോലെ വീണ്ടും അവരെ കാണാൻ എനിക്കവസരം ലഭിച്ചു. ഒന്നു കൂടെ അവിടെ പോകണം, അവരെയൊക്കെ കാണണം എന്ന എന്റെ മനസ്സിലുണ്ടായിരുന്ന ശക്തമായ ആ ആഗ്രഹത്തിന്റെ ഫലമായി തന്നെയാകണം പുതുവർഷത്തിലെ ആദ്യ ദിവസം തന്നെ എനിക്കവിടെ എത്താൻ കഴിഞ്ഞത്. വളരെ അപൂർവ്വമായി മാത്രം അവർക്കു ലഭിച്ചിരുന്ന സമ്മാനങ്ങളുമായുള്ള ഞങ്ങളുടെ വരവിൽ അവർ വളരെ സന്തോഷമുള്ളവരായി കാണപ്പെട്ടു. അവർ ഞങ്ങൾക്കു വേണ്ടി കുറേ പാട്ടുകൾ പാടി, പ്രാർത്ഥിച്ചു. അവരുടെ നേട്ടങ്ങളൊക്കെ ഞങ്ങളുമായി പങ്കുവെച്ചു.\nകഴിഞ്ഞ കൊല്ലത്തെ അപേക്ഷിച്ച് ഇപ്രാവശ്യം അവരുടെ അംഗസംഖ്യ കൂടിയിരിക്കുന്നു. 23 പേരുണ്ടായിരുന്നത് ഇപ്പോൾ 44 ആണെന്ന് അവിടെയുള്ളവർ ഞങ്ങളെ ഓർമ്മപ്പെടുത്തി. ഞങ്ങൾ എല്ലാവരേയും നോക്കി ഞങ്ങൾക്ക് വേണ്ടി അവിടെ ഒരുക്കിയിരുന്ന കസേരകളിൽ ഇരുന്നു. ഞങ്ങൾക്കു എതിരെ നിലത്തു വിരിച്ചിട്ട പായിൽ അവരും. കുറേയൊക്കെ പരിചയമുള്ള മുഖങ്ങൾ, കഴിഞ്ഞ വട്ടം കണ്ട ഓർമ്മയുണ്ട്. എന്നാൽ ഏറെയും പുതിയ കുട്ടികൾ. കഴിഞ്ഞ വർഷം ഗിറ്റാർ വായിച്ച മിടുക്കനായ ഒരു കുട്ടിയെപറ്റി ആയിരുന്നു ഞങ്ങൾക്കറിയേണ്ടത്. ആ കുട്ടി പോയതും നാട്ടിൽ പഠിക്കുകയാണെന്നുമൊക്കെ മറ്റൊരു കുട്ടി പറഞ്ഞു. അതു പറഞ്ഞു മുഴുവനാക്കാൻ കുറച്ചു കഷ്ടപ്പെടുന്നതു പോലെയോ വാക്കുകൾ ഇടയ്ക്ക് കിട്ടാതെ വരുന്ന പോലെയോ ആ കുട്ടിയുടെ മുഖത്തു നോക്കിയിരുന്ന എനിക്കു തോന്നി. പിന്നെ ഞങ്ങൾക്കവരുമായി സംവദിക്കാനുള്ള ഊഴമായിരുന്നു.\nശനിയാഴ്ചകളിലും ഞായറാഴ്ചകളിലും നിങ്ങളെന്തു ചെയ്യും എന്നു ഞങ്ങളിൽ നിന്നാരോ ചോദിച്ചപ്പോൾ അവർ ഒരേ സ്വരത്തിൽ പറഞ്ഞ ഉത്തരം എന്നെ ഞെട്ടിച്ചു. “ഞങ്ങൾ ശനിയാഴ്ചകളിൽ ഉപവാസമിരുന്ന് പ്രാർത്ഥിക്കും.“ പ്രാർത്ഥിക്കാൻ വേണ്ടിയല്ല, അവർ പട്ടിണി കിടക്കുകയാണ് എന്ന ഉറപ്പ് എനിക്കുള്ളതു കൊണ്ടായിരിക്കണം ആ ഉത്തരം കുറച്ചു നേരം എന്റെ ചെവികളിൽ മുഴങ്ങി നിന്നു. L.K.G, U.K.G എന്നീ ക്ലാസ്സുകളിൽ പഠിക്കുന്ന കുട്ടികൾ പോലും എല്ലാ ശനിയാഴ്ചകളിലും പട്ടിണിയിരിക്കും എന്നെനിക്ക് വിശ്വസിക്കാൻ ബുദ്ധിമുട്ടായി തോന്നി. അവർക്ക് ഫുട്ബോൾ ടൂർണമെന്റിൽ ഒന്നാം സ്ഥാനം കിട്ടിയതും എല്ലാവരും നല്ല പോലെ പഠിക്കുന്നവരാണെന്നും മറ്റു പല സർഗശേഷികളും ഉള്ളവർ അക്കൂട്ടത്തിലുണ്ടെന്നും നേരത്തെ തന്നെ അവിടെയുള്ളവർ പറഞ്ഞതോർത്ത് ഞങ്ങൾ അവരുടെ സ്വപ്നങ്ങളെക്കുറിച്ച് ചോദിച്ചു. ആർക്കൊക്കെ വലിയ ഫുട്ബോളറാകണം, പാട്ടുകാരനാകണം അല്ലെങ്കിൽ എന്തെങ്കിലും വേണം എന്ന ആഗ്രഹങ്ങളുള്ളവരുണ്ടെന്ന എന്റെ ചോദ്യത്തിനു അവർ മൌനം പാലിച്ചു. അല്ലെങ്കിലും നമ്മളെപ്പോലെ ആഗ്രഹിക്കാൻ അവർക്ക് കഴിയില്ല എന്നെനിക്കറിയാമായിരുന്നു. എങ്കിലും അവരുടെ ആവശ്യങ്ങൾ അറിയാൻ വേണ്ടിയായിരുന്നു ഞാൻ ആ ചോദ്യം അപ്പോൾ ചോദിച്ചത്. ഇതേ ചോദ്യം അവർ എന്നോട് തിരിച്ചു ചോദിക്കാതിരിക്കട്ടെ എന്നും ഞാൻ പിന്നെ കരുതി. പിന്നെ ഒരു കുട്ടിയോട് ഗിറ്റാർ പ്ലെയ് ചെയ്യാൻ ഞങ്ങളിൽ നിന്നൊരാൾ ആവശ്യപ്പെട്ടതു പ്രകാരം അതും ഭംഗിയായി അവർ ചെയ്തു.\nഅവർക്കു മറ്റെന്തെങ്കിലും ഞങ്ങളോട് പറയാനുണ്ടോ എന്നായിരുന്നു ഇനി അറിയേണ്ടത്. അടുത്ത കൊല്ലവും ഇതു പോലെ അവരെ കാണാൻ ഞങ്ങൾ ചെല്ലുമോ എന്നൊരു കുട്ടി ചോദിച്ചു. ഞങ്ങൾ ഒഴിവു പറയുമെന്ന് ഭയന്നിട്ടൊ എന്തോ, സമയമുണ്ടെങ്കിൽ വരണം എന്നു കൂടി അപ്പോൾ തന്നെ അവൻ കൂട്ടിച്ചേർത്തു. അധികം കുട്ടികളും സംസാരിക്കാതിരിക്കുന്നതു കൊണ്ട് ഞങ്ങൾ അവരുടെ ഇടയിൽ ചെന്നു ഓരോരുത്തരോടോ അല്ലെങ്കിൽ കുറച്ചുപേരോടൊരുമിച്ചോ വല്ലതും ചോദിച്ചാൽ അവർ കുറച്ചു കൂടി ഫ്രീയായി സംസാരിക്കുമെന്നു തോന്നി ഞങ്ങൾ അവരുടെ ഇടയിലേക്കിറങ്ങി. അപ്പോഴേക്കും എല്ലാവരും ചുറ്റും കൂടി. 2-3 ഗ്രൂപ്പുകളൊക്കെയുണ്ടായിരുന്നു. എനിക്കു ചുറ്റും ആൺകുട്ടികളുടെ ഒരു വലിയ കൂട്ടം തന്നെ ഉണ്ടായിരുന്നു. എന്നെ കഴിഞ്ഞപ്രാവശ്യം കണ്ടതവർക്കോർമ്മയുണ്ടെന്ന് ചിലർ പറഞ്ഞു. പിന്നെ പലരും കുറേ ചോദ്യങ്ങൾ ചോദിച്ചു. അവരുടെ ആഗ്രഹങ്ങൾ പറഞ്ഞു. എന്റെ സ്ഥലം, ജോലി, ഇഷ്ടങ്ങൾ ഇവയൊക്കെ അന്വേഷിച്ചു. അങ്കിളിനിഷ്ടപ്പെട്ട ഫുഡ് ഏതാ എന്ന ചോദ്യത്തിനുത്തരം പറയാൻ വരെ എനിക്കൊന്നാലോചിക്കേണ്ടി വന്നു. ബിരിയാണി എന്ന് ഉത്തരം പറയാനൊരുങ്ങുമ്പോഴും എന്റെ മനസ്സിൽ ഒരേയൊരു പ്രാർത്ഥനയേ ഉണ്ടായിരുന്നുള്ളൂ.. എന്റെ ചുറ്റുമുള്ളവർ എല്ലാവരും ബിരിയാണി എന്താണെന്നറിയുന്നവരായിരിക്കണം. ഒരിക്കലെങ്കിലും അവർ അതു കഴിച്ചിട്ടുണ്ടാകണം. അവരിൽ നിന്നു തന്നെ ആരോ അപ്പോഴേക്കും പറഞ്ഞതിന്റെ കൂടെ ഞാനും ബിരിയാണി പറഞ്ഞു. ബാക്കിയുള്ളവരും അതു തന്നെ ആവർത്തിച്ചു. പിന്നെ ഏറെയും എനിക്കായിരുന്നു അവരോട് ചോദിക്കാനുണ്ടായിരുന്നത്. അവരുടെ ജീവിതരീതികളെ പറ്റിയെല്ലാം. എല്ലാവരും രാവിലെ 4:30യ്ക്ക് എഴുന്നേൽക്കുമെന്നും5മണി മുതൽ6മണി വരെ പ്രാർത്ഥിക്കുമെന്നും എല്ലാം ഞാൻ മനസ്സിലാക്കി. അപ്പോഴേക്കും ഭക്ഷണം കഴിക്കുന്ന സമയമായിട്ടുണ്ടായിരുന്നു. പിന്നെ എല്ലാവരും ഭക്ഷണം കഴിക്കാൻ തയ്യാറായി വന്നു വട്ടമിട്ടിരുന്നു, ഞങ്ങൾക്ക് വിളമ്പാൻ തുടങ്ങി.4മുതൽ 14 വരെ വയസ്സുള്ള കുട്ടികളുണ്ടായിരുന്നതിനാൽ ഓരോരുത്തരുടെയും മുഖത്തു നോക്കിയും അവരോട് ചോദിച്ചും ഞാൻ അവരുടെ പ്ലേറ്റുകളിലേക്ക് ഭക്ഷണം വിളമ്പി. അവരുടെ അടുത്ത് ശ്രദ്ധിച്ചു കൊണ്ടു നിന്നു. അപ്പോഴേക്കും ഞങ്ങൾക്കുള്ള ഭക്ഷണം എടുത്തു വെച്ചു കഴിക്കാൻ ക്ഷണിച്ചു. പിന്നെ പതുക്കെ അവരുടെ അന്നത്തെ സ്പെഷ്യൽ നെയ്ച്ചോറും കോഴിക്കറിയും ഞങ്ങളും കഴിച്ചു. അപ്പോഴേക്കും കുട്ടികളൊക്കെ കഴിച്ചു കഴിഞ്ഞു പുറത്തേക്കോടുന്നുണ്ടായിരുന്നു.\nഭക്ഷണശേഷം പുറത്തിറങ്ങി അവരുടെ കളികളൊക്കെ കണ്ടും ഫോട്ടോസ് എടുത്തുമായി ഞങ്ങൾ സമയം ചിലവഴിച്ചു. അവരോടൊപ്പം കളിക്കാൻ നാലു പൂച്ചക്കുട്ടികളുമുണ്ടായിരുന്നു. അവയേയും എടുത്ത് അവർ അങ്ങോട്ടും ഇങ്ങോട്ടും ഓടിക്കൊണ്ടിരുന്നു. ഇടയ്ക്ക് ഫോട്ടോയ്ക്ക് പോസ് ചെയ്തും എടുത്ത ഫോട്ടോസ് കാണാൻ വന്നുമായി അവർ തുടർന്നു. വൈകുന്നേരമായപ്പോഴേക്കും ഞങ്ങൾക്ക് പോകാറായിരുന്നു. എല്ലാം കണ്ടു മനസ്സുനിറഞ്ഞ് അവസാനം ഞങ്ങൾ അവരോടെല്ലാം യാത്ര പറഞ്ഞ് അവിടെ നിന്നിറങ്ങി.\nഅവരിൽ ഏറെയും മണിപ്പൂർ നിന്നുള്ള കുട്ടികൾ. നാട്ടിൽ നിന്നാൽ തങ്ങളുടെ മക്കൾ വഴിതെറ്റിപ്പോകുമെന്ന ഭയത്താൽ മണിപ്പൂർ നിന്നും വളർത്താൻ വേണ്ടി അയച്ചിരുന്നവരാണ് ഇവരിൽ ഭൂരിഭാഗവും. നോക്കാൻ കഴിവില്ലാത്തതു കൊണ്ട് അച്ഛനമ്മമാർ ഉപേക്ഷിച്ചവരും അക്കൂട്ടത്തിലുണ്ടായിരുന്നു. എങ്ങിനെയോ അവിടെ എത്തിപ്പെടുന്ന അനാഥരായ കുട്ടികളായിരുന്നു ബാക്കിയുള്ളവർ. പേരു പോലുമില്ലാത്ത ഒരു അഗതി മന്ദിരം. ഒരു സാധുവും അദ്ദേഹത്തിന്റെ ഭാര്യയും കൂടി നോക്കി നടത്തുന്നു. സഹായത്തിനു ചില സുഹൃത്തുക്കൾ. മറ്റു വരുമാനമൊന്നുമില്ലത്രെ. കൂട്ടുകാർ വഴിയോ അല്ലാതെയോ ആരെങ്കിലും അറിഞ്ഞുവന്നും സഹായിച്ചും ആവശ്യങ്ങൾക്ക് വേണ്ടി പ്രാർത്ഥിച്ചും അവരെല്ലാം ജീവിക്കുന്നു. ചിലപ്പോഴൊക്കെ ആഴ്ചയിൽ ഒന്നിലേറെ ദിവസം അവർ ഉപവസിക്കുന്നുണ്ടായിരിക്കും.\nPosted by ഫഹദ് at 14:10 16 comments:\nഎന്റെ അ(നാ)വശ്യ തിരക്കഥകൾ - 1\nവേദി: നഗരത്തിലെ ഒരു സ്വകാര്യ ആശുപത്രിയിലെ ഓ.പി. വിഭാഗം.\nകഥാപാത്രങ്ങൾ: കുട്ടി, അമ്മ, രാഘവൻ ചേട്ടൻ, ഭാര്യ രാധച്ചേച്ചി, മറ്റു രോഗികൾ, നഴ്സ്, ഡോക്ടർ\n(ഡോക്ടറെ കാണാനായി അക്ഷമരായി കാത്തിരിക്കുന്ന രോഗികൾ)\nകുട്ടിയെ തോളിലിട്ടുകൊണ്ടു നടന്നു വന്ന അമ്മ ഒഴിഞ്ഞുകിടന്ന കസേരയിൽ ഇരിക്കുന്നു.\nഅമ്മ: (അടുത്തിരുന്ന രാധചേച്ചിയോട്) എത്രാമത്തെ നമ്പറായി?\nരാധച്ചേച്ചി: (അല്പം ദേഷ്യത്തോടെ) അതിനു ഡോക്ടർ വന്നാലല്ലേ..\nഅമ്മ: അപ്പൊ ഇതുവരെ ഡോക്ടർ വന്നില്ലെ? കഴിഞ്ഞ പ്രാവശ്യം വന്നപ്പോഴുമതെ ഇയാൾ വൈകിയാ വന്നെ.\n(രാധച്ചേച്ചി പിറകിലേക്കു തിരിഞ്ഞു നോക്കിക്കൊണ്ട് എഴുന്നേല്ക്കുന്നു. തന്റെ കയ്യിലുണ്ടായിരുന്ന കുട കസേരയിൽ വെച്ചുകൊണ്ട് ഇപ്പൊ വരാമെന്നും പറഞ്ഞ് എങ്ങോട്ടൊ നടക്കുന്നു.)\n(അലക്ഷ്യമായി അങ്ങ‍ാട്ടും ഇങ്ങോട്ടും നോക്കിക്കൊണ്ടിരിക്കുന്ന, ഏകദേശം രണ്ട്-രണ്ടര വയസ്സ് പ്രായം തോന്നിക്കുന്ന കുട്ടിയുടെ നിഷ്കളങ്കമായ മുഖം സ്ക്രീനിൽ)\nകുട്ടി: (ചിണുങ്ങിക്കൊണ്ട്) വേദന ഇട്ക്ക്ണമ്മേ...\nഅമ്മ: രാവിലെന്നെ ചോക്ളേറ്റ് തിന്നുമ്പൊ നിന്നോട് ഞാൻ പറഞ്ഞതല്ലേ വയറുവേദന വരൂംന്ന്.\nകുട്ടി: ഇതതൊന്നല്ല. ഇന്നലേം വേദനണ്ടാർന്നല്ലോ, ചോക്ളേറ്റൊന്നും തിന്നാണ്ടെന്നെ!!\n(അവിടവിടെയായി ഇരുന്ന് ഉറങ്ങിയും പത്രം വായിച്ചും മൊബൈൽ ഫോണിൽ എന്തെങ്കിലും ചെയ്തും സമയം കളയുന്ന രോഗികൾക്കിടയിലൂടെ തിരക്കിട്ട് റൂമിലേക്ക് കയറിപ്പോകുന്ന ഡോക്ടർ. ഡോക്ടർക്ക് പിറകെയായി അകത്തേക്ക് നടക്കുന്ന നഴ്സ്.)\n(അല്പം സമയം കഴിഞ്ഞു പുറത്തേക്ക് വന്ന നഴ്സ് നമ്പർ വിളിക്കാൻ തുടങ്ങുന്നു.)\nനഴ്സ്: നമ്പർ 1 (ആരും എഴുന്നേല്ക്കുന്നില്ല)\n(നഴ്സ് വീണ്ടും ഉറക്കെ നമ്പർ വിളിക്കുന്നു)\nനഴ്സ്: നമ്പർ ഒന്ന് വന്നിട്ടുണ്ടോ?\n(മൂന്നാമത്തെ വരിയിൽ ഇരുന്ന് ഉറങ്ങിക്കൊണ്ടിരുന്ന രാഘവൻ ചേട്ടൻ പെട്ടെന്ന് എഴുന്നേല്ക്കുന്നു. ആരെയോ തിരയുന്നു. നേരെ എഴുന്നേറ്റ് നഴ്സിനടുത്തേക്ക് നടക്കുന്നു)\nരാ. ചേട്ടൻ: ആ.. ഒന്ന്.\nന്ഴ്സ്: (ചിരിച്ചു കൊണ്ട്) ഒന്ന് വാ...\n(അപ്പോഴേക്കും ദൂരെ നിന്ന് ചായയും കുടിച്ചു കൊണ്ടു വരുന്ന രാധച്ചേച്ചി. രാഘവൻ ചേട്ടൻ വേഗം വരാൻ ചേച്ചിയോട് കൈ കൊണ്ട് ആംഗ്യം കാണിക്കുന്നു)\nരാധച്ചേച്ചി: കേറിക്കോ.. ഞാൻ വരുന്നു.\n(രാധച്ചേച്ചിയെ ഒന്നു തുറിച്ചു നോക്കിയ ശേഷം രാഘവൻ ചേട്ടൻ ഡോക്ടറുടെ മുറിയിലേക്ക് കയറിപ്പോകുന്നു.)\n(കയ്യിലുണ്ടായിരുന്ന ചായഗ്ളാസ്സ് അടുത്തിരുന്ന കുപ്പയിലിട്ട് കസേരയിൽ നിന്നും കുടയും എടുത്ത് ധൃതിയിൽ അകത്തു പ്രവേശിക്കുന്ന രാധച്ചേച്ചി)\nവേദി: ആശുപത്രി റിസപ്ഷൻ.\nകഥാപാത്രങ്ങൾ: രാഘവൻ ചേട്ടൻ, രാധച്ചേച്ചി, കുട്ടി, അമ്മ\n(അവിടെ കിടന്നിരുന്ന ബോർഡിൽ ഡോക്ടർമാരുടെ ലിസ്റ്റ് നോക്കിക്കൊണ്ടിരിക്കുന്ന രാധച്ചേച്ചി. കൂടെ രാഘവൻ ചേട്ടനും)\nരാ.ചേട്ടൻ: ഞാൻ പോയി ഒരു ചായ കുടിച്ചിട്ട് വരാം.\nഭാര്യ: ഇതൊന്നു നോക്കട്ടെ. ഇവിടെതന്നെ ആരെങ്കിലുമുണ്ടെങ്കിൽ ഇന്ന് തന്നെ നമുക്ക് ബുക്ക് ചെയ്തിട്ട് പോകാം.\nരാ.ചേട്ടൻ: ഓ.. നീ എന്നെ ഉറക്കിക്കെടുത്തി ചായ കുടിക്കാൻ പോയതാണല്ലൊ അല്ലേ..? എന്തായാലും എനിക്കാരേം കാണണ്ട. എനിക്കൊരു ടെൻഷനുമില്ല.\nരാധച്ചേച്ചി: വെർതേ വെല്ലോം പറയാതെ. ഈ ഉറക്കം നിങ്ങൾക്കെവിടെ ചെന്നാലും ഉള്ളതല്ലേ.. നടക്ക്. ഇനി ഇവിടെ നിന്നുറങ്ങിയിട്ട് ചായ കുടിക്കാത്തതോണ്ടാണെന്നു പറയണ്ട.\n(രാധച്ചേച്ച്ചിയും രാഘവൻ ചേട്ടനും കാന്റീൻ ലക്ഷ്യമാക്കി നടക്കാൻ തുടങ്ങുന്നു. ബോർഡിനടുത്തേക്ക് വരുന്ന അമ്മയേയും കുട്ടിയേയും കണ്ടു ഇരുവരും നില്ക്കുന്നു)\nരാധച്ചേച്ചി: കണ്ടോ?? ഡോക്ടർ എന്തു പറഞ്ഞു?\nഅമ്മ: (ചിരിച്ചു കൊണ്ട്) ഹാ.. കണ്ടു. കുറെ ടെസ്റ്റ് ഒക്കെ ചെയ്യാൻ പറഞ്ഞു. ഇതെല്ലാം2മാസം മുൻപും ചെയ്തതാ.. ഡോക്ടർ പറയുന്നത് ഇവനു ടെൻഷനാണെന്നാ. ഇനി അതിനു ആരെങ്കിലേം കാണിക്കണം.\n(തെല്ലൊരത്ഭുതത്തോടെ പരസ്പരം നോക്കുന്ന രാ.ചേട്ടനും രാ.ചേച്ചിയും)\nരാ.ചേച്ചി: ഇങ്ങേർക്കും അതെന്നയാ പ്രശ്നം. മക്കളുടെ പഠിപ്പു കഴിഞ്ഞ് ജോലിയൊക്കെ ആയ ശേഷം തുടങ്ങിയതാണത്രെ. അതുവരെ ഒരു പ്രശ്നോമില്ലാരുന്നു.\nഅമ്മ: (ബോർഡിലേക്ക് ചൂണ്ടിക്കൊണ്ട്) ഇതിന്റെ ആരെങ്കിലുംണ്ടാവും. കാണിച്ചു നോക്കാണ്ടെങ്ങനാ.. ഇടയ്ക്കൊക്കെ വേദന സഹിക്കാനാവാതെ ഭയങ്കര കരച്ചിലാ.. അതു കാണുമ്പൊ സങ്കടം വരും!!\n(അമ്മയുടെ തോളിൽ കിടക്കുന്ന കുട്ടിയെ വാത്സല്യത്തോടെ നോക്കുന്ന രാഘവൻ ചേട്ടൻ. അമ്മയുടെ മുടിയിൽ പിടിച്ച് കളിച്ചു കൊണ്ടിരുന്ന കുട്ടി ചേട്ടനെ നോക്കി പുഞ്ചിരിക്കുന്നു.)\n(ബോർഡിൽ ശ്രദ്ധയോടെ കണ്ണോടിക്കുന്ന രാധച്ചേച്ചിയും കുട്ടിയുടെ അമ്മയും.\nപതിയെ കാന്റീനിലേക്ക് നടന്നകലുന്ന രാഘവൻ ചേട്ടൻ)\nവേദി: ആശുപത്രിയിൽ നിന്ന് പുറത്തേക്കുള്ള വഴി.\nകഥാപാത്രങ്ങൾ: രാഘവൻ ചേട്ടൻ, രാധച്ചേച്ചി, കുട്ടി, അമ്മ, വാഹനങ്ങൾ\n(അമ്മയുടെ വിരലിൽ പിടിച്ചു കൊണ്ട് നടന്നു പോകുന്ന കുട്ടി. അല്പ്പം പിറകിലായി നടക്കുന്ന രാ.ചേട്ടനും രാ.ചേച്ചിയും. വശങ്ങളിലൂടെ വാഹനങ്ങൾ വരുന്നതു കണ്ടുകൊണ്ട് അമ്മ കുട്ടിയെ കൈ മാറ്റിപ്പിടിക്കുന്നു.)\nകുട്ടി: അമ്മേ.. ഈ ടെൻഷന്നെച്ചാന്താമ്മേ?\nഅമ്മ: അത് മോനേ.. (അപ്പോഴേക്കും അവരെ കടന്നു പോകുന്ന ഒരു കാറിലേക്ക് കുട്ടിയുടെ ശ്രദ്ധ തിരിക്കാൻ ശ്രമിക്കുന്ന അമ്മ അതു ഡോക്ടറുടെ കാർ ആയിരുന്നെന്ന് മനസ്സിലാക്കുന്നു)\nഅമ്മ: അ.. അത് പോയി. ആ കാർ മോൻ കണ്ടില്ലെ. അതിലുണ്ടാർന്നു.\nകുട്ടി: ഡോക്ടർ പറഞ്ഞല്ലോ എനിക്കു ടെൻഷനാന്ന്. അപ്പൊ ഇനി എനിക്ക് ചോക്ളേറ്റ് തിന്നാലോല്ലേ??\nഅമ്മ: (കടയിൽ നിന്ന് ഒരു വലിയ ചോക്ളേറ്റ് വാങ്ങി കുട്ടിയുടെ കയ്യിൽ കൊടുക്കുന്നു.) ഇതെന്റെ മോൻ കഴിച്ചോട്ടൊ..\n(കുട്ടിയുടെ മുഖത്ത് നിറയുന്ന സന്തോഷം കണ്ട് അമ്മ നിർവൃതിയടയുന്നു. ഇരുവരും ചിരിച്ചും കഥ പറഞ്ഞും നടന്നകലുന്നു)\n(മുന്നിൽ നടന്നു പോകുന്ന കുട്ടിയെ അത്ഭുതത്തോടെ നോക്കിക്കൊണ്ട് രാധച്ചേച്ചിയോട് രാഘവൻ ചേട്ടൻ)\nരാഘവൻ ചേട്ടൻ: എന്നാലും ഇവനെന്തായിരിക്കും ഇത്ര വല്യ ടെൻഷൻ??\n(വാക്കുകളിലെ പരിഹാസം മനസ്സിലായെന്ന വണ്ണം രാധചേച്ചി ഉറക്കെച്ചിരിക്കുന്നു. ഇരുവരും സ്ക്രീനിൽ നിന്നും നടന്നകലുന്നു)\nPosted by ഫഹദ് at 22:497comments:\nLabels: അനുഭവം, ആശുപത്രി, ടെൻഷൻ, തിരക്കഥ, വയറുവേദന\nഒരു ബ്ലോഗറാകണമെന്നുള്ള, കാലങ്ങളായി മനസ്സിൽ കൊണ്ടുനടക്കുന്ന അടങ്ങാത്ത ആ അഭിവാഞ്ഛയ്ക്കു മുന്നിൽ..\nഎഴുതാനുള്ള ആഗ്രഹമുണ്ടായിരുന്നിട്ടും ഇത്രനാളും എന്നെ അതിൽ നിന്ന് പിന്തിരിപ്പിച്ചിരുന്ന, സ്റ്റാർട്ടിങ്ങ് ട്രബ്ൾ എന്ന പേരിൽ ഞാൻ ഓമനിച്ചു വിളിച്ചു പോന്ന എന്റെ അലസതയ്ക്കു മുന്നിൽ..\nഎന്റെ ജന്മസിദ്ധമായ മടിയെ പോലും വെല്ലുവിളിച്ചു കൊണ്ട് എന്നെ ബ്ലോഗറാക്കാൻ വേണ്ടി തികച്ചും അപ്രതീക്ഷിതമായി കടന്നുവന്ന ഏകാന്ത നിമിഷങ്ങൾക്കു മുന്നിൽ..\nവായിക്കുംതോറും എഴുതാൻ എന്നെ പ്രേരിപ്പിച്ചു കൊണ്ടിരുന്ന അനേകായിരം ബ്ലോഗുകൾക്ക് മുന്നിൽ..\nഇതു ഞാൻ എഴുതിയാൽ വായിക്കാൻ ആരെങ്കിലും ഉണ്ടാകുമെന്ന് എനിക്ക് തോന്നിപ്പിച്ച ജീവിതാനുഭവങ്ങൾക്ക് മുന്നിൽ..\nഎന്തിനും ഒരു തുടക്കം കുറിക്കാൻ എനിക്ക് ഗ്രീൻ സിഗ്നൽ തരാനായി വരുന്ന, പുറത്ത് ഇപ്പോഴും പെയ്തൊഴിയാതെ നിൽക്കുന്ന മഴയ്ക്ക് മുന്നിൽ..\nPosted by ഫഹദ് at 06:456comments:\nLabels: ആ‍മുഖം, സമർപ്പണം\nകുടിക്കില്ല, വലിക്കില്ല, വാഹനമോടിക്കുമ്പോൾ മൊബൈൽ ഫോൺ ഉപയോഗിക്കില്ല.. പക്ഷെ ബ്ലോഗ് എഴുതും!! അങ്ങനെയുള്ള ഒരു പാവം മലയാളി. ബ്ലോഗ് എഴുത്തല്ലാതെ വേറെ ജോലി ഇല്ലാഞ്ഞിട്ടൊന്നുമല്ല. എന്നാലും വെറുതെ ഇരിക്കുമ്പോൾ എന്തെങ്കിലുമൊക്കെ ചിന്തിച്ചുകൊണ്ടിരിക്കും. അതിൽ കുറച്ച് ഗൃഹാതുരത്വമുള്ള ഓർമ്മകളും മനസ്സിനെ സ്പർശിച്ചതോ രസകരമായതോ ആയ അനുഭവങ്ങളും കൂടി ചേരുമ്പോൾ ആരോടെങ്കിലും പറയണമെന്നു തോന്നും. എവിടെയെങ്കിലും കുത്തിക്കോറി വെയ്ക്കും. അത് പിന്നെ എഡിറ്റ് ചെയ്ത് ബ്ലോഗാക്കി മാറ്റും. ആരെങ്കിലും ഇത് വായിച്ചെന്നറിഞ്ഞാൽ സന്തോഷിക്കും.. അങ്ങിനെയൊക്കെയാണ് ഞാൻ.


4malayalees - അവന് പുറത്താകും വരെ നിങ്ങള്‍ക്ക് ജയിച്ചുവെന്ന് ഉറപ്പിക്കാനാവില്ല ; ധോണിയെ കുറിച്ച് ന്യൂസിലന്‍ഡ് ഓള് റൗണ്ടര് ജിമ്മി നിഷാം\nഎതിര്‍ടീമുകള് വരെ ധോണിയുടെ കളിയെ പ്രശംസിച്ച് രംഗത്ത് വന്നിരിക്കുന്നു.ന്യൂസിലാന്‍ഡ് ഓള്‍റൗണ്ടര് ജിമ്മി നീഷാം ആണ് ധോണിയുടെ മികവ് ഉയര്‍ത്തിക്കാണിച്ച് രംഗത്ത് വന്നിരിക്കുന്നത്. ധോണി പുറത്താകുന്നത് വരെ മത്സരം ജയിച്ചുവെന്ന് നിങ്ങള് കരുതരുതെന്നാണ് നീഷാമിന്റെ അഭിപ്രായം. ധോണി ക്രീസിലുണ്ടായാല് സ്‌കോര്‍ബോര്‍ഡ് ഇഴയുമെന്ന് പരിഹസിക്കുന്നവര്‍ക്കുള്ള ചൂടന് മറുപടിയാണ് ജിമ്മിയുടെ വാക്കുകളിലുള്ളത്.\nഅദ്ദേഹത്തിന്റെ പ്രകടനങ്ങള് തന്നെ അതിന് തെളിവാണ്. അസാധാരണ കളിക്കാരനാണ് ധോണി. അദ്ദേഹത്തെ ലോകകപ്പ് ടീമില് ഉള്‍പ്പെടുത്തണോ വേണ്ടയോ എന്നതിനെ ചുറ്റിപ്പറ്റി ഇന്ത്യയില് ചര്‍ച്ചകള് നടക്കുന്നതായി അറിയാം. ഇന്ത്യന് മധ്യനിരയിലെ ശാന്തനായ കളിക്കാരനാണ് ധോണി. അദ്ദേഹത്തിനെതിരേ ബൗള് ചെയ്യുമ്പോള് ഞങ്ങള്‍ക്കു തന്നെ അറിയാം അദ്ദേഹത്തെ പുറത്താക്കും വരെ മത്സരം ജയിച്ചെന്ന് ഉറപ്പിക്കാനാവില്ലെന്നും ജിമ്മി കൂട്ടിച്ചേര്‍ത്തു.\nഓസീസ് പര്യടനത്തില് തകര്‍പ്പന് പ്രകടനം പുറത്തെടുത്ത ധോണി വിമര്‍ശകരുടെ വായടിപ്പിച്ചാണ് ന്യൂസിലാന്‍ഡിലേക്ക് വിമാനം കയറിയത്. എന്നാല്, പരിക്കിനെ തുടര്‍ന്ന് ന്യൂസിലാന്‍ഡിനെതിരേ ഇതുവരെ പുറത്തിരുന്ന താരം പരമ്പരയിലെ അവസാന മത്സരത്തിലേക്ക് തിരിച്ചുവരുമെന്ന് ഇന്ത്യന് ബാറ്റിങ് പരിശീലകന് വ്യക്തമാക്കിയിട്ടുണ്ട്.


താങ്കൾക്ക് നാണമില്ലേ നാഴികക്ക് നാൽപ്പത് വട്ടം പാക്കിസ്ഥാൻ പാക്കിസ്ഥാൻ എന്ന് പറഞ്ഞ് രാജ്യത്തെയും ജനങ്ങളെയും വെറുപ്പിക്കാൻ..? - Boolokam\nHome Boolokam താങ്കൾക്ക് നാണമില്ലേ നാഴികക്ക് നാൽപ്പത് വട്ടം പാക്കിസ്ഥാൻ പാക്കിസ്ഥാൻ എന്ന് പറഞ്ഞ് രാജ്യത്തെയും ജനങ്ങളെയും വെറുപ്പിക്കാൻ..?\nതാങ്കൾക്ക് നാണമില്ലേ നാഴികക്ക് നാൽപ്പത് വട്ടം പാക്കിസ്ഥാൻ പാക്കിസ്ഥാൻ എന്ന് പറഞ്ഞ് രാജ്യത്തെയും ജനങ്ങളെയും വെറുപ്പിക്കാൻ..?\nദില്ലിയിൽ ഇലക്‌ഷൻ പ്രചാരണത്തിൽ പ്രസംഗിക്കുമ്പോളാണ് ശ്രീ മോദിജി രാജ്യത്തെ ജനങ്ങൾക്ക് ആശ്വാസകരമായ ഈ വാർത്ത പുറത്ത് വിട്ടത്. ദില്ലിയിലെ എന്നല്ല രാജ്യത്തെ ജനങ്ങളുടെ ഏറ്റവും അടിയന്തിര പ്രാധാന്യമുള്ള ഏറെ കാലത്തെ ആശങ്കയായിരുന്നു പാക്കിസ്ഥാനെ എത്ര ദിവസം കൊണ്ട് തോൽപ്പിക്കാൻ കഴിയും എന്നുള്ളത്.\nഅക്ഷരാഭ്യാസ്യം പോലുമില്ലാത്ത ഒരാൾ ഒരു രാജ്യത്തിന്റെ പ്രധാനമന്ത്രിയായാൽ അയാൾ അയൽ രാജ്യങ്ങളായ ഡൂക്കിലി രാജ്യങ്ങളോട് നിരന്തരം വെല്ലുവിളിച്ചുകൊണ്ടേയിരിക്കും. എന്തിനാ? സ്വന്തം രാജ്യം അയാൾ കുട്ടിച്ചോറാക്കിയത് മറച്ച് പിടിക്കാൻ. പാക്കിസ്ഥാനെ നോക്കിയല്ല ഈ കാലമത്രയും ഇന്ത്യ മുന്നോട്ട് നടന്നത് ആണോ..? അല്ല, പറയുന്നത് കൊണ്ട് ഒന്നും തോന്നരുത്. ഒരു സംസ്ഥാനത്ത് തിരഞ്ഞെടുപ്പ് നടക്കുമ്പോൾ ആ സംസ്ഥാനത്തെ ജനങ്ങളുടെ നിത്യ ജീവിതവുമായി ബന്ധപ്പെട്ട പ്രശ്നങ്ങൾ അല്ലേ സംസാരവിഷയമാക്കേണ്ടത് ? അതെ, എന്നിട്ട് താങ്കൾ പറയുന്നതെന്താണ്…?\nതാങ്കൾക്ക് നാണമില്ലേ നാഴികക്ക് നാൽപ്പത് വട്ടം പാക്കിസ്ഥാൻ പാക്കിസ്ഥാൻ എന്ന് പറഞ്ഞ് രാജ്യത്തെയും ജനങ്ങളെയും വെറുപ്പിക്കാൻ..? ഇന്ത്യ മഹാരാജ്യം കണ്ട ഏറ്റവും വലിയ നാണക്കേടാണ് താങ്കൾ. ദുരന്തമാണ് താങ്കൾ. ഇന്ത്യ ഇന്നേവരെ ഭരിച്ച പ്രധാനമന്ത്രിമാരിൽ ഏറ്റവും വലിയ വിഡ്ഢിയാണ് താങ്കൾ. മറ്റു വിദേശികളുടെ മുഖത്ത് നോക്കുമ്പോൾ ഒരു ഇന്ത്യക്കാരൻ എന്ന് പറയാൻ നാണക്കേട് തോന്നുന്നു. മനുഷ്യന്റെ തൊലിയുരിയുന്നു. ഒരു വിഡ്ഢിയാൽ ഭരിക്കപ്പെടുന്നതോർത്ത് ലജ്ജ തോന്നുന്നു. കൂടുതൽ എന്ത് പറയാൻ. ഗെറ്റ് ലോസ്റ്റ്.\nPrevious articleആരാണ് ഒരു ലീഡർ, ഒരു ലീഡർക്ക് ഉണ്ടാകേണ്ട ക്വാളിറ്റി എന്താണ് ?\nNext article“ആറ് മാസത്തെ സസ്പെൻഷന് താങ്ക് യൂ ഇൻഡിഗോ, സത്യത്തിൽ ദയ കാണിച്ചതാണ്, മോദിജി മിക്കവാറും എയർ ഇൻഡ്യയെ എന്നെന്നേക്കുമായി സസ്പെൻഡ് ചെയ്യും..”


നിങ്ങളുടെ വില്‍പ്പന കൂട്ടണോ? ഇതാ ഒരു കിടിലന് തന്ത്രം! | business strategy method to increase sales\nനിങ്ങളുടെ വില്‍പ്പന കൂട്ടണോ? ഇതാ ഒരു കിടിലന് തന്ത്രം!\nനിങ്ങള് നല്‍കുന്ന സേവനമോ ഉല്‍പ്പന്നമോ മികച്ചതാണെന്ന് ഉറപ്പുണ്ടെങ്കില് വില്‍പ്പന കൂട്ടാന് ഈ തന്ത്രം പരീക്ഷിക്കാം\n|10 April 2022 7:00 AM GMT\nആളുകള് എന്തുകൊണ്ട് ചില സ്ഥാപനത്തിന്റെ ഉല്‍പ്പന്നങ്ങള് വാങ്ങുന്നു? അതേ ഉല്‍പ്പന്നം മറ്റ് സ്ഥാപനങ്ങള് വില്‍ക്കുമ്പോള് വാങ്ങുന്നില്ല? ആളുകള് പല കാരണങ്ങള്‍കൊണ്ടും ഉല്‍പ്പന്നങ്ങള് വാങ്ങാം, എന്നാല് ബഹുഭൂരിപക്ഷം വില്‍പ്പനയും നടക്കുന്നത് ആ ഉല്‍പ്പന്നത്തിന്റെയോ സ്ഥാപനത്തിനെയോ മേലുള്ള ആളുകളുടെ വിശ്വാസമാണ്. ഇനി എന്താണ് ഈ വിശ്വാസം എന്ന വാക്ക് കൊണ്ട് അര്‍ത്ഥമാക്കുന്നത്? നമുക്ക് 100 ശതമാനം ഉറപ്പില്ലാത്ത കാര്യങ്ങളെ പറയുവാനാണ് വിശ്വാസം എന്ന പദം ഉപയോഗിക്കുന്നത്. ഉദാഹരണത്തിന് ഞാന് ഇപ്പോള് ഇരിക്കുന്ന സ്ഥലത്ത് മഴ പെയ്യുന്നില്ല എങ്കില് ഇവിടെ മഴ പെയ്യുന്നില്ല എന്ന് വിശ്വസിക്കുന്നു എന്നുപറയേണ്ട ആവശ്യമില്ല. കാരണം എനിക്ക് ഉറപ്പാണ് മഴ പെയ്യുന്നില്ല എന്ന്. എന്നാല് മറ്റൊരു ജില്ലയില് മഴ പെയ്യുന്നുണ്ടോ എന്ന് സംശയിക്കുന്നു എങ്കില് എനിക്ക് പറയാം മഴ പെയ്യുന്നുണ്ട് എന്ന് വിശ്വസിക്കുന്നു എന്ന്. അതായത് വിശ്വാസം എന്നത് കുറെ ഉറപ്പും കുറച്ച് സംശയവും പ്രകടിപ്പിക്കാനുപയോഗിക്കുന്ന വാക്കാണ്.\n100 ശതമാനം ഉറപ്പോടുകൂടിയല്ല പലപ്പോഴും ഉപഭോക്താക്കള് ഉല്‍പ്പന്നങ്ങള് വാങ്ങുന്നത്. ഒരു റിസ്‌ക് ഉപഭോക്താക്കള് അവിടെ എടുക്കുന്നുണ്ട്. കുറഞ്ഞ റിസ്‌ക് ഉള്ള ഉല്‍പ്പന്നങ്ങളാണ് ആളുകള് വാങ്ങുവാന് ആഗ്രഹിക്കുക. അതായത് ഉപഭോക്താക്കള് എടുക്കുന്ന റിസ്‌കിനെ കുറയ്ക്കാന് കഴിഞ്ഞാല് അവിടെ വില്‍പ്പനക്കുള്ള സാധ്യത വളരെ കൂടുതലാണ്. ഉപഭോക്താവിന്റെ ഈ റിസ്‌കിനെ ബിസിനസ്സുകാരന് ഏറ്റെടുക്കുമ്പോള് അതിനെ പറയുന്ന പേരാണ് റിസ്‌ക് reversal . (സ്റ്റോക്ക് trading ല് ഉപയോഗിക്കുന്ന റിസ്‌ക് റിവേഴ്‌സല് എന്ന പദത്തിന്റെ അര്‍ത്ഥമില്ല ഇവിടെ എടുക്കേണ്ടത്). റിസ്‌ക് റിവേഴ്‌സല് തന്ത്രം എത്രത്തോളം നല്ല രീതിയില് പയറ്റുന്നുവോ അത്രയും വില്‍പ്പന കൂടുവാനുള്ള സാധ്യതയുണ്ട്. നിലവില് ഏതെല്ലാം രീതിയിലാണ് ബിസിനസ്സുകള് ഈ തന്ത്രം പ്രയോഗിക്കുന്നത് എന്ന് നോക്കാം.\nMoney -back guarantee : പൊതുവെ നമ്മള് ഓണ്‍ലൈന് മാര്‍ക്കറ്റില് കാണുന്ന ഒന്നാണ് money back guarantee . ഉല്‍പ്പന്നം വാങ്ങി തൃപ്തനായില്ല എങ്കില് നിശ്ചിത ദിവസത്തിനകം തിരിച്ചു നല്‍കിയാല് പണം മടക്കിത്തരുന്ന സ്ഥാപനങ്ങള് ഒത്തിരിയുണ്ട്. ഈ ഒരു ഗ്യാരണ്ടി സ്ഥാപനങ്ങള് നല്‍കുന്നതുകൊണ്ടാണ് ആളുകള് കൂടുതലും ഇത്തരം സ്ഥാപനത്തില് നിന്നും ഉല്‍പ്പന്നങ്ങള് വാങ്ങുന്നത്. കാരണം ആളുകള്‍ക്ക് റിസ്‌ക് എടുക്കാന് താല്‍പ്പര്യമില്ല. 'വാങ്ങിയ ഉത്പന്നം ഒരുകാരണവശാലും തിരിച്ചെടുക്കില്ല' എന്ന ബോര്‍ഡ് വച്ച സ്ഥാപനത്തില് നിന്നും നമ്മള് ഉല്‍പ്പന്നം വാങ്ങുവാന് ആഗ്രഹിക്കുമോ?\nMoney-back + incentive ഗ്യാരണ്ടി: ഉപഭോക്താക്കള് ഉല്‍പ്പന്നം വാങ്ങി സംതൃപ്തരായില്ല എങ്കില് ഉല്‍പ്പന്നം മടക്കി നല്‍കിയാല് പണം മാത്രമല്ല അതിനോടൊപ്പം ഒരു സമ്മാനം കൂടി നല്‍കുന്ന രീതിയാണിത്. നമ്മള് ഇറക്കുന്ന ഉല്‍പ്പന്നത്തില് അത്രമാത്രം ഉറപ്പുണ്ടെങ്കില് മാത്രമാണ് ഈ കടന്നകൈപ്രയോഗം നടത്തേണ്ടത്. ഉപഭോക്താക്കളെ തീര്‍ച്ചയായും കൂടുതല് ആകര്‍ഷിക്കാന് ഇതുതന്നെ ധാരാളമാണ്.\nEmotional ഗ്യാരണ്ടി : money back ഗ്യാരണ്ടി പലപ്പോഴും പല ഉല്‍പ്പന്നങ്ങള്‍ക്കും സേവനങ്ങള്‍ക്കും നല്‍കാന് കഴിയുകയില്ല. കാരണം അതിന് പല പ്രായോഗിക ബുദ്ധിമുട്ടുകളും ഉണ്ട്. ഉദാഹരണത്തിന് ആരോഗ്യ മേഖല, കണ്‍സള്‍ട്ടന്റുകള് തുടങ്ങിയവ. ഇവിടെ തുടക്കത്തില് സൗജന്യ സേവനം നല്‍കി സംതൃപ്തി തോന്നുന്നെങ്കില് മാത്രം പണം മുടക്കിയുള്ള സേവനം നല്‍കുന്ന രീതി. ഇവിടെ സംരംഭകന് എടുക്കുന്ന റിസ്‌കിന്റെ ആഴം താരതമ്യേന കുറവാണ്.\nഫ്രീ സര്‍വീസ്: ഉല്‍പ്പന്നത്തിന് എന്ത് തകരാറ് സംഭവിച്ചാലും അത് സൗജന്യമായി നേരെയാക്കി നല്‍കുന്നത് ഉപഭോക്താവ് എടുക്കുന്ന റിസ്‌ക് കുറയ്ക്കുന്ന രീതിയാണ്. ഈ സൗജന്യ സേവനത്തിന് ഒരു നിശ്ചിത സമയപരിധി നല്‍കേണ്ടത് അനിവാര്യമാണ്. അല്ലാത്ത പക്ഷം വന് നഷ്ടം സംഭവിച്ചേയ്ക്കാം.\nഫ്രീ ഹോം ഡെലിവറി : ഉല്‍പ്പന്നങ്ങള് സൗജന്യമായി എത്തിച്ചു നല്‍കുന്നത് ഉപഭോക്താവ് എടുക്കുന്ന ആ റിസ്‌കിനെ നമ്മള് ഏറ്റെടുക്കുന്ന രീതിയാണ്. ചില ഉല്‍പ്പന്നങ്ങള്‍ക്ക് മാത്രമാണ് ഇത് പരീക്ഷിച്ചു നോക്കാവുന്നത്.\nഫ്രീ ഇന്‍ഷുറന്‍സ് : വിലകൂടിയ ഉല്‍പ്പന്നങ്ങള് എടുക്കുമ്പോള് അതിന് ടോട്ടല് കവറേജ് നല്‍കുന്ന ഇന്‍ഷുറന്‍സ് കൂടെ സൗജന്യമായി നല്‍കുന്നത് ഉപഭോക്താവിന്റെ റിസ്‌ക് കുറയ്ക്കുന്ന രീതിയാണ്. ഇതും വില്‍പ്പന വര്‍ധിപ്പിക്കുന്നതിന് സഹായകരമാകും.\nഎന്നാല് മറ്റൊരു ചോദ്യം ഉയരുക, ഇത് ബിസിനസിനെ സംബന്ധിച്ചിടത്തോളം ഒരു അധിക ബാധ്യതയല്ല എന്നതാണ്. റിസ്‌ക് റിവേഴ്‌സല് രീതികള് പ്രയോഗിക്കുന്നതുവഴി ഉപഭോക്താക്കളുടെ എണ്ണം വലിയ രീതിയില് വര്‍ധിപ്പിക്കാന് കഴിയുമെന്നതിനാല് അവിടെ കുറച്ചു ഉപഭോക്താക്കള് ഉല്‍പ്പന്നം മടക്കിയയച്ചാലും അത് ബിസിനസിനെ സാരമായി ബാധിക്കുകയില്ല. അടിസ്ഥാനപരമായി നിങ്ങളുടെ ഉല്‍പ്പന്നം മികച്ചതാണ് എന്ന ഉറപ്പുണ്ടെങ്കില് ഇത് ഏറ്റവും മികച്ച മാര്‍ക്കറ്റിംഗ് തന്ത്രമായിരിക്കും.\n(BRANDisam LLP യുടെ ബിസിനസ് ബ്രാന്‍ഡിംഗ് സ്ട്രാറ്റജിസ്റ്റാണ് ലേഖകന്.www.sijurajan.com +91 8281868299 )\nbusinessstrategy sales increasing


രഹന ഫാത്തിമ്മ അറസ്റ്റില് – Chandrika Daily\nBy chandrika Tuesday November 27, 2018 14:31 pm\nരഹന ഫാത്തിമ്മ അറസ്റ്റില്\nകൊച്ചി: ആക്ടിവിസ്റ്റ് രഹന ഫാത്തിമ്മ അറസ്റ്റില്. മതവികാരം വ്രണപ്പെടുത്തിയെന്നാണ് കേസ്. പത്തനംതിട്ട പൊലീസാണ് രഹനയെ കൊച്ചിയിലെത്തി അറസ്റ്റ് ചെയ്തത്. രഹനയുടെ പോസ്റ്റുകള് മതവികാരം വ്രണപ്പെടുത്തുന്നതാണെന്ന ബി.ജെ.പി നേതാവ്…\nകൊച്ചി: ആക്ടിവിസ്റ്റ് രഹന ഫാത്തിമ്മ അറസ്റ്റില്. മതവികാരം വ്രണപ്പെടുത്തിയെന്നാണ് കേസ്. പത്തനംതിട്ട പൊലീസാണ് രഹനയെ കൊച്ചിയിലെത്തി അറസ്റ്റ് ചെയ്തത്. രഹനയുടെ പോസ്റ്റുകള് മതവികാരം വ്രണപ്പെടുത്തുന്നതാണെന്ന ബി.ജെ.പി നേതാവ് ആര് രാധാകൃഷ്ണ മേനോന്റെ പരാതിയെ തുടര്‍ന്നായിരുന്നു നടപടി. കൊച്ചി ബി.എസ്.എന്.എല്ലില് അസിസ്റ്റന്റ് എന്‍ജിനിയറാണ് രഹന ഫാത്തിമ.\nരഹനക്കെതിരെ കഴിഞ്ഞ മാസം 20 നാണ് പരാതി നല്‍കിയിരുന്നത്. തുടര്‍ന്ന് പത്തനംതിട്ട ടൗണ് സി.ഐയുടെ നേതൃത്വത്തിലുള്ള സംഘം രഹനയെ അറസ്റ്റ് ചെയ്യുകയായിരുന്നു. രഹനയെ പത്തനംതിട്ടയിലേക്ക് കൊണ്ടുവന്ന് വിശദമായി ചോദ്യം ചെയ്യുമെന്ന് പൊലീസ് അറിയിച്ചു.\nCategories: Culture, More, News, Views Tags: rahana fathima, shabarimala


ആര്യന്റെ അറസ്റ്റ് മുന്നറിയിപ്പ്, ബിനീഷ് കോടിയേരി വെറും നത്തോലി മാത്രം : വമ്പന് സ്രാവുകള് പുറത്തെന്ന് ആലപ്പി അഷറഫ് | Drugs party|Alleppey Asharaf|Aryan Arrest|malayalam film industry\nആര്യന്റെ അറസ്റ്റ് മുന്നറിയിപ്പ്, ബിനീഷ് കോടിയേരി വെറും നത്തോലി മാത്രം : വമ്പന് സ്രാവുകള് പുറത്തെന്ന് ആലപ്പി അഷറഫ്\nOct 4, 2021, 10:34 pm IST\nകൊച്ചി : ആഡംബരക്കപ്പലിലെ ലഹരിവിരുന്ന് കേസില് അറസ്റ്റിലായ ഷാരൂഖ് ഖാന്റെ മകനെ കുറിച്ചാണ് ഇപ്പോള് ചര്‍ച്ച. ഇതുമായി ബന്ധപ്പെട്ട് സംവിധായകന് ആലപ്പി അഷ്‌റഫിന്റെ പ്രതികരണമാണ് വൈറലായിരിക്കുന്നത്. ആര്യന്റെ അറസ്റ്റ് മലയാള സിനിമയ്ക്ക് ഒരു പാഠമാകണം, ലഹരി പാര്‍ട്ടിയുമായി ബന്ധപ്പെട്ട്\nകിംഗ് ഖാന്റെ മകന് ആര്യന് ഖാന് പിടിയിലായതിന് പിന്നാലെയാണ് ആലപ്പി അഷറഫിന്റെ പ്രതികരണം. ഫേസ്ബുക്ക് കുറിപ്പിലൂടെയാണ് അദ്ദേഹം രംഗത്തെത്തിയത്.\nRead Also : പൊതുസ്ഥലങ്ങളിലെ വൈ-ഫൈ സൗകര്യം ഉപയോഗിച്ച് ഓൺലൈൻ പണമിടപാടുകള് നടത്തരുത്: മുന്നറിയിപ്പ് നൽകി കേരള പോലീസ്\nആ ആഡംബര കപ്പല് കൊച്ചിയിലും വന്നു പോകാറുണ്ടന്നത് ചിലരുടെ ചങ്കിടിപ്പ് വര്‍ദ്ധിപ്പിച്ചേക്കുമെന്നും മലയാളികളെ ഞെട്ടിക്കുന്ന വാര്‍ത്തകള് താമസിയാതെ കേള്‍ക്കേണ്ടി വരുമെന്നും അദ്ദേഹം പറയുന്നു .\nസ്വയം തിരുത്താന് ഇനിയും സമയം ബാക്കിയുണ്ടെന്നും അവസരം പഴാക്കരുതെന്നും പറഞ്ഞുകൊണ്ടാണ് അദ്ദേഹം ഫേസ്ബുക്ക് പോസ്റ്റ് അവസാനിപ്പിക്കുന്നത്. മയക്കുമരുന്ന് കേസില് നടന് ബിനീഷ് കോടിയേരിയെ അറസ്റ്റ് ചെയ്തതിനെക്കുറിച്ചും സംവിധായകന് കുറിപ്പില് പറയുന്നുണ്ട്.\n‘ഷാരൂഖ് ഖാന്റെ മകനെ ലഹരി മരുന്നുമായ് ബന്ധപ്പെട്ടു അറസ്റ്റ് ചെയ്തത് ബോളിവുഡിനെ ഞെട്ടിച്ചിരിക്കുകയാണ്. ആര്യന്‍ഖാന് അറസ്റ്റിലായ ആഡംബരക്കപ്പല് കൊച്ചിയിലും\nവന്നു പോകാറുണ്ടന്നത് ഇവിടെയും ചിലരുടെ ചങ്കിടിപ്പ് വര്‍ദ്ധിപ്പിച്ചേക്കും’.\n‘ചലച്ചിത്ര മേഖലയിലെ ആധുനികവല്‍ക്കരണത്തിന്റെ ഉപോല്‍പ്പന്നമാണ് ലഹരിയുടെ ഈ അതിപ്രസരം. മലയാള സിനിമയിലെ ലഹരിമരുന്നു മാഫിയയെ കുറിച്ച് മുന്‍പ് സിനിമ സംഘടനകള് ആക്ഷേപം ഉന്നയിച്ചപ്പോള്, തെളിവു കൊണ്ടു വന്നാല് അന്വേഷിക്കാമെന്നതായിരുന്നു അന്നത്തെ സര്‍ക്കാര് നിലപാട്’.\n‘എന്നാല് സിനിമ സംഘടനകളിലാരും തെളിവുകള് ഒന്നും നല്‍കാതെയാണ് നടന് ബിനീഷ് കോടിയേരി അറസ്റ്റിലായത്. ആരോപണമുയര്‍ന്നപ്പോള് തന്നെ അന്വേഷിച്ചിരുന്നു എങ്കില് ഒരു പക്ഷേ ബിനീഷിന് ഇന്ന് ഈ ഗതി വരില്ലായിരുന്നു. ബിനീഷിനെക്കാള് വമ്പന് സ്രാവുകള് വെളിയില് ഇന്നും വിരഹിക്കുകയാണ്’.\n‘ബിനീഷ് വെറും നത്തോലി മാത്രം. വലയില് വീണ ചെറുമീന് . ഇപ്പോള് ഞെട്ടിയത് ബോളിവുഡാണങ്കില് മലയാള ചലച്ചിത്ര ലോകം ഞെട്ടാന് ഒരു പക്ഷേ അധികകാലം വേണ്ടി വരില്ല. മലയാള ചലച്ചിത്ര ലോകത്ത് ലഹരിക്കൊപ്പം നീന്തുന്ന വമ്പന്മാര് എന്നാണ് കുടുങ്ങുന്നതെന്ന് പറയാന് പറ്റില്ല’\n‘ ഷാരുഖാന്റെ മകനെക്കാള് വലുതല്ലല്ലോ ഇവരാരും. അത്യുന്നതങ്ങളില് വിരാചിക്കുന്ന ഇവരില് പലരുടെയും മേല് അന്വേഷണത്തിന്റെ കണ്ണുകളുണ്ടന്നുള്ളത് ഒരു യാഥാര്‍ത്ഥ്യമാണ്. പിടിക്കപ്പെട്ടാല് ഇതുവരെ നേടിയതെല്ലാം നഷ്ടപ്പെടാന് ഒരു നിമിഷം മതി. കാരഗ്രഹത്തിലെ കാത്തിരിപ്പ് എല്ലാം തകര്‍ത്തെറിയും’ .\n‘സൂക്ഷിച്ചില്ലങ്കില്… ലഹരിയോടുള്ള ഈ ആഭിമുഖ്യം ഇവര് അവസാനിപ്പിച്ചില്ലങ്കില് , മലയാള പ്രേക്ഷകരെ ഞെട്ടിക്കുന്ന ആ വാര്‍ത്തകള് താമസിയാതെ നമുക്ക് ഇനിയും കേള്‍ക്കേണ്ടി വരും. സ്വയം തിരുത്താന് ഇനിയും സമയം ബാക്കിയുണ്ട്. ദയവായി ആ അവസരം പഴാക്കരുതേ’.\nDrugs party Alleppey Asharaf Aryan Arrest malayalam film industry\nശബരിമല ആചാരങ്ങളുമായി ബന്ധപ്പെട്ട തീട്ടൂരം എന്ന രീതിയില് വിവാദമായ ചെമ്പോല വ്യാജം: വെളിപ്പെടുത്തൽ\nഅനിത പുല്ലയിൽ, മോൺസൺ എന്നിവർക്കൊപ്പമുള്ള ചിത്രങ്ങൾ : അതിത്ര പുലിവാലാകുമെന്നാര് കരുതിയെന്നു ശ്രീലേഖ\nറിസോര്‍ട്ടില് നടന്നത് ഗുണ്ടകളുടെ ലഹരി പാര്‍ട്ടി : തമ്മനം ഷാജി, ഓം പ്രകാശ്, പുത്തന്‍പാലം രാജേഷ് എന്നിവര്‍ക്ക് ക്ഷണം\nJan 11, 2022, 08:52 pm IST